
Dialogul în paradigma comunicării 


Argument 


Fascinaţia comunicării există pentru fiecare dintre noi. 

Să ştii să vorbeşti “frumos”, să ştii să vorbeşti “bine”, să fii 
convingător, plăcut, să te impui în fața unui auditoriu, toate acestea 
reprezintă idealuri pentru care încă de mici primim numeroase indicaţii. 

Mai aproape de zilele noastre se adaugă şi alte idealuri: să 
vorbeşti eficient, să obţii mult cu vorbe puţine, să fii concis, economicos, 
Să Ştii mai multe limbi, să Ştii cum să vorbeşti cu un american, cu un 
japonez, dar şi cu un grec sau cu un olandez; să convingi că eşti cel mai 
bun aici în România sau aiurea, să te simţi bine în compania locuitorilor 
de la Ecuator şi de la Poli; să afli cât mai multe, să spui altora cât mai 
multe, Să fii deştept, încrezător, bun, primitor, să fii vigilent, intransigent 
şi hotărât; să visezi şi să-i faci şi pe alţii să viseze, sau să-i aduci cu 
picioarele pe pământ pe cei care şi-au construit prea multe castele în 
Spania, Să fii tu... Adică să comunici şi Să te comunici... 

Dialogul reprezintă poate cea mai fascinantă formă de 
comunicare, pentru că înseamnă să fii cu alţii, înseamnă să înveţi de la 
alții şi să-i înveţi pe alții, înseamnă să iubeşti, să urăşti, să fii om. 

Lucrarea de faţă își propune să descopere locul acestei forme de 
a fi cu ceilalţi în sistemul mai larg al comunicării, al culturii şi al 
existenţei umane, prin câteva flash-uri în domeniile consacrate sau mai 
noi ale ştiinţelor socio-umane, considerând că aducerea împreună a 
diverselor unghiuri de vedere datorate specificului ştiinţelor care s-au 
ocupat explicit sau implicit de dialog vor ajuta la înţelegerea nu numai a 
complexităţii comunicării dialogice, dar şi a necesităţii unei mai atente şi 
serioase preocupări pentru educarea comunicaţională, rămasă la noi în 
stadii de proiecte. 

Cartea este o introducere la un studiu empiric al comunicării 
dialogice, în curs de elaborare, studiu care s-ar dori ca o cuprindere a 

caracteristicilor comunicării în societatea contemporană, supusă 
impactului unor mijloace de comunicare tot mai sofisticate. 

Multitudinea surselor ca şi diversitatea părerilor privind 
abordarea cea mai corectă a unui asemenea proces cum este 
comunicarea, ne-a obligat la o selecţie poate nu întotdeauna 
convingătoare, dar considerată de noi suficientă pentru scopul pe care ni 
l-am propus şi anume de a ridica un colț al vălului care încă acoperă 
marile probleme ale comunicării umane: apariția comunicării prin 
limbaj, originea limbilor, sistemele de comunicare, exploatarea acestora, 
funcţia comunicării în existenţa umană etc. 

Organizarea secvenţială s-a făcut din considerente didactice, 
cartea adresându-se în mod deosebit celor care doresc să se iniţieze în 
lucrările lingviştilor şi sociologilor români, dintre care amintim pe: 
Eugen Coşeriu, Elena Dragoş, Liliana lonescu-Ruxăndoiu, Solomon 
Marcus, Ştefan Munteanu, Daniela Rovenţa-Frumuşani, Tatiana Slama- 
Cazacu, iar dintre lucrările străine traduse sau nu, Dicţionarul 
enciclopedic de pragmatică (DEP:1999), Știința comunicării/1995, 
Teorii ale comunicării de  masă/1999, Nouveau dictionnaire 
encyclopédique des sciences du  langage/1995, La Galaxie 
Gutenberg/1977, Comunicarea/1999, Concepte fundamentale din 
Ştiinţele comunicării şi studiile culturale (CF:2001), Semiologie de la 
communication et semiologie de la signification/1970, Le language 
silencieux/1984 sau la Dimension cachée şi altele, cuprinse în 
bibliografia cărţii. 

Comunicarea — în paradigma existenţei umane 


1. Comunicarea reprezintă un proces prin care A 
trimite un mesaj lui B, mesaj care are un efect asupra acestuia; 
reprezintă un proces de negociere şi schimb de semnificaţie, în 
care mesajele, persoanele determinate cultural şi realitatea” 
interacționează astfel încât să se producă înţelegerea. 

Sistemele de semnificaţii, fie ca limbaj, fie ca structuri 
asemănătoare unui limbaj, au toate aceleaşi caracteristici: 
a) înțelesul nu este un rezultat al unor proprietăţi intrinseci ale 
semnelor sau cuvintelor individuale, ci al relaţiilor sistemice dintre 
diferitele elemente; b) limbajul nu este ceva empiric, ci o capacitate 
socială; c) indivizii nu sunt Sursa limbajului, ci produsul acestuia — 
limbajul se gândeşte pe sine, ca atare, în indivizi. Limbajul scapă 
întotdeauna voinţei individuale şi celei sociale, limbajul articulat 
reprezentând cel mai evoluat sistem de semnificaţii.(CF 2001: 195) 


È problema apariţiei limbajului rămâne încă actuală şi 
incomplet elucidată, deşi numeroasele cercetări antropologice au 
emis ipoteze pertinente. Datorită caracterului său imaterial, limba 
nu a lăsat urme, astfel că cercetările se pot baza doar pe observaţii 
privind dezvoltarea anatomo-fiziologică a strămoşilor noştri sau pe 


7 


Georgeta Corniţă 


studierea unor trăsături pe care le-am moştenit şi care sunt posibil 
de urmărit în timp. 


Conform ultimelor cercetări antropologice, limbajul 
articulat a apărut acum cca 35 de mii de ani, trecerea de la 
limbajul prin semne la limbajul articulat petrecându-se în decursul 
a câtorva zeci de mii de ani. 


È Semnele şi semnalele folosite de pre-hominizi şi 
probabil de hominizii de dinainte de oamenii CroMagnon au 
permis înţelegerea la un nivel din ce în ce mai evoluat, dar 
insuficient pentru a transmite seturi mai lungi de informaţii. Ei au 
evoluat material, confecționându-şi unelte tot mai eficiente, 
folosind focul, organizându-se, dar pâna la apariția limbajului nu 
putea fi vorba de evoluţie culturală. Pe de altă parte, s-a constatat că 
primii oameni nu vorbeau, pentru că, fizic, erau incapabili s-o facă. 
Abia atunci când au putut să vorbească au reuşit să transmită 
generaţiilor următoare nu numai secretele confecţionării uneltelor şi 
obținerii hranei, ci şi informaţii privind viaţa, obiceiurile, legendele, 
miturile create în sânul comunității. Din acest moment se poate 
vorbi de o evoluţie cu adevărat rapidă a societăţii umane. Şi aceasta 
deoarece fusese depăşit pragul limitelor de comunicare şi totodată 
al limitării abilităţilor de a gândi şi a inova.! 


1 Modurile greoaie de a comunica reflectau și susțineau în acelaşi timp 
procese de gândire limitate, având în vedere că regulile de gândire merg în 
paralel cu regulile de vorbire, că gândul şi raționamentul sunt manipulări 
interne ale limbii. (De Fleur, Ball-Rokeach 1999: 27). 

È Plecând de la un studiu al limbajelor pidgin? şi creol, 
lingvistul american Derek Bickerton a formulat ipoteza după care 
strămoşii noştri dispuneau de o formă simplă de limbaj numită 
protolimbaj“. 


După lingvistul american, atunci când fiinţe umane de origini culturale 
diferite se întâlnesc şi sunt puse în situaţia de a comunica, dezvoltă în câteva luni 
un pidgin, adică un cod de comunicare care se apropie de forma de limbaj 
atribuită personajelor din Tarzan. Este cazul bine cunoscut al sclavilor din 
Caraibe, ale căror origini culturale erau prea variate pentru a permite limbilor 
lor să se perpetueze după transplantarea lor forțată. Asemănătoare este situația 
comercianților din Hawai, care au venit aici din diverse regiuni ale Pacificului 
asiatic. Forţaţi de împrejurări să comunice, aceşti oameni au creat de comun 


? Limbajul pidgin este o formă primară de organizare lingvistică, bazată pe 
un vocabular minim necesar, fără utilizarea instrumentelor gramaticale. Este 
un limbaj sintetic, simplificat, de un anume tip, ce se dezvoltă între 
grupurile care nu au un limbaj comun, cu scopul de a facilita contactul (în 
general între invadaţi şi invadatori). Iniţial acest limbaj a folosit pentru 
comunicarea specializată, în special pentru relaţii comerciale. În aceste 
circumstanţe, limbajul pidgin împrumută cuvintele cheie din vocabularul 
limbii invadatorilor, pentru a acoperi domeniile esenţiale de semnificaţie, de 
exemplu, cifrele sau inventarul stocurilor. Acest vocabular împrumutat este 
folosit ca gramatică extrem de simplificată, unde se fixează ordinea 
cuvintelor, se renunţă la inflexiuni. 

? Limbile creole sunt forme evoluate ale unor limbaje pidgin sau reprezintă 
produsul unei convenţii comunicaţionale a mai multor indivizi care aparţin 
unor culturi diferite, cu limbi diferite. Spre deosebire de pidgin, ele pot 
prezenta principalele instrumente gramaticale, apropiindu-se destul de mult 
de modelul lingvistic utilizat drept bază. Aşa se prezintă majoritatea 
limbilor africane. 

* http://www.sciences-et-avenir.com/hs_125/ Jean-Louis Dessalles, 
enseignant-chercheur à l'Ecole nationale supérieure des 
telecommunications, Paris. dessalles@enst.fr. 

acord un vocabular limitat, împrumutat în general din limba locală cea mai 
accesibilă, de exemplu engleza, în cazul Hawai. În tai boi, un pidgin franco- 
vietnamez, rezultatul a putut fi unul de genul frazelor: «Moi faim. Moi tasse. Lui 
aver permission repos. Demain moi retour campagne.» Limbajele pidgin pot să 
se piardă sau să se dezvolte. Totuşi, în anumite condiții, trecerea de la pidgin la 
creolă poate să se facă abrupt. Creola împrumută ea însăşi vocabularul său de la 
o altă limbă, dar contrar pidgin-ului, ea posedă toate caracteristicile limbilor: 
cuvinte gramaticale (prepoziții, conjuncții etc.), legături (includerea unor 
sintagme în alte sintagme), morfologie (conjugare, acord, afixe...) Ce trebuie 
pentru a trece de la pidgin la creolă? După Bickerton, este suficient ca nişte copii 
mai mici de 6 ani expuşi la un singur pidgin să crească împreună, de exemplu 
într-un habitat urban. Pentru cercetătorul american posibilitatea unei treceri 
abrupte de la pidgin la creolă dezvăluie faptul că ființele umane dispun de două 
moduri diferite pentru a se exprima. În circumstanțe anormale, ele găsesc o formă 
de comunicare veche, pe care Bickerton a botezat-o protolimbaj şi pe care a 
observat-o manifestată în pidgin. 


9 Jared Diamond, fiziolog american, în cartea sa The 
Third Chimpanzee. The Evolution and Future of the Human 
Animaľ, în capitolul Punţi către limbajul uman (Bridges to Human 
Language, 141-166), comentând observațiile sale asupra 
„Verveţilor”, o specie de maimuțe din Noua Zeelandă, confirmă 
faptul că deosebirea dintre modul de comunicare uman şi al 
verveţilor este de natură structurală, semnele şi semnalele utilizate 
de aceştia rămânând la nivelul indicial, fără a se constitui într-o 
gramatică şi o sintaxă aşa cum se întâmplă în limbajul uman. 
Aceasta nu înseamnă că unele dintre semnalele utilizate de verveţi 
nu pot fi considerate adevărate sintagme, foarte simple şi absolut 


i 1993, HarperPerennial, A Division of HarperCollinsPublishers. 

necesare, utilizate cu succes de animale pentru a comunica şi pentru 
a-şi perpetua în acest mod specia. 

Apropiind observaţiile sale de cele ale lui Derek Bickerton, 
Diamond consideră că limbajul uman a putut apărea ca un salt de la 
o posibilitate comunicațională primară, constituindu-se ca un fel de 
pidgin, care, prin exersare şi prin situaţii noi de existenţă, a devenit 
un limbaj de tip creol, cu nimic mai prejos în ceea ce priveşte 
capacitatea de comunicare absolut necesară, decât orice altă formă 
de comunicare. Ba mai mult, în funcție de nivelul de solicitare, 
limbajul s-a perfecționat, ajungând să exprime abstractul, 
imaginarul etc. 


Din perspectivă filozofică, problematica limbajului a fost dezbătută de 
Eugen Coşeriu (Coşeriu 1992/1993: 8-26) care arată că încă din antichitate se 
cunosc cele două direcţii de gândire în legătură cu întrebarea ce este limbajul”. 
În primul rând, direcţia care consideră limbajul în relaţie directă cu lucrurile pe 
care le numeşte: “limbajul spune, într-un sens care rămâne să fie definit, ce sunt 
lucrurile, se referă la esenţa lor, numeşte lucrurile, le reprezintă într-un anume fel 
pentru om”, iar în al doilea rând, direcţia care se ocupă de rolul limbajului în 
comunicare, adică de intersubiectivitatea limbajului, (bazată pe principiul 
comunităţii limbajului). Comentând raportul dintre limbaj şi esenţa lucrurilor şi 
problema intersubiectivităţii limbajului, Coşeriu aminteşte de Heraclit, care 
susținea “un fel de identitate” între trei forme ale logosului, adică ale raţiunii: 
logos ca limbaj, logos ca lucru şi logos ca gândire. De la Heraclit, filozofia 
greacă cunoaşte două direcţii de interpretare a raportului dintre lucruri, gândire 
şi limbaj. Prima consideră că numele sunt necesare şi corespund naturii lucrului, 
altfel spus, numele este cerut de lucrul pe care îl reprezintă, este "motivat", chiar 
dacă cu timpul această motivare s-a diminuat sau s-a şters din conştiinţa 
vorbitorilor. A doua susţine că numele sunt “instrumente mai mult sau mai puţin 
convenţionale”. 


é La Vico, Hegel şi Humboldt. 

Prin prezentarea în continuare a concepțiilor privind teoria "în acord 
cu natura, după natură” şi a teoriei “(impunerii numelui” în filozofia greacă, 
Coşeriu demonstrează că, practic, ambele direcţii se regăsesc atât la Platon cât şi 
la Aristotel. Dacă Platon” nu ajunge la nici o soluţie în ceea ce priveşte una sau 
alta dintre interpretări, Aristotel introduce trei schimbări importante care îi 
permit să rezolve problema raportului dintre cuvinte şi lucruri. "Aristotel trece de 
la planul cauzal propus până la el, de la acea motivare a numelui prin lucru sau 
printr-o lege impusă, la o explicare prin planul finalităţii, printr-un plan al 
funcțiuni, am spune, culturale. ”. Aristotel elimină, de asemenea, problema 
adevărului cuvântului, precizând că limbajul ca atare este anterior înseşi 
distincţiei între "existenţă şi nonexistenţă ”. Cuvântul în sine nu este nici adevărat, 
nici fals. Problema adevărului se pune numai atunci când limbajul devine 
propoziţie, şi anume doar atunci când se afirmă sau se neagă ceva. În al treilea 
rând, Aristotel precizează raportul dintre lucru şi nume, folosindu-se de alte trei 
raporturi: între forma materială şi conținut; între semnul cu formă şi conținut, 
adică între nume şi lucrul desemnat; între raportul nume-lucru (ca subiect al 
propoziției) şi predicat (ce se spune despre nume ca noțiune). Ajunge astfel la 
interpretarea numelor drept "conţinuturi ale conştiinţei” care nu sunt nici 
adevărate, nici false, fiindcă nu afirmă, nici nu neagă ceva despre lucruri, dar au 
o semnificaţie (conţinut de conştiinţă). 

Aristotel arată că orice expresie lingvistică este semantică“, dar nu orice 
expresie lingvistică este adevărată sau falsă (doar propoziţia poate fi adevărată 
sau falsă). Folosind termenul de logos apofantikos pentru propoziţiile care 
“afirmă sau neagă ceva cu privire la lucruri”, el va spune deci că tot limbajul 
este de natură semantică, dar nu tot limbajul este apofantic. Urmărind al doilea 
raport, Aristotel trece la finalitate şi arată că "nici un obiect nu este nume prin 
natura sa, ci este nume numai când devine simbol, adică atunci când este expresie 
umană intenționată”. Aşadar, raportul cu lucrul este considerat de Aristotef, 
“aşa cum s-a stabilit prin tradiţie, de acord cu ceea ce s-a stabilit”, fiind un 


7 În special în Cratylos. 

5 Adică semnificativă, are o semnificaţie. Semnificaţia este tocmai acea 

posibilitate de desemnare a unităţii unei esențe, a unui mod de a fi. "Când 

numim pe cineva om, îl numim prin umanitatea din el, prin faptul de a fi 
» 


om”. 
” În interpretarea lui Coșeriu. 

raport de ordin istoric. În ceea ce priveşte raportul dintre nume şi predicat, el este 
fie adevărat, fie fals. În acest caz Aristotel vorbeşte de lucruri, şi aceasta, 
consideră Coşeriu, deoarece propoziţia vorbeşte despre lucruri, obiecte, şi nu 
despre cuvinte. 

În esenţă, Aristotel arată că logos semantikos primeşte determinări 
ulterioare suplimentare, de tipul logos apophantikos, logos pragmatikos sau 
logos poietikos, logos semantikos interacționând obligatoriu cu una sau alta 
dintre determinări. Cuvântul ca atare este doar o delimitare a unei substanţe, a 
unui mod de a fi. 

Concepţiile despre limbaj ale lui Aristotel vor fi reluate şi dezvoltate mai 
întâi de stoici, iar mai târziu de Sfântul Toma d'Aquino, de Hegel şi Heidegger, 
de Benedetto Croce în Estetica. 

Coşeriu subliniază faptul că dacă până la Sfântul Toma, până la 
scolastica târzie, pe primul plan a stat dimensiunea obiectivă a limbajului”, de 
aici înainte este tot mai mult luată în considerare şi cealaltă dimensiune, şi anume 
intersubiectivitatea. 

Într-o încercare de a sintetiza dimensiunea  obiectivităţii şi 
intersubiectivităţii, Coşeriu apelează la o lucrare de lingvistică a lui Humboldt, în 
care ideea fundamentală este aceea că "în creaţia originară a limbajului, 
obiectivitatea şi  intersubiectivitatea sunt simultane şi complementare”. 
Comentând ideea, Coşeriu subliniază faptul că limbajul se creează pentru a 
domina obiectul, dar acesta nu poate fi obiectivat decât atunci când admitem că şi 
pentru ceilalți este la fel. Acest obiect se desprinde de tine numai atunci când 
accepți că este al tău şi al altuia, îl recunoşti şi tu şi celălalt. Intersubiectivitatea 
presupune că în creaţia originară înţelesul nu este numai al meu sau al tău, ci al 
amândurora, cu sublinierea că orice creaţie lingvistică se face într-o anumită 
limbă. “De aceea, fiecare limbă are şi o dimensiune viitoare. Româna, de 


10 Se găsesc doar referiri sporadice: la Platon, noţiunea de "manifestare”, 
adică faptul că prin limbaj dăm pe faţă unii faţă de alţii ceea ce avem în 
minte, în interiorul conştiinţei; la Aristotel afirmaţia că limbajul este stabilit 
prin tradiție, dar şi recunoaşterea în Politica a faptului că limbajul este baza 
comunităţilor omeneşti, ca fiind o calitate exclusiv umană; la Sfântul 
Augustin care recunoaşte rolul limbajului în cadrul comunităţii şi care 
afirma că "fiecare dintre noi trăieşte mai cu plăcere cu un câine al său decât 
cu un om care vorbeşte altă limbă”. 

exemplu, este nu doar ce s-a spus până acum, ci în egală măsură ce se poate 
spune de acum încolo. O limbă nu este un depozit simplu, ci şi un sistem al 
modurilor de a face, de a crea semnificaţii. O limbă este şi creaţie originară, dar 
şi creație pentru altul, prin atribuirea propriului eu celuilalt. Astfel s-au creat şi se 
creează permanent limbile. Această experienţă o avem în fiecare zi şi de aceea nu 
ne mai gândim la ea. ” (Coșeriu 1992/1993: 26). 

Vorbind despre autonomia limbajului, Coşeriu subliniază ideile lui 
Giambattista Vico, acesta integrând limbajul printre obiectele culturale, ca 
obiecte formale, create de om; “ele se află în conştiinţa noastră, dar le şi 
construim în lume, dându-le o substanţă, asemenea aceleia a obiectelor 
naturale”. Prin aceste trăsături, limbajul îşi dobândeşte autonomia. "El poate fi 
utilizat pentru a comunica, pentru a vorbi despre lucruri, dar este el însuşi o 
creaţie, o operă, un mod de a cunoaşte; este un mod de cunoaştere intuitivă, de 
cunoaştere a universalului în faptul individual. Ca operă individuală, un cuvânt 
conține universalul. ” (Coșeriu 1992/1993: 23, 24)”. 

În ceea ce priveşte motivarea limbajului, Coşeriu consideră că Hegel a 
răspuns la această întrebare când l-a caracterizat pe om prin cele două 
dimensiuni ale sale, depinzând amândouă de determinarea originară: 
dimensiunea fizică, biologică şi dimensiunea spirituală. În conformitate cu prima, 
omul îşi construieşte o lume pentru necesităţile sale ca fiinţă biologică. Conform 
celei de-a doua dimensiuni, omul respinge lumea “care i se dă ca senzaţie 
fugitivă ” şi îşi creează o altă lume pentru necesităţile sale ca fiinţă spirituală, o 
lume pe care "să o poată gândi, să o poată Studia, să o poată transmite sub formă 
de cunoaştere altor oameni” în prezent sau în viitor. De aici, cele două 
dimensiuni ce-l caracterizează pe om: munca, construire a lumii reale, şi 
limbajul, construire a lumii potrivite pentru fiinţa spirituală”. (Coşeriu 
1992/1993: 24). 


"1 Autorul conchide că autonomia limbajului trebuie văzută ca o captare a 
universalului într-o operă individuală, ceea ce ne duce la identificarea între 
limbaj şi poezie, fiindcă şi poezia este o refacere a universalului în 
individual. Teoria lui Vico a fost dezvoltată de Benedetto Croce. Limbajul 
ca atare nu este încă o creaţie a subiectului universal, fiindcă îi lipseşte 
dimensiunea alterităţii, ca subiect între subiecte. Spre deosebire de poezie, 
limbajul are şi dimensiunea alterităţii, în afară de faptul de a fi o creaţie. 

9Oo dată cu dezvoltarea limbajului, societatea 
comunicațională a evoluat într-un ritm uimitor, principiul pe care 
s-a bazat această dezvoltare fiind unul de acumulare, completat de 
altul şi anume acela că „natura proceselor de comunicare din cadrul 
unei societăţi este legată în mod semnificativ de fiecare aspect al 
vieţii zilnice a oamenilor care fac parte din ea”, considerate ambele 
de Melvin L. De Fleur şi de Sandra Ball-Rokeach ca aparţinând 
unei teorii a tranzițiilor. (De Fleur, Ball-Rokeach 1999: 24). 

Treceri rapide s-au produs apoi de la epoca vorbirii şi a 
limbajului, la epoca scrisului, la epoca tiparului, ca să se ajungă la 
epoca mijloacelor comunicării de masă, din care, în ultimul timp se 
desprinde tot mai pregnantă comunicarea computerizată'?, 
deocamdată ca formă a comunicării de masă (De Fleur, Ball- 
Rokeach 1999: 24). 


2. Limbajul reprezintă principalul mijloc de 
comunicare: cel mai rapid, eficient şi cuprinzător. 

Comunicarea văzută ca o transmitere de informaţii de la o 
sursă la o destinaţie folosind un cod şi un canal devine o simplă 
schemă în afara considerării tuturor componentelor care fac 
posibilă realizarea efectivă a acesteia. 


9 Comunicarea verbală este acceptată drept cea mai 
simplă modalitate de interacțiune umană, datorită în primul rând, 


.Î.. vu... 


12 Vezi şi From Internet to Gutenberg A lecture presented by Umberto 
Eco, at The Italian Academy for Advanced Studies in America, 
November 12, 1996 
http//www.cudenver.edu/-mrydre/ite_data/semiotics.htlm/feco. 

acelaşi timp cel mai complex, dinamic şi eficient proces prin care 
oamenii pot evolua social şi cultural, afectiv şi raţional. 

În ceea ce priveşte relaţia dintre cultură şi comunicare, Jean 
Caune afirmă că actele de comunicare şi expresiile culturale s-au 
transformat în instrumente de intervenţie socială, comunicarea şi 
cultura fiind două noţiuni în oglindă. „Oglindirea reciprocă dă 
naştere unei duble reflecții: concepţia despre limbaj dă naştere 
discuţiei despre noţiunea de cultură, iar punctele de vedere teoretice 
asupra culturii definesc o apropiere faţă de înţelegerea modurilor de 
comunicare”. (Caune 2000: 22) Prin limbă, principal mijloc de 
comunicare, individul şi societatea se determină reciproc; prin 
actualizarea limbajului prin vorbire, se instituie societatea şi 
realitatea imaginară a individului. 


În concepţia clasică, limba şi gândirea reprezintă două feţe ale aceleiaşi 
realităţi care trimite la om - ființă socială. Problema care a apărut cel mai 
frecvent a fost dacă limba este un mijloc sau o condiţie a existenţei şi 
manifestărilor gândirii, corelată cu încercarea de definire a limbajului. Deşi 
reprezintă încă un element de dispută psiho-filozofică şi lingvistică, se pare totuşi 
că este acceptată cu precădere varianta în care limba este o condiție şi nu un 
mijloc de manifestare a gândirii. 

Dacă limba este un factor care intervine pentru a construi dimensiunea 
globală a culturii, aceasta se întâmplă pentru că nu putem accede la modurile de 
expunere, la comportamente, ritualuri, la fenomene culturale decât prin modul în 
care vorbim despre ele. Limba prezintă o particularitate pe care doar ea o 
posedă: este interpretantul societății şi al oricărui sistem semnificant 
(Benveniste), ba chiar al ei înseşi. Această importantă proprietate se datorează 
naturii sale dublu semiotice: semnificaţia semiotică a semnului lingvistic şi cea 
semantică rezultată din sensul enunţului şi care nu se datorează juxtapunerii 
semnificaţiilor cuvintelor. Distincția anterioară este esenţială permițând 
„depăşirea noţiunii saussuriene de semn ca principiu unic, de care depinde în 
acelaşi timp structura şi funcţionarea limbii”. (Benveniste, 1966, 43-46) 

9 în legătură cu modul în care omul şi limbajul 
interacționează în paradigma existenţei, determinând adevărate 
tipare culturale, Frederic Nietzsche prezintă o plastică descriere a 
comportamentului lingvistic bazat pe rațiune şi pe intuiție. 


Frederic Nietzsche arată că limbajul şi, mai târziu, ştiinţa sunt cele 
care contribuie într-un mod original la edificarea conceptelor. „În acelaşi 
mod în care albina construieşte alveolele şi simultan le umple cu miere, la 
fel ştiinţa lucrează în acest imens colombariu de concepte, pe baza 
intuițiilor sensibile, construieşte etaje suplimentare şi întotdeauna mai 
înalte, propteşte, curăţă, renovează vechile alveole şi se străduieşte să 
umple acest colombariu monstruos supraetajat şi să claseze în rafturi 
totalitatea lumii empirice, altfel zis, lumea antropomorfică ”. 

Autorul consideră că, inițial, omul (de acţiune şi numai el), îşi leagă 
viața de rațiune şi de concepte, aceasta înainte „de a intra în derivă şi de a se 
pierde pe el însuşi” (înainte de a construi o lume bazată pe intuiţie); mai întâi 
însă, omul raţional îşi construieşte un adăpost, considerat ca o necesitate, 
deoarece „dărăcitoare teribile, puternice îl ameninţă fără încetare, rotindu-se în 
faţa «adevărului» ştiinţific al «adevărurilor» de tot felul înregistrate pe panourile 
cele mai disparate”. 

Instinctul care împinge omul să creeze metafore este fundamental şi nu 
poate fi ignorat nici un moment fără a fi ignorat omul însuşi. Trebuie recunoscut, 
afirmă Nietzsche, că el nu este nici constrâns nici împiedicat de „lumea rigidă şi 
ascuțită” a conceptelor. El caută un nou domeniu pentru activitatea sa, albia unui 
alt fluviu, şi îl găseşte în mit şi în artă în general. 

Acest lucru se produce permanent prin confundarea rubricilor şi 
alveolelor în care se află conceptele, spune Nietzsche, şi prin introducerea în loc 
a noilor transpuneri: metafore, metonimii. Omul manifestă fără încetare dorinţa 
de a oferi acestei lumi dezgheţate, vesele, o formă la fel de încântătoare şi etern 
nouă, la fel de colorată, incoerentă, neregulată şi inconsecventă ca şi lumea 
visului. De altfel, afirmă autorul, omul isteţ nu este sigur că este treaz sau că 
visează, fiindcă păstrează mereu o pânză de păianjen fixă şi regulată de concepte, 
şi dacă înclină uneori să creadă că visează, se întâmplă pentru că arta a rupt 
această pânză. Pascal are dreptate să afirme că dacă visăm acelaşi vis în fiecare 

noapte, ajungem să credem în el ca în lucrurile de fiecare zi. „Dacă un muncitor 
visează acelaşi vis, că este rege, în fiecare noapte, timp de 12 ore - eu cred, spune 
Pascal, - că el va fi la fel de fericit ca şi un rege care visează 12 ore că este 
muncitor.” De aceea, ziua lucidă a unui popor excitat de mit, vechii greci, de 
exemplu, care admite existenţa necontenită a miracolului, seamănă mai degrabă 
cu visul, decât cu ziua gânditorului dezamăgit de ştiinţă. 

„Când orice arbore poată să vorbească cu o nimfă, când un zeu având 
aparențele unui taur poate înlătura virginitatea, când se poate vedea cum zeița 
Atena parcurge străzile şi pieţele Atenei în atelajul său, alături de Pisistrate — şi 
asta o credea un atenian sincer — atunci oricând totul este posibil, ca în vis, şi 
natura întreagă se învolburează în jurul omului, ca şi când n-ar fi decât 
mascarada zeilor care se amuză pur şi simplu să-l înşele în toate felurile”. 

Dar omul însuşi are o tendinţă invincibilă de a se lăsa înşelat, consideră 
Nietzsche, şi este ca vrăjit de fericirea pe care rapsodul i-o transmite prin 
legendele epice prezentate ca şi când ar fi adevărate, sau de comedianul care 
joacă rolul regelui mai regeşte decât se întâmplă în realitate. Intelectul, acest 
stăpân al disimulării, este eliberat de sclavia obişnuită atâta timp cât se poate 
înşela fără să se plictisească, celebrându-şi propriile saturnale. „Niciodată nu 
este mai exuberant, mai bogat, mai mândru, mai agil şi mai viteaz: face orice 
pentru plăcerea de a crea, el aruncă metaforele unele peste altele şi deranjează 
paznicii abstracțiilor într-un fel în care desemnează, de exemplu, alergătorul ca 
fiind un drum mobil care poartă omul acolo unde merge”. Însemnul servituții a 
fost aruncat: de obicei sumbru, aferat şi grijuliu, dezvăluind mersul şi uneltele 
unui biet individ care vrea să trăiască şi care alege ca un servitor pentru stăpânul 
Său o parte din victime şi din pradă, el a devenit acum stăpânul lui însuşi şi poate 
să-şi permită să-şi şteargă de pe faţă grimasa obişnuită de supunere. Tot ceea ce 
face de acum încolo poartă însemnele deghizării, în timp ce acțiunea sa 
anterioară, prin comparație, purta pe aceea a distorsiunii. El copiază viaţa 
umană, o ia ca pe un lucru bun şi pare să se simtă foarte bine în această piele. 

Lumea monstruoasă a conceptelor de care omul se agaţă cu disperare 
nu mai este pentru intelectul eliberat decât un eșafodaj şi o jucărie pentru 
creaţiile sale cele mai îndrăzneţe, şi când el le sparge, le aruncă în bucăţi şi apoi 
le reconstruieşte ironic, cuplând părţile cele mai nepotrivite şi îndepărtându-le pe 
cele apropiate, dovedeşte astfel că trăieşte foarte bine din expedientele la care a 
recurs la nevoie şi că nu este ghidat de concepte, ci de intuiții. Plecând de la 
aceste intuiţii, nici un drum direct nu duce la ţara fantomatică a schemelor, a 
abstracțiilor; cuvântul nu este făcut pentru ele, omul devine mut când le vede sau 

se lansează într-o serie de metafore depăşite şi în îmbinări conceptuale 
plictisitoare pentru a răspunde printr-o atitudine creatoare, toate acestea pentru 
nimicirea şi luarea în râs a vechilor bariere conceptuale cu puternica intuiție de 
acum. 

Au existat epoci, afirmă Nietzsche, când omul raţional şi omul intuitiv 
au format o pereche, primul plin de angoasă în fața intuiției, iar celălalt 
dispreţuind abstracțiunea,; ultimul nerezonabil atâta timp cât primul era refractar 
la artă. Amândoi doreau să dea viaţă: unul ştiind să pareze prin viclenie, 
prevedere şi obişnuinţă urgențele, altul, „eroul jubilant”, ignorând aceste urgenţe 
şi neadmiţând ca reală decât viaţa în travesti, ca aparenţă şi ca frumuseţe. Acolo 
unde omul intuitiv, să zicem în Grecia antică, a mânuit armele mai viguros şi mai 
victorios decât adversarul său, o civilizaţie s-a putut organiza favorabil având ca 
dominantă arta: acest travesti, această negare a indigenţei, această explozie a 
intuițiilor metaforice şi adesea această prezență a iluziei însoțesc toate 
manifestările exterioare ale unei asemenea vieți. 

Şi Nietzsche adaugă: nici casa, nici mersul, nici hainele, nici urciorul de 
argilă nu trădează că au fost descoperite din necesitate: aparent ele trebuie să 
servească pentru a exprima o fericire sublimă şi un cer olimpian fără nori, o 
anumită modalitate de a se juca cu seriosul. În timp ce omul ghidat de concepte şi 
abstracțiuni nu face decât să se apere împotriva nenorocirilor fără a le putea 
înlocui cu cea mai mică fericire, în timp ce el aspiră să fie eliberat de suferinţe, 
omul intuitiv, cu aplomb în mijlocul civilizaţiei, recoltează deja, venind dinspre 
intuițiile sale, mai mult decât imunitate la rău, un aflux permanent de lumină, 
veselie, mântuire, împăcare. Desigur, el suferă mai puternic, când suferă: el 
suferă chiar mai des, pentru că nu ştie să tragă învăţăminte din lecţiile pe care i le 
oferă viaţa şi recade mereu în aceeaşi greşeală. În durere este la fel de irațional 
ca şi în fericire, strigă mai tare şi nimic nu-l poate consola. Ce diferenţă față de 
stoicul învăţat de experienţă că în nefericire se poate stăpâni prin intermediul 
conceptelor. El, care de obicei nu caută decât dreptatea, adevărul şi libertatea în 
locul iluziilor şi să se protejeze împotriva agresiunii farmecului, produce acum în 
nefericire capodopera disimulării, la fel cum celălalt o crea în fericire. 

El nu afişează un obraz mobil şi capricios, ci un fel de mască cu linii 
demne şi simetrice; nu strigă şi nu-şi schimbă vocea când furtunile izbucnesc 
deasupra capului său şi-l acoperă. El se înfăşoară în mantaua sa şi se 
îndepărtează cu paşi lenți. (Frederic Nietzsche, 1883) 

È Comunicarea este  necesarmente interpersonală, 
presupunând interacțiunea comunicațională între minimum două 
persoane, chiar în ipostaza de dublare a eului, cum se întâmplă în 
monolog. Principiul dialogic al limbajului impune regula, 
determinând o construcție specială a schemei de comunicare, unde 
sursa şi destinaţia reprezintă universuri distincte de o mare 
complexitate. Ele intră în relație într-un mod special, influențând şi 
fund influențate de toți ceilalți factori care completează schema. 
Referenţii, codul şi, în ultimă instanță, mesajul, ca intenție şi 
realizare, ies din lumea obiectivă şi se subiectivează în momentul în 
care devin comune vorbitorilor. Subiectivarea însă reprezintă ea 
însăşi un proces deosebit de complex datorită aspectelor de factură 
psihologică, socială, general-umană care intervin. Aşa se face că 
uneori comunicarea interpersonală nu-şi mai îndeplineşte rolul de 
transmitere a informaţiilor, ci susține doar contacte interpersonale, 
asigurând echilibrul social. Alteori ea este riscantă, datorită 
discrepanţei dintre intenția comunicațională, pe de o parte, şi 
codajul insuficient şi/sau decodajul incorect, pe de alta. 


9 Dialogul, aşa cum a fost definit (vezi infra), drept 
transmitere de informaţii între minimum două persoane aflate „faţă 
în față”? reprezintă forma fundamentală de comunicare 
interpersonală. 

Studiul dialogului trebuie văzut dintru început ca un demers 
în care punerea de acord a diverselor abordări la nivelul ştiinţelor 
comunicării nu înseamnă o simplă acumulare de concepte, principii 
şi metode eterogene, exemple şi comentarii de circumstanţă, ci o 


3 Se înţelege aici şi situaţia de folosire a unui instrument de comunicare 
cum este telefonul. 

necesară modalitate de a trata convergent un domeniu atât de 
complex. 


3. Apariţia limbajului articulat şi evoluţia sa nu a 
rezolvat una din problemele fundamentale ale funcţionării 
instrumentelor de comunicare: comunicarea integrală. 

Este oare posibil să fie exprimat cu ajutorul limbajului tot 
ceea ce este şi gândit? Dacă da, atunci de unde foarte frecventa 
senzaţie că „nu asta am vrut Să spun” sau „nu pot să exprim tot 
ce-mi trece prin cap"? Dacă nu, ce şi cât este posibil să fie 
exprimat prin limbaj şi ce rămâne să constituie „subtextul virtual”, 
posibil de a fi exprimat, dar rămas neexprimat şi care va produce 
mereu sentimentul uman de frustrare comunicaţională? 


È Acest sentiment nu priveşte numai emiterea, ci şi 
receptarea, deoarece ultima nu înseamnă neapărat şi „înţelegerea” 
mesajului, iar emiterea nu înseamnă că există concordanţă deplină 
între conţinutul gândit şi cel exprimat. (Munteanu 1997: 62) 

Marile probleme ale comunicării derivă şi din faptul că 
procesul însuşi este interpretat diferit. Vorbim de comunicare doar 
atunci când ne raportăm la comunicarea prin limbaj? Sau 
comunicare este de fapt tot ce se petrece în relaţiile interumane? 

Pornind de aici se poate pune problema posibilității sau 
imposibilității comunicării integrale, şi aceasta având în vedere 
chiar structura expresiei lingvistice, care poate fi aparent receptată 
şi acceptată la nivelul de suprafaţă al expresiei!“, dar care, la nivelul 


'* Structura de suprafaţă reprezintă nivelul mai puţin abstract, mai apropiat 
de structurile sintactice observabile, incluzând anomalii sintactico- 
semantice, de tipul omonimiei sintactice, al sinonimiei sintactice, al elipsei. 
Structura de suprafaţă denumeşte atât nivelul de organizare opus celui de 

structurii de adâncime!'”, ca semnificare, poate fi receptată, dar 
poate să nu fie acceptată. Lucrul acesta se datorează modului în 
care este percepută vorbirea, ca acţiune reciprocă ce presupune 
inevitabil impulsul de a reacționa, de a polemiza al interlocutorului, 
moment în care se pune problema forței de argumentare şi a 
adecvării mijloacelor de exprimare, niciodată îndeajuns de 
suprapuse. („„A vorbi înseamnă a acționa asupra altuia.” spunea Ch. 
Bally). Această nonidentitate a celor două componente a dus la 
numeroase interpretări negativiste ale posibilităţii de comunicare. 
Printre alții, Ştefan Munteanu îl aminteşte pe Fritz Mauthener care 
afirma că „datorită limbii cu suprafaţa ei comună (aici caracterul 
general şi social al limbii) şi baza ei personală (aici formele 
individuale, particulare de manifestare a vorbirii) au ajuns oamenii 
să facă imposibilă cunoaşterea reciprocă.” (Munteanu 1997: 64) 
Caracterul bivalent al procesului de comunicare, derivat din 
raportul limbă/gândire, care presupune existenţa unei expresii reale 
şi a unei expresii virtuale, fiecare cu forme şi conţinuturi specifice, 
conduce spre ideea unei opțiuni pe care se bazează comunicarea. 
Şt. Munteanu arată că „există întotdeauna un stoc de informaţii 
potenţiale ce se pierd prin faptul că nu am optat pentru ele” (un 


adâncime, cât şi structurile sintactice aparţinând acestui nivel. Pentru textul 
conversaţional, aparent, structura de suprafață tinde să se suprapună peste 
structura de adâncime, datorită caracterului denotativ mai accentuat. În 
practică, însă, lucrurile sunt mai complicate, datorită relaţiilor contextuale 
complexe şi, mai ales a gradului în care intenţia de comunicare este 
decodificată şi înţeleasă de destinatar. (Vezi şi ŞAL 1997) 

'5 Structura de adâncime corespunde, în acest caz, nivelului logico- 
semantic, fiind concepută, după modelul Filmore în termenii categoriilor de 
caz, orice propoziţie de adâncime având în componenţă un predicat şi mai 
multe cazuri logico-semantice: agent, pacient, experimentator, instrument, 
sursă etc. (Vezi şi ŞAL 1997) 

substrat virtual al limbii care susține actele noastre de limbaj şi 
decide în privința alternativei; nişte curenți subterani pe sub 
înțelesurile clare şi proprii ale cuvintelor). 

Într-o altă accepţiune'€ incomunicabilitatea nu trebuie 
privită dintr-o perspectivă dramatică, deoarece pare să fie vorba nu 
de incomunicabilitate, ci de o comunicare relativă şi aceasta pentru 
că, în ultimă instanţă, a comunica înseamnă „a fi în lume”, „a fi cu 
ceilalți”, iar prin adăugarea altor mijloace limbajului te poţi face 
înţeles şi poţi obţine adeziunea interlocutorului. 

Dialogul în paradigma comunicării 


0. Dialogul reprezintă forma fundamentală de 
manifestare a comportamentului comunicaţional. 

Legat ireversibil de comunicarea interumană şi, în sens 
clasic, de comunicarea prin limbaj, dialogul reprezintă forma 
fundamentală de manifestare a comportamentului lingvistic, fie 
când apare explicit, în schimburi directe de replici, sau implicit, în 
tipurile alocutive!” de construire a mesajelor. 


© în modelul propus de noi, dialogul corespunde unui act 
comunicațional efectiv realizat, comunicarea individuală-produs 
urmând o tehnică de construcție specifică. 

Dialogul îşi include în schema de realizare componentele 
comunicării, în general: existența cel puţin a unui emiţător şi a unui 
receptor, a unui cod comun şi a unui canal de circulație a 
informaţiei. 


1! Ne referim la textele care se încadrează în prima matrice 
comunicaţională: alocuţia. 

Spre deosebire de comunicare în general, dialogul 
presupune însă existența perechilor adiacente din cadrul 
schimburilor de replici, iar contextul situațional reprezintă o 
componentă fără de care acesta nu poate funcţiona în sensul său 


pragmatic. 


1. Dialogul este o formă de comunicare complexă ce 
presupune o abordare multidisciplinară. 


© Dezvoltarea comunicării umane din secolul XX a 
condus spre diversificarea preocupărilor pentru studierea 
caracterului dialogic al limbajului", discipline diverse ocupându-se 
mai mult sau mai puţin explicit de dialog ca formă fundamentală de 
comunicare. 

Prezenţa interlocutorilor, a codului, a canalului şi a 
contextului situațional determină ieşirea dialogului din spaţiul strict 
lingvistic şi, implicit, stilistic, şi creează necesitatea utilizării 
resurselor interpretative din domenii conexe, cum sunt cele ale: 
psihologiei, sociologiei, antropologiei, etnologiei, semiologiei. În 
acest punct se realizează legătura cu discipline relativ noi cum sunt 
psiholingvistica, sociolingvistica, etnolingvistica, semiotica şi 
pragmatica, în afară de faptul că apar ca evidente relațiile mai vechi 
cu retorica sau cu lingvistica. 

Pe de altă parte, drept matrice comunicaţională sub numele 
de conversație, aparţine Științei comunicării. 


'5 Mihai Bahtin consideră caracterul dialogic trăsătura fundamentală a 
limbajului. 

2. Comunicarea a devenit la sfârşitul secolului XX şi la 
început de mileniu unul dintre cele mai cercetate domenii ale 
vieţii umane. 


© Cauzele sunt multiple, dar mai importante sunt cele de 
ordin economic şi social. 

Pe de altă parte, globalizarea este un concept care operează 
cu deosebire la nivel comunicaţional, iar noile tehnologii de 
comunicare impun permanent o reconsiderare a teoriilor privind 
comunicarea (vezi şi Mattelart 2001). 

Studiul comunicării este poate cel mai complex aplicat unui 
domeniu şi acest lucru se observă cu precădere în diversitatea 
părerilor privind unghiul de abordare cu cea mai mare eficienţă. 

Știința comunicării, chiar dacă în ultimul timp şi-a delimitat 
domeniul şi şi-a adaptat principiile şi metodele, rămâne totuşi 
conţinuturilor. În acest context, alături de mai vasta semiotică a 
comunicării, o lingvistică a comunicării care să depăşească limitele 
lingvisticii  „pragmatico-enunțiative” devine o sursă de 
reconsiderare a legăturilor uneori pierdute dintre lingvistică şi 
disciplinele de graniţă amintite deja, la care se adaugă stilistica şi 
retorica, dar şi proxemica sau cibernetica. 


3. O abordare a comunicării după teoria coşeriană a 
limbajului permite crearea unei noi matrice comunicaţionale. 


© Pentru încadrarea comunicării în ştiinţa corespunzătoare 
este nevoie de reconsiderarea în primul rând a teoriilor privind 
limbajul, a căror insuficienţă practică s-a dovedit în încercările de 


TETA 

şi de găsire a celor mai potrivite căi de stăpânire şi de influențare a 
acestuia în sens pragmatic. 

Relaționând această realitate cu informaţia oferită de 
majoritatea lucrărilor profesorului Eugen Coşeriu, am sesizat că, 
fără a se face o trimitere precisă, prin direcţiile de studiu şi cercetare 
propuse de domnia sa în lingvistică, încă din anii '60 ajungem 
inevitabil la o lingvistică a comunicării vehiculată inițial de 
pragmatică şi imediat şi de ştiinţa comunicării. 


Deoarece lingvistica structurală se preocupa mai mult de competenţa 
idiomatică şi mai puţin de actul de limbaj în care există locutorul şi receptorul, 
apare ca o consecinţă în curentul pragmatic o lingvistică comunicațională sau 
pragmatico-enunţiativă care va studia exact relaţiile comunicaţionale dintre cei 
doi protagonişti ai actului de limbaj. Lingvistica comunicaţională se va folosi de 
datele oferite de filozofia limbajului, de teoria actelor de limbaj, de neoretorica 
belgiană şi pragmatica germană (Mattelart 2001: 107-108). Datorită diferenţelor 
epistemologice în dezvoltarea domeniului, acesta rămâne însă greoi şi dificil de 
acoperit prin cercetări empirice. 


Fără a intra în detalii privind concepțiile lingvistice ale 
profesorului Coşeriu, vom reaminti doar că preluând constructiv 
teoria saussuriană privind raportul limbă-vorbire, acesta stabileşte 
noi raporturi şi ierarhii, care, prin detaliere, se dovedesc astăzi mult 
mai profitabile pentru studiul comunicării. 

Stabilind că limbajul poate fi considerat „ca o activitate 
umană universală care se realizează în mod individual dar 
totdeauna conform unor tehnici istoric determinate („limbi”)” 
(Coşeriu 2000: 233), autorul distinge trei niveluri ale acestuia: 
nivelul universal, nivelul istoric şi nivelul individual, cu trimitere la 
mai vechea teorie a lui Humboldt, conform căreia limbajul este 

activitate creatoare, energeia, posibil de examinat ca activitate, ca 
tehnică şi ca produs, în toate cele trei planuri. 

La nivel universal, limbajul ca activitate este vorbirea (în 
general), nedeterminată istoric; ca tehnică, presupune ştiinţa de a 
vorbi, iar ca produs, „vorbitul” adică faptul petrecut deja de a vorbi. 

La nivel istoric, limbajul devine limba determinată istoric, 
aşa cum se manifestă ea în vorbire (limba română, limba germană 
etc.); ca tehnică sau „potenţă” este „limba în calitate de cunoaştere 
tradițională a unei comunităţi”; ca produs, limba nu există decât ca 
limbă abstractă dedusă din vorbire şi obiectivată în gramatici şi 
dicţionare. (Coşeriu 2000: 236, 237). 

La nivel individual, limbajul ca activitate este „discursul” 
sau actul lingvistic (sau seria de acte lingvistice conexe) al unui 
individ într-o anumită situație; la nivel tehnic este competenţă 
expresivă (cunoaştere cu privire la elaborarea discursului) iar ca 
produs este un „text” (vorbit sau scris). 

Corespunzătoare celor trei niveluri, profesorul Coşeriu 
stabileşte trei direcții de studiu şi cercetare incluse în trei 
subdomenii: „lingvistica vorbirii”, „lingvistica limbilor” şi cea „a 
discursului”. 

Printr-o atitudine critică, lingvistul atrage atenția că, în 
general, cercetătorii au fost şi sunt interesați cu precădere de 
aspectul tehnic al limbajului şi, mai ales, la nivelul istoric, 
promovând o lingvistică a limbilor, în detrimentul studierii 
celorlalte două niveluri: cel al vorbirii şi cel al discursului (Coşeriu 
2000: 238). 


ÎIndemnul de a privi limbajul în complexitatea sa şi de a-şi îndrepta 
atenția şi spre nivelurile universal şi individual se înscrie în curentul deja amintit 
de trecere spre o lingvistică dinamică, „comunicaţională ”, şi vine, în primul 

rând, dinspre două lucrări publicate în 1956 prima şi în 1980 cea de-a doua: 
Determinacion y entorno. Dos problemas de una linguistica del hablar şi 
Textlinguistik Eine Einfuhrung, dar şi dinspre alte studii sau lucrări de 
lingvistică generală şi aplicată (vezi în româneşte: Prelegeri şi conferinţe, 1992- 
1993; Introducere în lingvistică, 1995; Lingvistica integrală, 1996; Sincronie, 
diacronie şi istorie, 1997; Lecţii de lingvistică generală, 2000). 


„Lingvistica vorbirii” în concepție coşeriană urmează să 
studieze „tehnica universală a vorbirii ca atare”, care include nu 


sigure, 


ae 


lingvistice (mimica, gesturile), precum şi „anumite principii ale 
gândirii valabile pentru umanitate, în general” (Coşeriu 2000: 239). 


ETTER 


necesare completări la tehnicile universale ale limbajului. 


„Lingvistica discursului" sau lingvistica textului are ca 
obiect nivelul individual al limbajului. În comunicare, folosind 
tehnici specifice de elaborare, se ajunge la produsul-text care, în 
unele teorii reprezintă suportul concret al mesajului transmis. 
Textul conține sensul, adică ceea ce se comunică, ca o coordonată 
fundamentală a nivelului individual al limbajului, de regulă acelaşi, 
indiferent de limba istoric determinată. Se asigură astfel unitatea 
faptului de vorbire, prin înțelegerea sensului ca sens unitar superior 
constituit astfel datorită caracterului dublu semiotic al textului 
lingvistic. 

Fără a minimaliza importanța „lingvisticii limbii”, deci a 
nivelului istoric al limbajului, considerăm că pentru demersul 


nostru sunt mult mai importante de semnalat legăturile pe care le 

realizează celelalte două direcţii de studiu şi cercetare cu 
comunicarea, prin ceea ce lingvistul numeşte produs. Vorbirea ca 
activitate, ca tehnică şi ca produs şi discursul ca activitate, ca 
stăpânire a tehnicilor de construire a acestuia şi produsul ca text, 
toate acestea în viziune coşeriană nu sunt componente rigide. 

Înlănţuirea lor conferă vitalitate limbajului şi ne permite să 
prefigurăm o structură asemănătoare comunicării umane pe baza 
sintezelor pragmatice ale componentelor nivelurilor limbajului, 
mijlocul fundamental de comunicare interumană. 

Ideea extinderii modelului ne-a fost oferită de autor în 
momentul în care, propunând o „lingvistică a vorbirii”, face 
de expresie. Intonaţia, mimica, gestica, experiența de viaţă, 
coordonatele culturale se grupează în jurul mijlocului fundamental 
care este limbajul articulat, ajutându-l să-şi îndeplinească funcția. 
Pe de altă parte, chiar dacă destinatarul este un individ, un grup sau 
o adunare, comunicarea se realizează numai individual, 
corespunzând individualității discursului, pe care Coşeriu îl 
consideră drept competenţă expresivă utilizând textul. Textul este 
construit, în ultimă instanță pentru a fi comunicat. El conţine 
sensul, un sens creat prin interpretarea unitară a unităţilor de sens, 
care pot fi unităţi lingvistice, dar nu numai. La acest nivel, textul 
este un mijloc de comunicare, o unitate funcţională uneori 
suficientă, alteori nu. În comunicarea interpersonală orală, textul 
este de cele mai multe ori insuficient comunicaţional, folosindu-se 
pentru a-şi asigura suficiența, dacă nu integralitatea semantică, de 
se realiza din punct de vedere semantic, textul se înscrie într-un 
cadru (frame) sau într-un dispozitiv de comunicare, unde 
cunoaşterea modului de construire a discursului din punct de vedere 

lingvistic se relaționează cu stăpânirea tehnicilor de utilizare a 


ji 


posibilități individuale. Elementele de paralimbaj (intonaţia, 
accentul, exprimarea afectivă nearticulată, tăcerea) mijloacele 
corporale (mimica,  gestica, poziția corpului, mişcarea, 
îmbrăcămintea) mijloacele extracorporale sau proximitatea, ca şi 
referențialitatea, completate de instrumente şi tehnologii variate de 
comunicare îmbină în momentul de funcționare universalul cu 
particularul, în planul mai amplu al comunicării umane. 


© Reconstruind modelul, în plan universal ar corespunde 
comunicarea ca activitate, tehnica de a comunica sau competența 
comunicaţională, comună tuturor vorbitorilor, şi, ca produs, faptul 
comunicat sau comunicarea efectiv realizată. Studiul tehnicilor de 
comunicare implică lingvistica vorbirii dar şi alte ştiinţe precum 
psihologia, sociologia, antropologia, filozofia, semiotica, 
proxemica. 

La nivel istoric poate fi considerată comunicarea într-o 
limbă istoric determinată, competența de a comunica în limba dată, 
de a folosi şi alte mijloace de comunicare ce aparțin comunității 
prin tradiție. Lingvistica structurală sau „lingvistica limbilor” va fi 
susținută de semiotică, antropologie şi sociologie. 

La nivel individual s-ar afla actul de comunicare, ca 
activitate, competența „dialogică”, adică ştiinţa de a construi o 
secvență comunicaţională şi secvența comunicaţională de tip 
alocutiv sau conversaţional, tip înregistrare sau consultație (Ştiinţa 
comunicării 1998) sau altfel spus, enunţul ca performanță 
comunicaţională. Pragmatica, lingvistica textului, semantica, 
semiotica,  proxemica, psihologia, sociologia, antropologia, 

filozofia se reîntâlnesc pentru a explica complexul proces de 
comunicare efectiv realizată. 


Suprapusă parţial peste teoria actelor de vorbire înţelese în mod curent 
ca acte ilocuţionare, comunicarea la nivel individual adaugă însă şi celelalte 
componente care înseamnă o gramatică a enunțului şi o semantică a acestuia. 


© Prin stabilirea celor trei niveluri şi a formelor de 
manifestare la fiecare nivel al limbajului: activitate, tehnică, 
produs, profesorul Coşeriu a oferit posibilitatea să se constituie 
deschideri unitare în cercetarea textului-enunţ performativ, ca 
produs inclus în actul de comunicare, dar derivat, concomitent, din 
comunicarea determinată istoric şi din comunicarea ca facultate 
general umană. 

Lingvistica vorbirii se relaționează astfel cu o ştiinţă a 
comunicării în general, iar lingvistica textului oferă premise 
suficiente pentru o ştiinţă a actului de comunicare efectiv realizat, 
exploatată deja sub această denumire sau ca lingvistică a 
discursului sau analiză conversaţională de pragmatică. Într-un 
asemenea context, discuţia privind suficiența sau insuficiența 
comunicaţională a discursului în forma sa de text devine mult mai 
motivată, iar pe de altă parte, găseşte resurse argumentative 
suficiente pentru interpretarea acestuia în ansamblul creat de toate 
mijloacele comunicaționale de care un individ dispune în 
momentul în care apare intenţia de comunicare. 

4. Dialogul, ca formă fundamentală de comunicare, s-a 
constituit, explicit sau implicit, obiect de studiu al mai multor 


w oee 


discipline din domeniul cercetării socio-umane. 


© Lingvistica saussuriană dedică numeroase pagini 
vorbirii!’ (ca parte a dicotomiei limbă-vorbire), în timp ce stilistica 
este considerată la un moment dat ca singura știință care este mai 
apropiată de esența originară a limbajului. 


Vorbirea, în concepția saussuriană, este echivalentă cu discursul şi are 
caracter individual şi variabil. Din acest punct de vedere, în vorbire se pot 
distinge combinaţiile prin care subiectul vorbitor utilizează codul limbii pentru a 
exprima gândirea sa personală şi mecanismul psiho-fiziologic care îi permite să 
exteriorizeze aceste combinaţii. F. de Saussure are în vedere raportul social- 
individual sau vorbirea “colectivă” şi vorbirea “individuală”, altfel spus - 
raportul schemă - utilizarea schemei. Vorbirea este un act de voinţă care 
presupune din partea vorbitorului o activitate de selecţie şi punere în practică a 
unei tehnici idiomatice efectiv realizate (la nivelul unei limbi anume şi la nivelul 
unui vorbitor care o singularizează).” 

Coşeriu arată că vorbirea poate fi privită sub două aspecte: vorbirea ca 
activitate şi vorbirea ca facultate de a vorbi, de a exprima, sau tehnică a vorbirii. 
Prima interpretare este în sens saussurian, vorbirea prezentându-se ca o tehnică 
idiomatică efectiv realizată. În ceea ce priveşte pe cea de-a doua, teoria lui 
Coșeriu porneşte de la premisa că, în mod concret, nu există decât activităţi 
lingvistice şi admite că, în cadrul realităţii unitare şi indivizibile care e limbajul, 
se pot introduce delimitări din diferite perspective. 


19 ada să z 
F. De Saussure, Curs de lingvistică generală. 
20 . A ai 3 ; 
Ch. Bally a introdus categoria actualizării concepută ca mecanism al 
trecerii limbii în vorbire. 

© Pentru faptul că pleacă de la realitatea actului de 
comunicare, o altă disciplină, psiholingvistica, are legătură directă 
cu practica vorbirii (Slama Cazacu 1999: 93). 

În actul de comunicare, emiterea şi receptarea sunt două 
componente care se realizează prin intermediul mesajelor 
(denumire pe care o vom păstra în accepțiunea sa de construcție 
lingvistică dotată cu sens). 

Mesajul se particularizează în secvențele dialogate, datorită 
relaţiilor specifice pe care le contractează cu emiţătorii şi receptorii 
(fiecare dintre ei având trăsături psihologice distincte), integrați în 
contextele de comunicare şi determinaţi de diversele niveluri 
contextuale, aflate într-o continuă dinamică. 

Având în vedere aspectele de natură psihologică pe care le 
implică aceste relații în activitatea dialogică, şi faptul că 
Psiholingvistica se ocupă tocmai de fenomenele de psihologie a 
limbajului, în speţă de psihologia comunicării umane, o serie de 
concepte precum emiterea şi receptarea, interesul comunicaţional 
şi adaptarea vorbitorilor la contextul situaţional vor fi preluate din 
această sursă. 


Psiholingvistica apare ca ştiinţă „limitrofă ”, „de graniță”, cu caracter 
interdisciplinar, în jurul anilor '50 ai secolului XX, dar problematica ei se 
prefigurase încă de la sfârşitul secolului XIX şi începutul secolului XX, o dată cu 
apariția lingvisticii ca ştiinţă, datorită lui F. de Saussure. Categoriile limbă, 
limbaj, vorbire au determinat apariția unor limite în care fie că a acţionat 
lingvistica (limbă, vorbire), fie psihologia (limbaj). De cele mai multe ori însă 
aceste granițe nu au putut fi păstrate, interferenţele dintre cele două discipline 
fiind mult mai vechi. Teoria privind ergonul şi energeia a lui W. Von Humboldt 
(limba ca produs şi limba ca activitate) însemna, de fapt, tocmai o depăşire a 
acestor graniţe, lucrările lui Heymann Steinthal (1871, 1888), Herman Paul 
(1836), W. Wundt (1900) sau F. Sechehaye (1933), mergând pe aceeaşi linie. 

Structuralismul primului deceniu al secolului XX, Școala lingvistică de la Praga 
(Trubeizkoy, Jakobson), Școala lingvistică de la Paris (Meillet, Cohen) etc. fie că 
au dezvoltat un concept al limbii legat de psihicul uman, fie că au dezvoltat teorii 
în relaţie directă cu psihologia. La fel se întâmpla cu Şcoala germană de 
lingvistică prin reprezentanţii săi: Ernst Cassirer (1923, 1933), E. Husserl (1928), 
Karl Bühler (1934), J. Stenzel (1934), F. Kainz (1941), sau cu Şcoala 
„gestaltistă ” în Italia. ( Vezi Slama-Cazacu: 1999: 18). 

În România, deşi nu expres formulate, au existat preocupări de 
relaționare a psihologiei şi lingvisticii la Lazăr Şăineanu, Iorgu lordan, Ovid 
Densusianu, Al. Rosetti, Sextil Puşcariu, Al. Graur. Tatiana Slama-Cazacu va fi 
aceea care în anul 1954 va încerca să delimiteze atât obiectul cât şi obiectivele şi 
metodele noii ştiinţe. 

Psiholingvistica, denumită astfel, apare în SUA, în urma unui seminar 
desfăşurat la Cornell University, care duce în final la apariţia volumului 
Psycholinguistics, a survey of theory and research problems, sub redacția lui 
Ch. Osgood — psiholog — şi a lui T. A. Sebeok — lingvist, reeditat în 1965. Curând 
în toate ţările din Europa psiholingvistica devine punct de interes atât pentru 
lingviști cât şi pentru psihologi. 

Domeniul de studiu este interdisciplinar, dar Psiholingvistica este o 
ştiinţă autonomă față de lingvistică şi psihologie, cu legături multidisciplinare 
care, datorită obiectului de studiu şi cercetare poate intra în legătură şi susţine 
Studiul limbajului copilului, învăţarea limbilor străine, tulburările de vorbire, 
comunicarea interpersonală, comunicarea în masă, actul traducerii (adică tot 
ceea ce poate modifica relaţiile dintre componentele activităţii de comunicare). 

Parcurgând mai multe faze, de la prima, bazată pe modelul de automate 
finite, pe aspectul repetitiv al limbajului, la a doua, bazată pe modelul 
generativist, cu preocupări privind realitatea psihologică a transformărilor, care 
mediază între Structura de adâncime şi structura de suprafaţă, punând accent pe 
prima în producerea şi decodarea mesajului, în prezent psiholingvistica a ajuns 
la faza în care modelul său este unul strict psihologic, care să investigheze 
procesele pur psihologice subiacente producerii şi interpretării vorbirii 
locutorului. Încadrată în lingvistica cognitivă, nedelimitată clar de psihologia 
cognitivă, psiholingvistica actuală cercetează procesele cognitive şi analizează 
producerea şi receptarea limbajului în relaţie cu alte sisteme cognitive (percepţia, 
memoria, judecata). Ea abordează şi probleme de semantică şi pragmatică ale 
limbajului, iar la nivel sintactic se preocupă nu numai de prelucrarea frazelor, ci 
şi de nivelul transfiastic, propunându-şi să determine natura şi modul de 

funcţionare a operaţiilor subiacente implicate în prelucrarea componentei 
fonologice, lexicale, sintactice, semantice, pragmatice. 

Rezultatele ei practice se referă la trei domenii experimentale: 
ū studierea experimentală a producerii limbajului la vorbitorul adult; 
ū cercetarea achiziţionării limbajului de către copil; 
O investigarea patologiei limbajului, a tulburărilor de limbaj, în special, a 
celor afăzice, căci bâlbâiala ţine de vorbire şi nu de limbă. (Frâncu 
1997: 162) 
Dialogul a intrat în atenţia psiholingvisticii încă de la primele încercări 
de stabilire a legăturilor dintre lingvistică şi psihologie, cu deosebire în așa-zisele 
lucrări de psihologie a limbajului. Leo Spitzer şi Beihauer au inițiat câteva Studii 
asupra conversaţiei, iar Şcoala de la Saint-Cloud şi Ch. Fries au realizat o serie 
de înregistrări valoroase. 

Psiholingvistica se va ocupa tocmai de modificările mesajului în 
diversele situaţii create, căutând să stabilească şi cauzele lor. Va urmări relaţiile 
dintre starea psihică a interlocutorilor şi mesaj, inclusiv capacitatea de a percepe 
şi a înțelege mesajul; relaţiile dintre mesaje şi stările psihice (memoria, gândirea, 
afectele); particularităţile mesajelor în raport cu percepția, conţinutul expresiei, 
mimica şi gestica, relaţiile dintre particularităţile secvențiale ale mesajelor şi 
procesele psihice în diversele lor raporturi (psihicul şi organizarea frazei de ex.); 
relaţiile dintre grupurile sociale şi modificările mesajelor (învățarea limbilor 
străine); relaţia limba j- cultură; relaţia vocabular - vocabular câştigat. 


© Sociolingvistica în accepțiunea sa de sociologie 
lingvistică, urmăreşte manifestarea socială a limbajului, având în 
vedere exercițiul lingvistic concret al vorbitorilor. 

Principiul dialogic al limbajului corelat cu legea adaptării la 
context asigură, fără îndoială, premise suficiente pentru a da 
dreptate afirmației că orice act lingvistic este întotdeauna un act 
social, în care vorbitorii comunică şi „se comunică” (Tudor Vianu), 
în funcţie de o serie întreagă de factori lingvistici şi extralingvistici. 
Variația performanţelor verbale se datorează atât modului particular 

în care vorbitorul utilizează codul şi creează structura lingvistică a 
mesajului, dar depinde totodată şi de stratificarea socială care poate 
conduce la o anumită determinare a variabilei lingvistice. Această 
variație lingvistică datorită contextului social a devenit obiect de 
studiu pentru sociolingvistică, de la care studiul dialogului poate 
utiliza o bună parte din teoriile promovate de aceasta. 


Sociolingvistica este o ştiinţă relativ nouă, apărută şi ea pe la mijlocul 
secolului trecut, asemenea psiholingvisticii şi pragmaticii. Apare în SUA ca 
orientare în lingvistică, în deceniul şapte al secolului XX, datorită legăturilor 
dintre studiile lingvistice şi de antropologie culturală (Franz Boas, Eduard Sapir). 
În Europa, Dialectologia şi Lingvistica istorică au deschis posibilitatea discutării 
relaţiei limbă - societate.” Din această perspectivă, sociolingvistica este o ştiinţă 
a diferenţelor diastratice în diferite tipuri de discurs, a funcției şi structurilor lor 
în relaţie cu straturile sociale sau socioculturale în comunităţile lingvistice. 
(Coșeriu 1992-1993: 26) În România, preocupări în acest sens vom găsi la 
B.P. Hasdeu, I.A. Candrea, O. Densusianu, Sextil Puşcariu, Th. Capidan, lorgu 
Iordan ş.a. 

Sociolingvistica americană rămâne însă cea mai coerentă, deşi se 
impune o atitudine critică şi selectivă în preluarea ideilor. În primul rând datorită 
definiţiei foarte largi a obiectului de studiu ca „studiul limbajului în relaţie cu 
contextul social” or, definită astfel, sociolingvistica include toată lingvistica, căci 
întregul limbaj se realizează în context social, afirmă Eugen Coşeriu într-o 
comunicare din 1978 (Coșeriu 1992-1993: 1995). Datorită acestei extinderi s-a 
ajuns la o inversare a raporturilor dintre disciplina de bază şi cea integrată, 
ajungându-se să se confunde sociologia limbajului care are ca disciplină de bază 
sociologia cu sociolingvistica care are ca disciplină de bază lingvistica. De aceea, 
Coşeriu va propune limitarea domeniului sociolingvisticii la studiul ,„varietăţii şi 
variației limbajului în relaţie cu structura socială a comunităţii de vorbitori” şi, 


2! Vezi contribuţia Şcolii franceze reprezentată de A. Meillet şi J. Vendryes, 
care explică procesul de diversificare lingvistică. În 1956 apare lucrarea lui 
M. Cohen, Pour une sociologie du langage, iar o serie de lingvişti italieni, 
ruşi şi germani abordează aceeaşi problemă. 

ca disciplină corespondentă, etnolingvistica, la studiul „„varietăţii şi variaţiei 
limbajului în strânsă legătură cu civilizaţia şi cultura unei comunități” (Coşeriu 
1992-1993: 13) În cadrul celor două discipline, Coşeriu delimitează, de 
asemenea, lingvistica sociologică şi sociologia limbajului, lingvistica etnografică 
şi etnografia lingvistică. Sociolingvistica propriu-zisă sau lingvistica sociologică 
studiază limbajul însuşi, porneşte de la limbaj spre contextul social, sociologia 
fiind doar o ştiinţă conexă, ale cărei categorii devin doar puncte de referinţă. Ca 
sociologie a limbajului însă, sociolingvistica urmăreşte contextul social în relaţie 
cu limbajul, „verificând cine vorbeşte un anumit tip de limbaj într-o comunitate 
lingvistică” (Frâncu 1997: 154). Lingvistica este în acest din urmă caz doar o 
disciplină auxiliară, care identifică tipurile de limbaj dintr-o comunitate. Aceleaşi 
fapte sunt studiate din puncte de vedere diferite, pornind de la planuri diferite. 
(Frâncu 1997: 155) Considerând cele trei planuri ale limbajului (vorbire, limbă, 
discurs), Coşeriu recunoaşte existenţa unei sociolingvistici a vorbirii în general, 
una a limbilor şi una a discursului (cu sensuri şi sarcini diferite). Aceeaşi 
delimitare se poate aplica şi etmolingvisticii, dar şi ştiinţelor sociologice 
corelative, sociologia limbajului şi etnografia lingvistică. 

Bazele sociolingvisticii actuale sunt puse de W. Labov, J. Gumperz şi 
Dell Hymes (1972) care s-au ridicat împotriva generativismului chomskyan, 
promotorul ideii omogenităţii limbii sau competenţei unui vorbitor-auditor ideal. 
Două curente sunt destul de bine reprezentate: este vorba de sociolingvistica 
variaţionistă şi sociolingvistica interacțională. 

Prima, fondată de Labov studiază variaţia socială a vorbirii 
(diastratică), datorată stratificării sociale şi variaţia stilistică (diafazică) care 
apare în discursul aceluiaşi individ în diferite situaţii. 

Sociolingvistica interacțională sau interpretativă, susținută mai ales de 
J. Gumperz, investighează integrarea dimensiunii pragmatice în analiza faptelor 
de limbă datorate variaţiei sociale. Se ocupă, de asemenea, de indicii de 
contextualizare şi de procesele de contextualizare prozodice (intonaţie, ritm, 
tempo), neverbale (gesturile) şi verbale (lexicale, segmentale şi secvențiale), dar 
şi de intersubiectivitatea determinată de alteritatea subiectului, solidaritatea 
vorbitorului cu membrii unei anumite comunităţi într-un anumit context. 
Cercetările lui Gumperz despre strategiile discursului şi despre variațiile sociale 
ale acestuia au arătat că există o probabilitate, o determinare în alegerea 
variabilelor sociolingvistice. 

O altă disciplină corespondentă propusă de Haugen în 1972 este 
Ecologia limbii văzută ca studiu al interacțiunilor dintre o limbă dată şi contextul 

ei, înțelegându-se prin context societatea în care limba funcţionează ca unul 
dintre coduri. Prin intermediul limbii, vorbitorul este pus în legătură cu contextul 
social şi natural. După Haugen, ecologia limbii este dependentă, în primul rând, 
de vorbitorii care învaţă limba, o folosesc şi o transmit; ea presupune o 
coordonare psihologică referitoare la interacţiunea limbii considerate cu alte 
limbi, aspect caracteristic vorbitorilor bilingvi şi multilingvi, şi o coordonată 
sociologică, referitoare la interacțiunea cu societatea care utilizează limba 
respectivă ca mijloc de comunicare. Prin extensia exagerată a domeniilor pe care 
trebuie să le urmărească cercetătorul, se ajunge la o arie prea cuprinzătoare, 
interferând cu toate celelalte discipline lingvistice, peste unele suprapunându-se. 

Sociolingvistica înaintează două nivele de abordare a problemelor: una 
la nivel de microanaliză şi alta la nivel de macroanaliză. Microanaliza vizează 
modul în care membrii unei comunităţi intră în diferite relaţii de rol, ca şi 
cantitatea de interacţiune verbală din comunitate, determinând raportul dintre 
interacţiunea personală, unde diacriticele lingvistice sunt mai libere, la fel 
accesul la roluri şi fluiditatea acestora, şi cea tranzacţională, unde rolurile sunt 
foarte bine delimitate, iar diacriticele lingvistice sunt bine precizate. Situaţiile de 
comunicare sunt considerate congruente când există acord de roluri şi de mesaje, 
şi incongruente când acest lucru nu este posibil. Se consideră însă că, în general, 
orice comunicare, o dată deschisă, tinde spre congruență. 

Macroanaliza pune în evidenţă anumite regularități — independent de 
comunitate — în asocierea varietăţilor limbii cu situaţiile sociale recunoscute 
(familie, relaţii de prietenie, învățământ, profesie etc; primele vizând afectivul, 
celelalte — oficialul). De asemenea, se ocupă de studiul diglosiei ca utilizare a 
două varietăţi profund divergente, cum ar fi o variantă joasă, de regulă idiom 
matern, folosită în conversaţia curentă, în familie” şi a unei varietăţi înalte, cu un 
grad ridicat de codificare, care, de regulă, nu este idiom matern, şi a 
bilingvismului, ca utilizare a două limbi, ducând la fenomenul de interferenţă 
lingvistică. Atât bilingvismul cât şi multilingvismul nu exclud însă prezenţa 
monolingvismului şi invers. (ND 1995) 


* Vezi ţările arabe, Grecia Elveţia. 

© Pragmatica, o ştiinţă cumulativă, cu un caracter 
interdisciplinar evident, studiază modul în care se realizează scopul 
comunicării. 

Datorită caracterului său „multidisciplinar”, pragmatica 
pare să se fi apropiat cel mai mult de ceea ce ar putea însemna o 
ştiinţă a dialogului, cu precizarea că, în mod concret, ea poate 
trimite la toate cele patru matrice informaționale” şi nu numai la 
conversaţie. 

O bună parte din termenii utilizaţi de pragmatică nu mai pot 
fi azi ocoliţi în orice studiu al dialogului, precum: competenţă şi 
performanţă, act de vorbire, enunț Şi enunţare, sensul enunţului, 
instrucțiune,  implicatură, sau act  ilocuţionar, informație 
extralingvistică, lege a discursului, maximă conversaţională etc. 

Importanţa acordată dialogului de pragmatică se deduce şi 
din existenţa unor teorii care îl privesc în mod direct: este vorba de 
analiza conversaţională şi analiza discursului. 


La fel ca sociolingvistica sau psiholingvistica, şi pragmatica se 
constituie ca ştiinţă relativ independentă de lingvistică în deceniul şase al 
secolului trecut, când J. Austin, filozof, în două din conferințele sale ţinute la 
Universitatea Harvard pe teme de filozofie a limbajului, introduce noțiunea de act 
de limbaj, susținând că limbajul în comunicare nu are o funcţie descriptivă, ci o 
funcţie acţională. Existenţa unor fapte lingvistice specializate în indicarea actelor 
de limbaj a fost unul din primele programe de cercetare pe care şi l-au propus 
lingviştii pentru a pune bazele pragmaticii. (DEP 1999: 14) În 1967, Paul Grice, 
vorbind despre limbajul natural susţine teza că limbajul natural nu este imperfect, 
aşa cum îl considerau logicienii şi filozofii analitici, şi că relaţiile logice ale 
enunţurilor în comunicare sunt guvernate de principii sau de reguli bazate pe o 
concepţie rațională a comunicării. Din acel moment, modul în care un enunț 


3 Vezi Ştiinţa comunicării 1998. 

comunică mai mult decât semnifică devenea explicabil. Lucrările lui Austin şi 
Grice au prilejuit curând o adevărată explozie de cercetări ştiinţifice de orientări 
din cele mai diferite: de filozofia limbajului, logică, psihologie cognitivă, 
psiholingvistică, sociolingvistică, inteligenţă artificială. 

Întrebarea care se punea era: de fapt ce este pragmatica?, este ea o 
componentă a lingvisticii, este o ştiinţă autonomă? 

O definiţie foarte generală a pragmaticii trimite la studiul utilizării 
limbajului, în opoziție cu studiul sistemului lingvistic, care priveşte de fapt 
lingvistica. (DEP 1999: 13) 

În cadrul teoriilor lingvistice de tradiție chomskiană, pragmatica, teorie 
a performanţei, este despărțită de lingvistică: rolul său este de a descrie, pe de o 
parte, mecanismele nonlingvistice legate de interpretarea enunţurilor în context 
şi, pe de altă parte, de a descrie raportul dintre obiectul lingvisticii (relaţia formă- 
semnificaţie) şi faptele de performanţă. Anumite fapte ivite în interiorul teoriilor 
lingvistice permit însă să se distingă două tipuri de aspecte pragmatice: cele care 
Sunt asociate structurii lingvistice şi cele care sunt asociate contextului 
extralingvistic. Această repartiție a aspectelor pragmatice impune funcții specifice 
conceptelor de competență şi performanţă. În primul caz, ca pragmatică 
lingvistică, relaționată cu sintaxa şi cu semantica, devine o teorie a competenţei, 
în timp ce în cel de-al doilea caz, raportându-se la principii (legi ale discursului) 
şi la context cu trimitere la psiholingvistică şi sociolingvistică, devine o teorie a 
performanţei. (DEP 1999: 29-30) Principalele teorii în care se integrează sunt 
teoriile lineare, teoriile în y şi teoriile cognitiviste. 

Teoriile lineare derivate din tradiția neopozitivistă şi logicistă a analizei 
limbajului (Peirce 1931-1958, Moris 1938, Carnap 1942), privesc orice sistem de 
semne, adică orice semiotică, ca format din următoarele componente: o sintaxă, 
al cărei obiect de studiu sunt relaţiile dintre semne; o semantică vizând relaţia 
dintre semne şi designata (referenţi); şi o pragmatică, al cărei obiect de studiu 
este raportul dintre semne şi interpretanţii lor (cf. Levinson 1983, Sayward 1974, 
Jacob 1980, Rastier 1991). Aceste distincţii sunt la originea definiţiilor clasice ale 
sintaxei, semanticii şi pragmaticii (cf. Morris 1938, 1974). 

Acest tip de teorie poate fi numit şi modular, având în vedere că fiecare 
dintre domenii este autonom şi independent. (DEP 1999: 30-31) 

Teoriile în Y aparţin pragmaticii integrate şi-i are ca reprezentanți pe 
Ducrot şi Anscombre (1983). În cadrul pragmaticii integrate nu mai este vorba de 
o tratare lineară a enunţului, ci de o îmbinare de informaţii lingvistice 
(aparținând componentei lingvistice) şi de informaţii extralingvistice (aparținând 

componentei retorice). Componenta lingvistică este locul de aplicare a 
instrucțiunilor ataşate morfemelor şi altor unităţi lexicale: unitatea prelucrată 
este obiectul teoretic frază, al cărei tratament lingvistic furnizează semnificaţia. 
Îmbinarea semnificației frazei şi a informaţiilor extralingvistice produce sensul 
enunţului, care reprezintă deci ieşirea componentei retorice. În interpretarea 
enunţurilor există două etape: una strict lingvistică, ca rezultat al aplicării a ceea 
ce se numeşte instrucţiuni şi una retorică. Semnificaţia nu poate fi formulată 
decât ca variabile; ele nu pot fi saturate decât la ieşirea din tratamentul retoric 
(pragmatic). Dacă există o contradicţie între ieşirea componentei lingvistice şi 
ieşirea componentei retorice, aceasta se explică prin modul în care au fost 
utilizate legile discursului pentru a modifica semnificaţia. (Opoziția variabile/ 
constante nu se confundă cu opoziţia sens literal/sens derivat). 

În 1980 Ducrot face o primă distincţie între frază şi enunţ. În lingvistică 
semnificaţia frazei trimite la o structură de relaţii între componente lingvistice, şi 
reprezintă pentru pragmatica integrată a lui Ducrot „sensul literal”, în timp ce 
enunţul corespunde unei enunţări particulare a frazei. Pe de altă parte, Ducrot 
susține că sensul enunţului nu poate fi dedus din semnificaţia frazei aşa cum este 
ea înțeleasă de lingviști, ca sens literal care desemnează ce rămâne stabil de la o 
enunţare a frazei la o altă enunţare. El afirmă că de fapt ceea ce permite captarea 
sensului enunţului este un ansamblu de instrucțiuni, deci locutorul nu-şi impune 
să creeze ipso facto semnificaţia frazei ci caută să-l determine pe interlocutor să 
descopere intenţia sa de comunicare. Există deci o diferenţă între semnificația 
frazei şi sensul enunţului, aşa după cum există şi deosebirea dintre frază şi enunţ. 

Ducrot introduce o dată cu această teorie mai mulți termeni. 

Subiectul vorbitor este individul responsabil de producerea enunţului. 
Atunci când subiectul vorbitor foloseşte mărcile persoanei întâi se numeşte 
locutor” Acestuia îi corespunde alocutorul, cel căruia îi este adresată enunțarea. 
(DEP: 306) Enunţiatorul şi destinatarul sunt două concepte introduse de Ducrot 
datorită interpretării actelor ilocuţionare. Enunţiatorul reprezintă entitatea sau 
entităţile a cărei/a căror voce este exprimată de enunț iar destinatarul este cel 
căruia îi sunt adresate enuţarea/enunţările. Aceasta permite evitarea realizării 
simultane a mai multor acte ilocuţionare. 


24 . . . SA 

Locutorul ca atare, responsabil de enunţare şi /ocutorul ca fiinţă în lume, 
persoană completă, susceptibilă să i se atribuie proprietăţi particulare, deşi 
rămâne o fiinţă discursivă. 

Aceste trimiteri teoretice îi vor permite lui Ducrot să trateze diverse 
fenomene lingvistice sau pragmatice cum ar fi negația, ironia sau discursul 
raport. (DEP: 307) 

Teoriile cognitiviste au ca reprezentanţi pe Gazdar pentru direcția 
formalistă şi pe Sperber şi Wilson (1986 şi 1989) pentru cea cognitivistă 
propriu-zisă sau modularistă. Având ca punct de plecare teoria cunoaşterii lui 
Fodor (1986) care distinge două tipuri de sisteme de prelucrare a informației: 
sistemele periferice (input Systems), specializate şi modulare, şi sistemul central 
al gândirii, nespecializat şi nonmodular, loc al inferenţelor”, ipoteza lui Sperber 
şi Wilson susţine că sistemul central este locul tratamentului pragmatic: operaţiile 
tratamentului pragmatic nu sunt aşadar nici specializate şi nici dependente de 
natura Sistemului periferic. Teoria modularistă, soluţie intermediară între cele 
prezentate anterior, susține că ieşirea din tratamentul lingvistic este reprezentată 
de o formă logică ce corespunde unei interpretări parţiale şi incomplete a 
enunțului. O interpretare e completă atunci când pragmatica a atribuit referenți 
variabilelor, a atribuit o forță ilocuţionară enunțului, a dezambiguizat enunţul, a 
îmbogăţit forma logică, fie la nivelul implicitărilor””, fie la nivelul explicitării 
acesteia. Tratamentul pragmatic este deci ultimul proces şi se aplică la ieşirea din 
sistemul lingvistic. 


© Îndreptată recent spre o pragmatică a semnelor, 
semiotica rămâne în fapt o teorie a semnelor, indispensabilă în 
studiul comunicării. Preocupată prin diferitele sale direcții de arta 
verbală şi nonverbală, ea oferă concepte şi teorii care ajută la 
înțelegerea procesului comunicării interpersonale. 


?5 Un proces prin care se ajunge la una sau la mai multe concluzii pornind 
de la premise. 

26 Termenii implicitare şi explicitare au fost introduşi de Sperber şi Wilson 
pentru a desemna două tipuri de produse ale interpretării unui enunţ. 
Implicitările sunt toate propozițiile care pot proveni din interpretarea unui 
enunț şi care nu sunt explicitări, adică ceea ce se obține prin simpla 
îmbogăţire a formei logice a unui enunţ. 

Semiotica s-a impus cu deosebire incepând cu anii *50 ai secolului XX: 
Datorând mult structuralismului şi, în special, lui Saussure, semiotica/semiologia 
studiază funcţionarea semnelor în cadrul sistemului. Un element al sistemului nu 
semnifică prin adecvare la un lucru sau eveniment, ci în raport cu relaţia de 
opoziţie sau de distincţie în interiorul structurii. În limbi nu există decât diferențe, 
afirmă Saussure care, vorbind despre funcționarea sunetelor, spune că aceasta 
are un caracter discret şi opoziţional, fonemele, de exemplu, fiind discontinue, un 
b nu este un p, iar între ele nu există un al treilea termen. Ordinea binară sau 
digitală nu se bazează pe valoarea intrinsecă a elementelor, ci doar pe poziția lor 
în sistem. Semiologia va proceda în primul rând la desprinderea semnelor de 
lucruri, astfel încât semnele să poată fi gândite conform tabelului de opoziții 
pertinente, adică prevăzute în cod”. O asemenea structură în care acționează 
semiologia este limba, unde semnele nu aderă la lucruri, ci semnifică prin 
opoziție, cu excepţia onomatopeelor sau a unor cuvinte „,motivate”. 

Saussure postula existenţa unui emiţător şi a unui receptor. Peirce 
propune trecerea din semn în semn, orice „obiect” putând servi drept semn 
pentru alt semn şi aşa mai departe. Schema binară saussuriană este înlocuită cu 
triunghiul în care relaţia între semn şi obiect se realizează prin intermediul unui 
interpretant văzut ca punct de vedere, ca un cod sau ansamblu de cunoştinţe 
constituite, convenția care permite raportarea unui semn la un anumit obiect. 

interpretant 


semn (representamen) obiect 
Un exemplu de interpretare în perspectivă peirceniană este cerul roşu 
care din punct de vedere meteorologic înseamnă timp frumos, dar care pentru un 
pictor poate semnifica cu totul altceva. La fel se poate întâmpla cu un semn 


?1 Vezi şi Daniel Bougnoux, Introducere în ştiinţele comunicării, Polirom, 
2000, p. 40. 

lingvistic cum este „poartă ” care poate trimite la obiect, dar care, contextual, 
poate să însemne şi deschidere, posibilitate. 

Peirce va face, de altfel, distincţie între principalele tipuri de semne: 
indiciale, iconice şi simbolice 

O Indicele reprezintă semnul al cărui sens nu poate fi asigurat decât 
relativ la o situație de comunicare reală sau reprezentată de text. Indicele din 
domenii nelingvistice se află el însuşi în contiguitate cu obiectul denotat (de 
exemplu, simptomul unei boli, scăderea barometrului). Limbile naturale nu au 
indici puri, ci semne indiciale ca demonstrativele, posesivele şi toate semnele cu 
întrebuințare deictică. Pentru Pierce indicele este un semn extras din lucru, care 
pierde imediat trăsătura ce face din el un semn dacă obiectul său nu mai există 
(un obiect cu o gaură de glonte poate fi indice numai în anumite situaţii). Indicele 
nu reprezintă lucrul, ci este manifestarea acestuia în mod direct, real (vezi 
amprentele, simptomul medical sau meteorologic, urmele, depunerile, dar şi 
intonaţia, contactul vizual, poziția corpului, mimica şi gestica pentru comunicarea 
verbală). J. Lyons consideră indice situaţiile în care există un raport suprapus sau 
stabilit între un semn A şi un obiect C, raport care face ca ocurența lui A să 
implice prezența sau existenţa lui C. Indicii sunt la originea sistemului de 
comunicare reprezentând continuitatea dintre obiect şi semn. 

O  Iconul sau semnul iconic, ca semn non-arbitrar al cărui semnificant 
reprezintă analogic refrenul, se bazează pe asemânarea naturală sau culturală. 
El presupune, în accepţia lui Peirce, ruptura semiotică, păstrând însă 
continuitatea prin analogie. Peirce propune ca subdiviziuni ale semnelor iconice 
imaginile, diagramele şi metaforele (în privinţa ultimei existând păreri contrare, 
care consideră iconul mai degrabă o sinecdocă decât o metaforă). Iconul 
presupune aceeaşi calitate sau aceeaşi configuraţie a calităţilor pe care un obiect 
le denotă (de ex. onomatopeele sau diagramele care reproduc relaţiile între 
proprietăţi). Semnele iconice sunt prezente în limbile cu scriere ideografică în 
diverse grade (ieroglifele nu sunt decât slab iconice). 

ū Simbolul nu există ca semn fără interpretant fiind legat de triunghiul 
semiotic (cuvânt/concept/lucru), unde denumeşte relaţia care uneşte conceptul de 
lucru. Simbolul se referă la ceva prin forța unei legi, condiție îndeplinită de 
majoritatea cuvintelor unei limbi. Spre deosebire de imagine, simbolul se 
structurează prin excludere. Prezenţa unui semn simbolic inseamnă absenţa 
tuturor celorlalte din locul pe care acesta îl ocupă (cuvânt în locul oricărui alt 
semn, litera alfabetului în structura cuvântului, roşul semaforului). De la indicele 
tridimensional, la ordinea simbolică liniară, prin ordinea bidimensională, de 

regulă, a semnelor iconice, drumul este de la concret la abstractizarea maximă 
din sistemul digital: („totul sau nimic”), între două fenomene pe care le 
articulează limba, ca şi între 0 şi 1 din limbajul binar al calculatorului, nu există 
al treilea termen. 


PIRAMIDA SEMIOTICĂ 


ordinea 
simbolică 


ordinea 
iconică 


ordinea indicilor 


Urmărind piramida, se poate observa că sensul culturii logocentrice, al 
învăţării este spre ordinea simbolică. Aceasta înseamnă limbaj, calcul şi rațiune 
şi apărea încă la Platon, şi este şi azi prezentă în tot ceea ce presupune logosul, 
numericul. Dar arta, poezia, cultura de masă sau somnul se folosesc de imagine 
şi de indici, deci sensul este invers. Îmbinarea lor creează lumea noastră 
exterioară şi interioară. 

Semnalul - ca tip de semn este un fapt imediat perceptibil care 
informează asupra a ceva ce nu e imediat perceptibil. Două condiţii sunt necesare 
pentru ca un semn Să poată fi considerat semnal: să fie produs pentru a servi 
indicele, cu o intenţie determinată, şi cel căruia îi e destinată indicaţia conținută 
în semnal să poată să-l recunoască. Un semn-semnal este voluntar, convenţional 
şi explicit. (Vezi şi ŞAL 1997: 443-444) 

Semnul lingvistic, în concepția sSaussuriană, este format dintr-un 
semnificant şi un semnificat. 

Semnificantul este una dintre cele două laturi interdependente ale 
semnului lingvistic. Este considerat latura materială a semnului, unităţile sale 
constitutive fiind fonemele, pe baza cărora se constituie complexul sonor, ca 
manifestare orală sau scrisă. Semnificantul este succesiv în timp (linear), 
caracteristică prin care se poate deosebi de semnificanții altor sisteme semiotice. 


48 


Dialogul în paradigma comunicării 


Indiferent de forma de manifestare, semnificantul apare materializat la nivelul 
percepției (audiție, lectură, vizualizare); este virtual comun unei colectivităţi de 
vorbitori, adică indiferent la variațiile individuale de timbru, de defecte de 
pronunțare etc., pentru că un fonem sau un grafem conservă aceeaşi funcţie 
distinctivă. Legătura dintre semnificant şi semnificat este indisolubilă, este 
arbitrară sau nemotivată. (Saussure 1998: 85-86) 

Semnificatul reprezintă latura ideală a semnului. Natura exactă a 
conceptului, relația sa cu sensul, cu semnificaţia, valoarea sunt probleme 
insuficient clarificate la Saussure, reluate ulterior de semantică sau de alte 
discipline ştiinţifice. Pentru Coşeriu, „conţinutul ” urmează distincţia celor trei 
niveluri ale limbajului: nivelului universal, adică vorbirii, îi corespunde 
desemnarea, ca referință la „„realitate”, ca legătură între semn şi lucrul 
desemnat, nivelului istoric îi corespunde semnificatul considerat drept conţinutul 
dat al unui semn sau al unei expresii într-o limbă şi exclusiv prin intermediul 
limbii înseși; nivelului individual îi corespunde sensul, drept conținut propriu al 
unui text, dincolo de desemnare şi semnificat. Semnificatul este deci conţinutul 
unui semn aşa cum e redat într-o limbă determinată (sau prin intermediul acelei 
limbi). Planul sensului este dublu semiotic, deoarece în acest plan un semnificant 
şi un semnificat de limbă constituie un prim set de relaţii, urmând un alt set în 
care semnificatul de limbă devine la rândul său „semnificant ” pentru conţinutul 
textului sau „sens ”. Semnificatele lingvistice şi ceea ce ele desemnează constituie 
partea materială a textului literar, „semnificantul” altui semn, al cărui 
„semnificat” este sensul textului. Deci ceea ce se înţelege prin operă este de fapt 
un semnificant”. Personajele, de exemplu, devin simboluri prin intermediul 
cărora autorul spune ceva, ceea ce constituie sensul operei respective. Planul 
sensului şi al semnificatului sunt de regulă diferite, dar ele pot să coincidă, aşa 
cum se întâmplă în textul comunicativ”, informativ sau denotativ. (Coşeriu 
2000: 246-247) Pentru că semnificatul este legat de o limbă determinată, se 
defineşte prin opozițiile reciproce cu alți semnificaţi, condiţionate de diverşi 
factori care conduc la diferenţe între limbi (zăpadă la eschimoşi este desemnată 
prin 20 de unităţi diferite; termenii cromatici). Segmentările distincte de la o 
limbă la alta se bazează pe generalizări diferite ale semnificatului. (ŞAL 1997: 
445) 

Interpretarea semnului lingvistic sub aspectul complexei lui relaţii cu 
realitatea extralingvistică a dus la apariţia unor noi teorii, dintre care amintim 
teoria referenţială (Ştiinţa comunicării 1998: 155-156). 

Reprezentanţii acesteia sunt Ogden şi Richards. Ei continuă linia lui 
John Locke, care era pur nominalistă, plecând de la ideea câ semnificația 
cuvintelor este convenţională. Modelul lor - triunghiul fundamental - cuprinde 
trei componente: cuvânt, concept/reprezentare şi obiect/referent. Pentru Ogden şi 
Richards între cuvânt şi obiect nu există o relaţie directă. Cuvintele sunt asociate 
unor concepte sau înţelesuri, acestea din urmă referindu-se la obiectele reale. 
Relaţia dintre cuvânt şi referent nu este, de aceea, de ordin cazual, ci reprezintă 
rezultatul unei asociaţii pe care o face vorbitorul şi ascultătorul. Pe baza acestui 
model: ascultătorul aude uşă, se va gândi la uşă şi înţelege ce aude. Pentru 
vorbitor, dintr-un motiv sau altul el se gândeşte la uşă, ceea ce îl va obliga să 
pronunţe cuvântul. Pentru şcoala referențială “semnificaţie” este tot ceea ce 
desemnează cuvântul în realitate. Semnificaţia este prin urmare egală cu 
extensiunea unui cuvânt. Dar echivalenţa cu referentul este puţin plauzibilă dacă 
se ia în considerare că nu toate cuvintele au un referent empiric şi în al doilea 
rând diferite cuvinte pot avea acelaşi referent (extensiune), fără ca semnificația 
lor să fie aceeaşi. (Invingătorul şi învinsul =Napoleon). Semnificaţia este mai 
mult decât extensiunea sau decât obiectul real la care se referă cuvântul. În anii 
'60, Katz a elaborat o teorie psihologică a semnificației. În memoria oamenilor 
cuvintele sunt cuplate unei anumite “informaţii conceptuale”, pe baza căreia 
cuvintele pot fi definite. Pe lângă informaţia conceptuală, cuvintele oferă şi o 
“informaţie perceptual”, cuprinzând reprezentarea imaginară (sau 
reprezentările) a obiectelor la care cuvintele se referă. Prin reținerea în memorie, 
avem de-a face cu o relaţie triadică între cuvânt, informaţie conceptuală şi 
informaţie perceptuală. Semnificaţia cuvintelor cuprinde totalitatea informaţiei 
conceptuale şi perceptuale pe care cuvântul o evocă în memorie. Faţă de şcoala 
referenţială, conceptualismul înseamnă un pas mai departe, semnificaţia fiind mai 
mult decât extensiune (semnificaţie =extensiune + surplus semantic). 

O contribuţie deosebită la teoria semnului o aduce L. Hjelmslev, 
inițiatorul Şcolii „glosematice”, care continuă şi dezvoltă teza saussuriană 
conform căreia limba ca sistem de semne „este o formă, nu o 
substanță "(Saussure 1998: 127, 134). 

Hjelmslev a adoptat dicotomia semnificant-semnificat în termenii 
planurilor limbii, dând semnificantului numele de plan al expresiei şi 
semnificatului cel de plan al conţinutului. Planul expresiei poate fi descris în 
funcție de două nivele: cel al sunetelor, fonemelor şi cenemelor şi cel al 
cuvintelor unei limbi, disciplinele care se ocupă de acest studiu fiind fonetica, 
fonologia, glosematica şi gramatica (când descrie forma cuvintelor şi felul în 

care se combină în sintagme, propoziții sau fraze). Hjelmslev numeşte expresie 
latura concretă a semnelor sau a enunțurilor lingvistice care reprezintă o suită 
ordonată de sunete specifice. Planul expresiei sau al semnificantului, ca plan 
material al limbii, poate fi considerat sub diverse aspecte: substanţă sonoră, 
masă fonică; expresie orală; substanţă vizuală; masă grafică; expresie scrisă. 
Expresia este deci materie fonică sau grafică manifestată sub formă de 
combinaţii date (complexe sonore sau grafice). Expresia este delimitată în raport 
cu conţinutul şi este frecvent utilizată cu accepţia de semnificant luat în 
totalitatea lui. Unităţile limbii: fonem, morfem, cuvânt, sintagmă, se identifică 
prin relaţia dintre expresie şi conţinut. Planul conţinutului sau al semnificatului 
este un plan pur mental; reprezintă latura cognitivă a semnului. În lingvistica 
modernă conţinutul se opune expresiei şi corespunde parțial cu semnificatul, 
considerat în totalitatea sa. Raportul dintre expresie şi conţinut este arbitrar, 
ceea ce rezultă din faptul că limbi diferite au cuvinte distincte pentru a se referi la 
acelaşi obiect. Referinţa unui plan al limbii la altul distinge unităţile funcţionale 
pentru că o diferenţă de conţinut este de fapt de limbă, dacă în aceeaşi limbă, îi 
corespund diferenţe specifice în structura materială. Atât expresia cât şi 
conţinutul sunt caracterizate fiecare prin formă şi Substanţă. 

Forma este considerată echivalent aproximativ al semnificantului sau 
al expresiei, opusă sensului, conținutului”*. Ea este privită ca structurare a 
intenţiei de comunicare într-o limbă dată, reprezentând ansamblul relaţiilor care 
asigură identitatea elementelor lingvistice, opus materiei sau substanței. În 
această interpretare forma se apropie de structură şi interesează atât nivelul 
semnificantului cât şi pe cel al semnificatului. 

Substanţa poate fi definită (mai ales opozitiv) ca tot ceea ce nu este 
formă, fiind considerată ca punere în raport a lumii exterioare cu facultatea de a 
vorbi. 

Potrivit lui Hjelmslev, substanţa este manifestarea formei în materie, iar 
argumentul care susține această interdependență e constituit de adoptarea probei 
comutării în analiza ambelor planuri. 

În planul semnificantului, substanța este ansamblul de realizări 
fonematice posibile, independent de punerea lor în formă prin sistemele 
fonologice ale diverselor limbi. Substanţa expresiei este materia fonică 


?8 Structuralismul american (L. Bloomfield) consideră că forma este singura 
susceptibilă a fi supusă analizei lingvistice. 

exploatată aşa cum permite forma lingvistică (vezi Jonemele /s, n, u, t, e/ care 
reprezintă substanţa exploatată de forma [s u n e t e]). O formă se poate 
manifesta prin mai multe substanțe (fonică sau grafică, de ex.), în timp ce inversul 
nu este posibil. 

În planul semnificatului, substanţa este reprezentată de sistemele de 
semnificare care constituie diverse limbi. Un exemplu îl constituie termenii 
cromatici, a căror substanţă este dată de continuumul de lungimi de undă 
luminoasă, acelaşi pentru toate limbile, ceea ce nu înseamnă că există un numâr 
egal de termeni cromatici în toate limbile; dimpotrivă, s-a dovedit că există 
diferențe importante”. Teoria glosematică a influențat atât structuralismul 
european cât şi pe cel american, o serie de termeni precum planul expresiei, 
planul conţinutului, paradigmatic în loc de asociativ fiind generali sau aproape 
generali printre lingviştii structuralişti 


© Inclus în preocupările tuturor acestor discipline la care 
se adaugă, nuanţat, textualitatea, naratologia, poetica, şi, mai nou, 
lingvistica comunicării, dialogul fie că este studiat „printre altele”, 
fie că, datorită poziției disciplinei, nouă încă şi insuficient de 
fundamentată ştiinţific, nu se poate impune ca domeniu de studiu 
distinct. Se constată doar o serie de unghiuri de vedere asupra 
dialogului. 

Extragerea acestor unghiuri de vedere şi scoaterea lor din 
izolarea disciplinară,  considerându-le ca reale contribuții 
convergente la studiul dialogului, dau o nouă dimensiune, nu numai 


* După alţi autori (J. Lyons) există substanță primară (limba vorbită) şi 
substanţă secundară (limba scrisă). Lyons consideră substanța similar cu un 
bloc de marmură care poate deveni diverse lucruri, dar, în realitate, nu e nici 
unul. Marmura devine formă când i se aplică o structură anumită. (ŞAL 
1997: 490). 

pedagogică, dar şi ştiinţifică acestui domeniu de studiu, atât de 
complex. 

Având în vedere multiplele încercări de reglare dialogică a 
comunicării interumane prin intervenţii educaționale (vezi şi 
retorica antică)”, valorificând toate rezultatele obţinute de diferitele 
ştiinţe ale limbii sau socio-umane, se poate aborda dialogul într-un 
mod care să însemne o extracție motivată din domeniile generoase 
ale retoricii, stilisticii lingvistice şi/sau literare, psiholingvisticii, 
sociolingvisticii, pragmaticii, lingvisticii vorbirii şi lingvisticii 
textului ş.a, utilizând întregul arsenal de termeni, principii şi 
metode pe care disciplinele de care se desprinde i le poate oferi fără 
a le aduce vreun prejudiciu, în cadrul unei paradigme mai largi, 
cum este paradigma comunicării. 


Chiar dacă schimbul de replici a fost privit cu toată seriozitatea încă în 
antichitate, tratatele s-au axat mai degrabă pe discurs, variantă dezvoltată, 
“lucrată” până la detaliu a unei intervenţii orale, decât pe replica spontană din 
aşa-zisul dialog natural. Privind limba ca pe un instrument de persuasiune, 
retorica antică s-a concentrat pe ceea ce însemna dispunerea cuvântului în 
contextele potrivite pentru a convinge, a combate, a ridica sau a dobori, pentru 
a influenţa viaţa cetăţii, pentru a impune norme etice Sau estetice. 

Retorica a unit în mod tradiţional o artă a construcției discursului cu o 
teorie a aceluiaşi discurs. Dacă ea a încetat să mai fie studiată ca un corp de 
percepte, ea rămâne în parte disponibilă prin amploarea sistemului pe care l-a 
constituit sau prin numărul deschiderilor, cum o arată interesul pe care i-l acordă 
teoriile argumentării, lingvistica enunţiativă şi pragmatica, teoria literară sau 
într-o manieră difuză, ştiinţele sociale şi istorice. 


* Cursuri speciale de învăţare a normelor şi regulilor de a comunica în 
diferite contexte situaţionale. Vezi Alan Pease, Alan Garner, Limbajul 
vorbirii, Limbajul trupului etc. 

Evidenţa textelor indică foarte devreme prezenţa sa în Grecia — Iliada — 
dar conştiinţa retorică nu face obiectul unei codificări decât la începutul 
perioadei clasice. 

Reţinem din tradiţie: 

1. Punerea la punct a unui plan-tip de discurs (preambul, expozițiune, 
mărturii, indicaţii, probabilităţi, dovezi, refutări, recapitulare) a căror tratare 
ulterioară nu a însemnat decăt rafinarea lor. 

2. Originea juridico-politică a artei, care comportă o dimensiune 
agonală şi serveşte să regleze conflictele şi disputele. Retorica se impune în 
disciplinele practice ale eticii şi ale politicii, deoarece opțiunile şi controversele 
sunt aici inevitabile, necesitând argumentarea. Începuturile sale şi stabilitatea în 
Grecia sunt inseparabile de apariţia regimului democratic: ea tratează 
discursurile care au drept cadru instanţele democraţiei ateniene (Adunarea, 
Tribunalul sau marile manifestări panelenice), cucerind un loc aparte în curricula 
şi educaţia cetățeanului şi a omului de Stat. 

3. Orientarea sa generică şi pragmatică. Cuvântul este considerat în 
limitele scopurilor şi ale construcţiilor persuasive cărora se supune. Situaţiile 
instituționale ale cuvântului determină genuri de discurs; discursul nu se reglează 
după lege, drept, etc, în mod abstract, ci se acordă cu timpul, locul şi 
circumstanțele (cu al doilea sofism, tehnica face îndeosebi referire la kairos — 
cuvintele potrivite găsite în momentul oportun). 

Retorica lui Aristotel propune o teorie a argumentării (axa principală), 
o teorie a elocuţiei şi o teorie a compunerii discursului. Ea distinge trei tipuri de 
discurs, fiecare urmărind un subiect, un scop, un criteriu, un timp şi o 
argumentare proprie. Genul  deliberativ este caracteristic afacerilor 
guvernamentale, scopul său fiind acela de a sfătui membrii unei adunări politice, 
criteriul său fiind utilitatea pentru locuitorii cetății, timpul său — viitorul, 
argumentația dominantă — exemplul. Scopul genului judiciar este de a acuza sau 
de a apăra în fața unui tribunal, criteriul este — justețea, timpul este trecutul, 
argumentaţia dominantă este entimemul. Finalitatea genului epidictic este 
elogiul sau blamul, criteriul este frumosul, timpul este prezentul şi argumentația 
dominantă este amplificarea. Acest ultim tip oscilează între funcţional şi 
ornamental. Platon şi Aristotel îl leagă de etică (lauda este răspunsul la virtute; 
blamul, răspuns la viciu). Mai general, epidicticul îndeplineşte o funcție socială şi 
civică: ea întăreşte normele moralității publice. 

Această tipologie va supravieţui singularității situaţiilor de comunicare 
din Grecia secolului V. Ea rezultă din combinarea diverselor elemente ale 

situației discursive: situaţii de enunţare, statutul locutorilor, tipuri de auditori — 
cei care se strâng de plăcere, pentru a primi sfaturi, pentru a judeca cauze — 
credinţele auditoriului... 


Tip de discurs_| Tip de auditor Timp Mijloace Scopuri 
Judiciar Judecător Trecut Acuzare/ Justeţea/ 
apărare injusteţea 
Deliberativ Adunare Viitor Persuasiune/ Utilitate/ 
disuasiune inutilitate 
Epidictic Spectator Prezent Elogiw/blam Frumosul/ 
urâtul 


Din acest model, trei elemente vom găsi ulterior în orice definiţie: să 
instruieşti (docere), să emoţionezi (movere) şi să placi (flectere) (oratorul 
convinge prin argumente, place prin obiceiuri, atinge prin pasiune). 

Aristotel divizează retorica în invenţie, dispoziţie, elocuţie şi acţiune. 
Tradiţia romană (Cicero, Quintilian) adaugă memoria. 

1. Inventio (invenția) presupune răspunsul la întrebarea: ce să spui? 
Trebuie să găseşti ideile, lucrurile, adevărate sau asemănătoare, pentru a face o 
cauză plauzibilă şi admisă. Această parte conține doctrina des états de cause, 
piesa de bază a invenţiei retorice. 

Oratorul, în momentul invenţiei dispune de o topică, fundamentală 
pentru a descoperi argumentul într-o materie dată şi într-un ansamblu de locuri. 
Acestea sunt premisele de ordin foarte general care funcţionează ca tot atâtea 
depozite de argumente. Se distinge între locuri comune (topoi konoi, loci 
communi), utile pentru orice subiect şi locuri specifice (idioi topoi), proprii doar 
unora. Aşezate pe un fond comun de raționalitate, locurile reprezintă tipuri de 
acorduri tacite între emiţător şi receptor. În principiu, utilizabile în toate 
circumstanțele, topoii vin să constituie puţin câte puţin un catalog de teme 
consacrate. Dovezile sunt extra-tehnice şi tehnice. Cele tehnice vin să grupeze 
dovezile subiective sau morale (ethos şi pathos) şi dovezile obiective care ţin de 
argumentare. Forma cea mai obişnuită de argument retoric este de tip deductiv: 
entimemul, un silogism ale cărui premise sunt fondate pe verosimil, plauzibil. 
Exemplul, istoric sau inventat, cel mai folosit de argumentele de inducție va fi, de 
asemenea, considerat ca mijloc stilistic şi prin valoarea sa de model. 

2. Dispositio (Dispoziţia) este o artă a compoziţiei, care vizează 
Structura Sintagmatică a discursului şi se distribuie în părți mari după o schemă 
aproape invariabilă: 

a) exordiul are ca scop captarea auditoriului (captatio benevolentiae) 
pe care oratorul încearcă să-l facă atent, dispus să se supună şi să fie binevoitor; 

b) naraţiunea (diegesis) presupune expunerea faptelor, reale sau date 
ca reale. Calitățile sale sunt concentrarea, claritatea şi verosimilitatea; ea 
trebuie să permită câştigarea încrederii şi incriminarea adversarului şi este 
plauzibilă dacă istoria povestită păstrează caracteristicile vieţii reale (acţiuni 
potrivite caracterelor, motive coerente). Nararea faptelor poate lua forma 
povestirii legendare (fabula), istoriei (historia) sau ficţiunii (res ficta). 

c) confirmarea este momentul dovedirii şi al combaterii, al respingerii: 
sunt prezentate argumentele proprii şi sunt respinse cele ale adversarului. 

d) peroraţia închide discursul cuprinzând o recapitulare şi o indignatio, 
un apel final la milă şi la simpatie. 

3. Elocutio (Elocuţia) este un capitol amplu dezvoltat de retorică, 
terminologia sa fiind împrumutată de poetică şi de gramatică, dar şi de muzică şi 
arhitectură. Este vorba aici de dimensiunea estetică a discursului. Elocutio este o 
artă a stilului, presupunând corectitudine gramaticală, alegere a cuvintelor, 
efecte ale ritmului şi omofoniei, figuri şi tropi. Stilul trebuie să fie clar, să se 
observe corectivele şi să convină (subiectului, ethosului, genului de discurs). El 
trebuie să fie strălucitor, fiind un domeniu al ornamentelor. După Retorica lui 
Herenius şi a lui Quintilian, tratatele vor distinge între tropi, figuri de cuvânt şi 
figuri ale gândirii. În sfârşit sunt considerate trei feluri de stiluri (genera 
dicendi), distribuite ierarhic, după noblețea materialului sau a cauzei: umil, 
mediu şi sublim. 

4. Discursul elaborat trebuie să fie reţinut. Acesta este obiectul artei 
memorării (o primă dezvoltare se găseşte în Retorica la Herennius). Principiile 
tehnicii consistă în a imprima în memorie o serie de locuri (casă, piese, 
firmamente) şi de imagini (forme, semne distinctive sau simboluri). Sistemul 
revine să creeze locuri mentale: oratorul trebuie să aşeze aici simboluri de care 
vrea să-şi amintească. Ordinea locurilor urmează ordinea discursului; imaginile 
reamintesc. lucrurile. În momentul rostirii discursului, oratorul extrage din 
memorie imaginile pe care le-a plasat aici. 

5. Acţiunea (hupocrisis) constă în reglarea vocii şi a gesturilor în 
funcție de valoarea lucrurilor şi a cuvintelor: este vorba, în primul rând, de 
elocvenţa corpului. Punct de plecare pentru tratatele de actorie şi declamaţie, 
această ultimă parte a artei reuneşte sfaturi în legătură cu folosirea vocii, a 
mimicii, debitului verbal (volum, intonaţie, ritm) şi conţine o cantitate de 
observaţii riguros codificate asupra artei mişcării şi a gesturilor.(ND 1995) 

© Noile ştiinţe ale comunicării încearcă să delimiteze 
comunicarea ca domeniu de studiu şi să ofere răspunsuri la 
multiplele întrebări pe care le ridică contemporaneitatea din punct 
de vedere comunicaţional. Apariţia lor a fost grăbită, de altfel, de 
începuturile oferite de ştiinţe precum psihologia, sociologia, 
antropologia, politologia sau istoria şi filozofia culturii. 

Problema deschisă a comunicării interumane a făcut însă ca 
abordarea proceselor de comunicare să se ordoneze cu precădere pe 
criterii pragmatice, pe baza unor puncte de plecare posibile. 

Obiectul ştiinţei comunicării a devenit mai clar în 
momentul în care au fost luate în calcul „circuitele profesionale şi 
instituționale ale informaţiei”. Din acest punct de vedere, 
comunicarea s-a suprapus peste domeniul mai restrâns, inclus în 
limitele caracteristicilor: în masă, în sfera publică, conştientă, 
intenţională, rămânând în afară celelalte tipuri de comunicare: 
interpersonală, în sfera privată, conştientă sau inconștientă, 
intenţională sau neintenţională, pentru a nu mai vorbi de ceea ce 
s-ar putea numi comunicare în zona ficțională, rămasă ca apanaj al 
ştiinţelor limbii şi literaturii. 

Explicaţia pentru această dezvoltare unilaterală a ştiinţei 
comunicării dinspre zona instituțională, publică, se susţine prin 
legătura pe care o are cu sistemul mediatic, mass-media fiind 
instituţii care „se consacră transferului de informaţie, construiesc 
sau reconstruiesc realitatea pentru un public care receptează 
mesajele mediatice; circuitele în care se înscrie informaţia se 
diversifică amplificându-şi sau reducându-şi puterea de acţiune.” 
(Ştiinţa comunicării 1998) 

Bombardamentul mediatic şi receptarea diferită duc la 
acceptarea faptului că informația are valoare diferită pentru 
receptori diferiți. Interpretarea diferită derivă din ceea ce afirmam 

deja în legătură cu conţinutul transmis şi receptat şi conţinutul 
virtual rămas ascuns din varii motive. 

În comunicarea instituţională însă, interpretarea diferită 
derivă şi din structura şi tipul matricelor pe care se axează 
comunicarea. În funcţie de relaţia individ-instituţii, de relaţia dintre 
cel ce deţine informaţia şi decide asupra ei, şi cel căruia îi este 
destinată se ajunge la un sistem general de patru matrice 
informaționale: 

a alocuția (centrul deţine informaţia şi dispune difuzarea ei); 
a înregistrarea (centrul solicită informaţia individuală); 

a  consultația (individul solicită informaţia de care dispune 
centrul); 

a conversaţia (indivizii deţin informaţia şi dispun de ea) 

(Ştiinţa comunicării 1998). 

În mass-media domină aJocuţia, dar sunt prezente şi 
celelalte trei matrice, într-o măsură mai mare sau mai mică. Cea 
mai puţin reprezentată este conversaţia care se regăseşte îndeosebi 
în zona privată a relațiilor interpersonale. Ea intră în atenția media 
atunci când caracterul personal este transferat în zona publică. 
Conversaţia rămâne totuşi cel mai puţin studiată în cadrul ştiinţei 
comunicării. 

În compensatie însă, considerată o componentă de bază a 
vorbirii, conversaţia, sub denumirile diferite de limbaj 
conversaţional, limbaj expresiv, conversație familiară, oficială, 
neutră, dialog natural şi dialog ficțional, chiar discurs sau 
comunicare orală, reprezentând acelaşi domeniu sau nuanțe ale 
acestuia, a constituit şi constituie, cel puțin parțial, obiectul de 
studiu al numeroaselor discipline ce aparțin ştiinţelor limbii sau al 
celor aflate la granița acestora. 

5. Sunt luate în considerare cele două tipuri dialogice: 
dialogul natural şi dialogul ficțional. 


© Dialogul natural reprezintă forma de existență naturală 
a limbajului ca mijloc de comunicare adresat cuiva de la care se 
aşteaptă răspuns (Munteanu 1998: 151). Privit drept conversație 
naturală din perspectivă pragmatică, înseamnă orice interacțiune 
verbală față în față sau la distanță, în care factorii situaționali, 
contextuali, gestuali, intonaționali joacă un rol deosebit (DEP 1999: 
447). 

În ceea ce priveşte mijloacele de reprezentare, dialogul 
ficțional nu înseamnă altceva decât dialogul natural. El diferă de 
dialogul natural doar prin modul cum utilizează aceste mijloace, 
implicit limbajul. (DEP 1999: 407). 

Cunoaşterea principalelor contribuții privind dialogul, 
aduse de una sau alta dintre aceste discipline, va contribui la o 
înţelegere mai corectă a procesului comunicării, iar pe de altă parte 
va permite celor preocupați de performanța dialogică, să o 
realizeze. 

/IN 


Comunicarea interpersonală şi pragmatica 


1. Comportamentele noastre lingvistice sunt dictate de 
reguli sau principii universale de natură raţională. 

Una din cele mai importante contribuţii ale pragmaticii 
poate să fie aceea care susține că toate comportamentele noastre 
lingvistice sunt dictate de reguli sau principii universale de natură 
rațională. Ideea depăşeşte o părere mai veche dar destul de bine 
fixată şi anume aceea că ceea ce determină valoarea în uz a unui 
enunț într-un context este ansamblul coordonatelor pragmatice 
(spaţiale, temporale, şi mai ales personale), ca şi un ansamblu de 
cunoştinţe comune participanţilor la comunicare. Altfel spus, teoria 
clasică presupune că sensul unui enunţ în uz (definit ca variabil) 
este dependent de contextul (definit ca o constantă) în care a fost 
rostit (vezi expresiile deictice). 


2. Conversaţia reprezintă prototipul utilizării limbii 
(lonescu-Ruxăndoiu 1999: 39). 


@: Considerată ca tip familiar curent de comunicare orală, 
dialogică, în care doi sau mai mulți participanți îşi asumă în mod 

liber rolul de emițători (Levinson 1983: 284-285, apud Ionescu 
Ruxăndoiu 1999: 39), conversaţia este creată continuu, prin 
interacțiunea unor indivizi care au, în general, obiective 
conversaționale diferite şi adesea interese divergente (Ionescu 
Ruxăndoiu 1999: 39); este inerent contextuală, contextul creând şi 
fiind creat de conversaţie; este structurată, adică se prezintă ca o 
succesiune de intervenţii, în cursul ei actualizându-se două tipuri 
fundamentale de roluri: emițătorul şi receptorul, aflaţi într-un 
raport de complementaritate. La aceştia se adaugă auditorii, care 
pot fi determinaţi sau acceptaţi şi /sau întâmplători sau neacceptaţi. 

Construirea conversaţiei nu înseamnă numai producerea şi 
ordonarea replicilor, de o importanță mai mare fiind, de fapt, 
relaționarea semnificaţiilor, negocierea sensurilor, crearea unor 
contexte semnificative (Schiffrin 1988: 262, apud Ionescu 
Ruxăndoiu 1999: 42) 

Studiile actuale au fost preocupate de analiza secvenţelor 
legate de organizarea globală a conversaţiei. Secvenţele de 
deschidere şi de închidere au constituit în această privinţă un teren 
de studiu fundamental şi au permis descoperirea trăsăturilor 
structurale celor mai importante. Posibilitatea de a deschide şi de a 
închide conversaţia exploatează, într-un mod complex, existența 
perechilor adiacente (salutul, schimbul de „amabilităţi”, închideri 
etc.). 

Studiile asupra analizei conversației au influențat, de 
asemenea, analiza discursului dinspre care vin propuneri privind 
extinderea conceptelor lingvistice ale discursului. Structura 
conversaţiei este descrisă în felul structurilor arborescente de 
constituenți, postulate pentru organizarea frazei. Aceste apropieri 
consideră că orice conversaţie nu se caracterizează atât printr-o 
organizare secvenţială cât prin prezenţa unei structuri ierarhice şi a 

unor trăsături care determină construirea şi închiderea 
constituanților. 

Şcoala de la Geneva, la inițiativa lui Eddy Roulet a propus 
astfel un model ierarhic al discursului conversațional constituit din 
reprezentări arborescente integrând unități de ranguri diferite care 
se întrepătrund unele cu altele. O conversaţie simplă este descrisă 
ca un schimb format din două sau trei intervenţii, care sunt ele 
însele formate dintr-un act principal (act director), precedat şi urmat 
de acte subordonate facultative. Aceste acte sunt legate prin funcții 
interactive. Conversaţiile mai complexe sunt tratate în acelaşi mod 
cu această gramatică şi cu un principiu de recursivitate. 


3. Directive de contact — Replica 


@ în general, dialogul este definit ca prezenţă reală şi 
activă a cel puţin doi parteneri care au alternativ rolul de vorbitori şi 
auditori şi care, prin replicile lor fac să progreseze cantitatea de 
informaţie transmisă prin limbaj. Dialogul presupune în acest sens 
interes din partea interlocutorilor, adaptarea emiţătorului la 
Dialogul se poate realiza simplu, având doi participanţi, un emiţător 
şi un receptor care-şi schimbă pe rând rolul sau se poate realiza în 
grup ca o convorbire complexă cu schimbarea aleatorie sau dirijată 
a rolurilor. 

O formă particulară de comunicare este monologul, 
construit pe acelaşi principiu al transmiterii unui mesaj de la 
emiţător la receptor, cu precizarea că în acest caz receptorul este 
identic cu emițătorul, iar replica obţine trăsături de conţinut şi 
formale specifice. De cele mai multe ori monologul eludează 
replica, aspectul retoric al limbajului fiind preponderent. 

La fel ca dialogul, monologul se raportează la context şi 
analiza lui se realizează din perspectiva relaţiei ce se stabileşte între 
emiţător, mesaj şi contextul comunicațional. 

Analiza conversaţională a lărgit câmpul investigaţiei 
tradiționale în lingvistică, oferind studii detaliate asupra diferitelor 
niveluri de organizare a conversaţiei: organizarea perechilor 
adiacente sau a secvenţelor de acțiune, organizarea replicilor, 
organizarea globală a conversaţiei, organizarea tematică. 

Cele mai multe lucrări au demonstrat că interpretarea 
enunţurilor în conversaţie depinde într-o foarte mare măsură de 
locul pe care acestea îl deţin în secvenţa acţională. În particular 
apare că interpretarea unui act de limbaj depinde mult de locul său 
în interiorul secvenţei conversaționale (vezi locul şi rolul unei 
formule de salut care poate să deschidă sau să închidă o secvenţă 
conversaţională, având un grad de implicare secvenţială diferit). 

O importanță deosebită au perechile adiacente. Spre 
deosebire de teoria actelor de vorbire din pragmatică, actele de 
limbaj sunt studiate atâta timp cât ele se integrează unor perechi de 
enunţuri. O pereche adiacentă este o secvenţă de două enunţuri care 
sunt adiacente şi produse de doi locutori diferiți. Această secvenţă 
este ordonată: o primă acţiune de un tip categorial dat cere o acțiune 
secundă aparținând aceluiaşi tip categorial. Acţiunea îndeplinită de 
primul enunţ „proiectează” o acţiune asemănătoare din partea 
destinatarului. Replica ultimului poate fi examinată pentru a 
determina dacă acţiunea aşteptată a fost bine realizată sau dacă, din 
contră, ea a fost eludată. 

Selecţia unei perechi adiacente depinde, de asemenea, de 
împrejurările conversaţionale. (Vezi situația unui enunţ de tipul: 
„Ai închis fereastra?” care poate fi interpretat ca un preordin de 
destinatar. Prin răspunsul „nu” se poate interpreta fie că el a fost de 

acord să îndeplinească ordinul, dar n-a reuşit imediat, fie că refuză 
să-l îndeplinească. Dacă nu vrea, atunci va da explicaţii). Enunţul 
nu este un act îndeplinit, ci doar o presecvenţă, un prim element al 
unei perechi adiacente destinată să servească drept preliminarii la o 
pereche adiacentă propriu-zisă. În cazul în care se constituie ca o 
cerere de informaţii, de la acest enunţ, destinatarul va dezvolta o 
temă care va cuprinde ceea ce face. 

Cercetările asupra conversaţiei au condus la ansamblul de 
acțiuni care pot să fie realizate în conversaţie (secvenţe de 
complimentare, de acuzaţii, reproş). Ele au dezvăluit existența unei 
organizări preferenţiale a replicilor. După tipul de acțiuni realizate 
în schimbul de replici anterior, anumite replici vor fi preferate 
altora. Aşa se întâmplă în cuplul întrebare-răspuns. Examinarea 
faptelor conversaţionale arată că răspunsurile de tipul „Da” sunt 
mult mai frecvente decât răspunsurile de tipul „nu”, chiar în cazuri 
de dezacord, când sunt înlocuite cu forme de „da, dar...”. În general, 
un asemenea tip categorial va fi respectat şi în secvențele 
următoare, până când interlocutorul va închide secvenţa. 

Cercetările au condus, de asemenea, spre una din 
caracteristicile fundamentale ale conversaţiei, şi anume aceea că ea 
progresează prin intervenţii succesive ale diverşilor co-participanţi. 
Procedurile de acordare a dreptului la replică permit vorbitorului nu 
numai să selecționeze pe viitorul respondeur, ci poate să propună şi 
acțiunea pe care acesta trebuie s-o efectueze. Deşi constituindu-se 
ca un nivel oarecum independent, organizarea perechilor adiacente 
este totuşi dependentă de sistemul de organizare a schimbului de 
replici. Acest sistem funcționează într-un fel propriu: el permite să 
se facă legătura între schimbul de replici actual şi următorul. Unele 
cercetări au condus spre situațiile formale sau instituționale, acolo 
unde dezbaterile, conferințele de presă, interviurile se supun unor 

reguli alocutive, pentru schimbul de replici, acestea fiind 
modificate şi regizate prin convenţii de circulație a cuvintelor 
prestabilite. 


4. O pragmatică a comunicării se poate raporta la 
tipurile fundamentale: comunicarea orală şi comunicarea 
scrisă. Comunicarea orală, căreia i se circumscrie dialogul, este 
prin excelență situaţională, pe când cea scrisă presupune 
abstragerea din contextul comunicativ concret. 


e: Diferenţa între cele două tipuri de comunicare cuprinde 
majoritatea elementelor care constituie schema de funcționare 
comunicațională. 


Funcționarea canalului este bidirecţională în cazul comunicării orale (de 
la emiţător la receptor şi invers) şi unidirecţională pentru cea scrisă (dinspre 
emițător spre receptor). 


EDER 

- Bună ziua! 

- Bună să-ţi fie inima, băiete! 

- Ce mai faci, dumneata? 

- Ia, aşa ş-aşa, cu bătrâneţele... 

- N-ai vrea să vii deseară pe la noi, să mai stăm de vorbă? 
- Oi veni, dacă mă chemi. 

- Bine! Te-aştept! 


ESR 

Dragă tată, 

ti scriu acum fiindcă aş vrea să ştiu cum stai cu sănătatea. Dacă ai 
nevoie de ceva, să ne scrii şi-ţi vom trimite imediat. Altfel, să ştii că mi-e tare dor 
să mai stăm de vorbă şi atunci când voi veni acasă sperăm să ne vizitezi şi să stai 
mai mult cu noi... 

În primul caz este vorba de comunicarea orală în care emițătorul și 
receptorul îşi schimbă rând pe rând rolurile. Ei se folosesc de pronunțarea 
cuvintelor pentru a construi enunţuri dotate cu sens, cu funcţie de deschidere 
dialogică sau de menţinere a interesului pentru comunicare. Canalul este cel oral, 
folosind codul lingvistic drept instrument comun ambilor vorbitori. 

În al doilea exemplu, este vorba de un fragment de scrisoare, deci de 
comunicare scrisă, în care se realizează emiterea către un destinatar îndepărtat. În 
acest caz, deşi principiul dialogic funcţionează, receptarea se produce în timp, deci 
răspunsul se lasă aşteptat. Canalul este cel solicitat de cuvântul scris, cu toate 
particularităţile ce decurg de aici. 


e: Intenția de comunicare şi intenția de semnificare 
înseamnă concomitent a da valoare expresiei şi a o folosi cu un 
scop precis. Dacă structura mesajului este retuşabilă, deci foarte 
dinamică în comunicarea orală, în comunicarea scrisă aceasta poate 
avea variante, dar forma transmisă este, de regulă, definitivă. 


@: Deosebirile între comunicarea orală şi cea scrisă nu 
sunt de stil, ci de logică şi de construcţie lingvistică. 

Privind relația dintre comunicarea orală şi cea scrisă trebuie 
avute în vedere mai multe aspecte. 

a Normele comunicării orale nu pot fi determinate prin raportare 
la comunicarea scrisă, fiindcă genetic ultima îşi are 
fundamentul în comunicarea orală şi nu invers. Dacă se ia în 
considerare modelul scris se poate ajunge la percepția falsă a 
oralității ca abatere de la normă, ca non-gramaticalitate. 
Comunicarea orală îşi are propriile norme determinate de 
contextul situațional, de coprezenţa interlocutorilor, acestea 
presupunând norme şi procese de interacţiune mai generală, cu 

luarea în considerație a unor elemente de natură cognitivă, 
psihologică şi socială. 

m Aspecte considerate specifice oralității (ezitări, reformulări, 
rectificări, reluări de diverse tipuri, inclusiv în ecou etc.) şi 
considerate ca aleatorii şi/sau negramaticale din punct de 
vedere lingvistic sunt de cele mai multe ori perfect justificate 
din perspectivă comunicativă, ca reflex al unui comportament 
cooperativ şi strategic la nivelul emiţătorului şi receptorului. 

a Ca realizare lingvistică, atât comunicarea orală cât şi 
comunicarea scrisă nu pot fi delimitate rigid, ele situându-se de 
fapt pe o scală în care forme orale se apropie de cele scrise şi 
invers. În comunicarea orală modelul scriptic apare mai ales în 
limbajul oficial, formal, sau între parteneri cu statut social 
diferit. 


@: Indiferent de tipul de comunicare trebuie avut 
permanent în vedere principiul dialogic”!, prezent explicit în 
dialogul propriu-zis, sau implicit în celelalte forme de comunicare. 
Dialogizarea interioară reprezintă în concepția lui M. Bahtin forţa 
generatoare a discursului, indiferent de canalul de transmitere 
utilizat. 

Câteva din trăsăturile comunicării orale pot fi uşor 
detectate, indiferent din unghiul cărei discipline se realizează 
cercetarea. 


31 Şi anume că discursul emițătorului este dependent de destinatar. Vezi 
Mihai Bahtin, Probleme de literatură şi estetică, Editura Univers, 
Bucureşti, 1982. 

a [n comunicarea orală tiparele mnemotehnice care formează 
însăşi substanța gândirii, determină expresia lingvistică la toate 
nivelurile structurii acesteia. 


Este vorba de capacitatea de a reproduce cu ajutorul semnelor 
(lingvistice sau de altă natură) ceea ce este posibil din fluxul gândirii, folosind 
procedee de memorare care asigură, pe cale artificială, un sens materialelor de 
memorat şi le integrează în sisteme ordonate. Este cazul sunetelor, unităților 
silabice, cuvintelor, propozițiilor şi frazelor, dar şi gesturilor, semnelor corporale, 
mimicii, altor elemente extraverbale. 


a Structurile orale sunt bazate, în primul rând pe adăugare şi mai 
puţin sau deloc pe subordonare, sensul depinzând nu de 
gramatica enunţului, ci de situaţia de comunicare. De altfel, în 
structura lingvistică orală graniţa dintre coordonare şi 
subordonare la nivel de propoziţie sau frază, suficient de clar 
delimitate de gramatică, este destul de fragilă, dând naştere nu 
numai la interpretări de ordin gramatical, dar oferind 
concomitent variante de interpretare a sensului în funcţie de 
situaţia de comunicare. 


Comunicarea orală, în general, şi dialogul, în special, îşi construieşte 
expresia lingvistică spontan, utilizând o schemă de organizare sintagmatică cât 
mai simplă, şi, de cele mai multe ori incompletă din punctul de vedere al 
gramaticii tradiționale. 

Un schimb de replici precum: 

- Gata? 

- Da! 

- Şi? 

- N-a ieşit mai nimic. N-a venit nici unul... aşa că... ce să mai spun? 

Asta e... Am ratat ocazia... N-am făcut nimic! 
pe lângă construcțiile eliptice, redundante, în ultima replică acumularea se 
realizează sub formă de enunţuri coordonate, chiar dacă doar aparent, fiindcă, de 
fapt, a doua propoziție, poate fi interpretată, din considerente semantice, ca fiind o 
cauzală. 

Din acest motiv, analiza sintactică tradiţională a unei fraze dintr-o 
construcţie dialogică va fi întotdeauna supusă interpretărilor diferite, uneori 
contradictorii. 


a Comunicarea orală prezintă un grad ridicat de redundanță a 
structurilor lingvistice, posibilă datorită liniarităţii temporale a 
enunţurilor (nu spaţială ca în comunicarea scrisă). Acest lucru 
permite ca membrii unei serii paradigmatice să coexiste în 
succesiune prin juxtapuneri pe axa sintagmatică (subiecte 
reluate, serii de sinonime adjectivale, complemente reluate 
etc.), rezultând de aici lungimea, dar şi „insuficiența, textului 
oral transcris. Chiar dacă sunt înregistrate, modificările, 
corectările, repetițiile, elementele de umplutură, comentariile, 
explicaţiile, elipsele, parataxa, enunţurile neîncheiate, rămân 
însă imposibil de surprins mijloacele non-verbale de realizare a 
structurii orale. 


Alternanţa de structuri lingvistice concentrate, eliptice, cu structuri 
dezvoltate, în care abundă reluările, repetițiile, explicaţiile este specifică oricărei 
comunicări verbale de tip dialogic. Cu toate acestea comunicarea poate rămâne 
insuficientă, datorită unei false extensii, realizate doar sintactic, dar nu şi semantic: 


- Salut! 

- Salut! 

- Cum e? 

- Bine! Cum vrei să fie ? Bine! Ce? Ai vrea să nu fie aşa? Bine, ba mai 
mult, foarte bine! 

- Bine, frate, nu te mai răţoi aşa, nu mai striga, că nu sunt surdă! 

- Surdă! Ba eşti surdă! Nu vrei să înţelegi că totul e bine, aşa cum am 

vrut eu..., ştii tu cum am vrut, cum ţi-am povestit de câțiva ani încoace... 

Se observă că lungimea replicilor nu contribuie cu nimic la creşterea 
cantității de informaţie, ba mai mult, o bună parte din componentele lingvistice 
nici măcar nu îndeplinesc acest rol, nefăcând altceva decât să întrețină contactul 
dintre interlocutori. 


a Discursul oral nu serveşte în totalitate la transmiterea unor 
sensuri referențiale (a unor informaţii), ci doar la semnalarea 
existenţei relației de comunicare între parteneri (comunicare 
fatică în concepția lui Malinowski. — Vezi formulele de salut, 
de deschidere a unui dialog sau de încheiere a acestuia. ). 

a  Construindu-se „sub ochii noştri”, structura enunţului reflectă 

direct progresul activităţii de enunţare. 

a Structura şi formele discursului oral sunt dependente de 
identitatea şi statutul interlocutorilor, de relațiile dintre ei, de 
locul şi momentul producerii. 


Pentru organizarea expresiei lingvistice şi pentru realizarea scopului 
comunicării un rol esenţial revine contextului, foarte important în comunicarea 
orală şi relativ important în comunicarea scrisă. 

Sunt doi interlocutori: un profesor şi un Student, susţinător al 

locul: un cabinet într-o universitate; 

timpul: anul 1995. 

Alte elemente: cei doi se cunosc de mult timp, tânărul fiind copil când 
profesorul le-a vizitat casa. Relaţiile sunt destul de apropiate, rolul bătrânului 
fiind concomitent acela al profesorului dar şi cu unele tonalități părinteşti. Stau 
şi discută degajat după o oră de curs: 

P: Ei, cum ţi S-a părut? 

T: (cam neatent) Ce? 

P: Cursul. 

T: (nu prea entuziasmat) A, cursul? Interesant, dar eu tot cred, da, cred 
în clonarea umană! 

P: Mă rog, şi care ar fi argumentele? 

T: Păi, n-aţi văzut câte date avem? Și s-a scris destul de mult... Numai 
dumneavoastră nu sunteți de acord... 

Sunt doi interlocutori: un profesor şi un Student, susţinător al 

locul: un cabinet într-o universitate; 

timpul: anul 1995. 

Alte elemente: cei doi se cunosc din acest an de când le predă bătrânul 
profesor. Relaţiile sunt destul de protocolare, bătrânul păstrându-şi rolul de 
profesor, chiar dacă ceva mai apropiat decât de obicei. Stau şi discută după o 
oră de curs: 

P: Cum ţi s-a părut cursul, domnule X? 

T: (foarte atent) Interesant, desigur. Mă gândesc însă că toți Studenţii ar 
fi entuziasmați dacă ne-aţi vorbi mai mult despre clonarea umană. Eu cel puţin 
sunt convins că are viitor. 

P: Şi care ar fi argumentele dumneavoastră? 

T: Argumente? Mă gândesc la datele existente, la ce s-a scris deja. 
Dumneavoastră ați fi cel mai în măsură să le judecaţi... 

În cazurile prezentate, doar o parte din componentele contextului 
situaţional (extraverbal sau comunicaţional) sunt diferite, dar ele sunt suficiente 
pentru a cere o altă organizare a enunţului, legile discursului fiind corelate nu 
numai cu un anumit nivel al respectării maximelor, dar şi cu schimbări în 
strategiile comunicaţionale, dintre care cea mai elocventă fiind în domeniul 
strategiilor politeţei. Relaţiile dintre protagonişti sunt aici esențiale în construirea 
actului dialogic, tipul acestora, de tip semifamiliar în primul caz şi semioficiale, în 
cel de-al doilea, punându-şi amprenta pe întregul demers conversaţional şi 
determinând schimbările, nu numai în expresia lingvistică, dar şi în raportul 
atitudinal, în comportamentul dialogic al tânărului interlocutor, în mod evident, şi 
superficial, în cazul profesorului. 

a Comunicarea orală este empatetică şi participativă — spre 
deosebire de cea scrisă care presupune distanţarea, obiectivarea 
emițătorului. Pot fi astfel detectate mărcile emoționale 
caracteristice comunicării orale în general, dar şi celei orale 
individuale, ca adevărate mărci afective de factură stilistică. 


Comunicarea orală utilizează un ansamblu de mijloace de expresie, 
combinându-se foarte divers mijloacele verbale cu cele non-verbale sau 
paralingvistice. Chiar tăcerea este funcțională în comunicarea orală. (lonescu- 
Ruxăndoiu 1999). 

Maria îşi privea fiica în tăcere. 

Ochii i se umplură de lacrimi când o văzu cum se chinuieşte. Întinse 
mâinile spre ea şi zâmbi încurajator. Luă apoi de pe masă fotografia cu nepoțeii 
ei şi i-o arătă: 

- Curaj, fata mea, pentru ei trebuie să te lupți! 

- Știu, mamă, ştiu..., şopti ea abia auzit şi închise ochii. Maria înţelese 
că fiica ei era prea obosită ca să mai poată vorbi. Îi strânse mâinile în ale ei şi 
rămase tăcută pe scăunelul de lângă pat. 

În textul oferit ca exemplu, comunicarea lingvistică propriu-zisă, deşi 
esenţială, ocupă un spaţiu limitat, în timp ce ceea ce se comunică între mamă şi 
fiică este exprimat cu o multitudine de mijloace extralingvistice: gesturi: 
întinderea mâinilor, mimică: lacrimile din ochi, privirea, închiderea ochilor, 
folosirea obiectelor: fotografia, tăcerea, proximitatea: scăunelul, aşezarea în spaţiu 
etc. 


A 


5. Metalimbajul ca “limbaj ascuns în interiorul 
limbajului“ sau “limbaj care codifică altfel ideile decât limbajul 
natural’, reprezintă, de cele mai multe ori, limbajul virtual, 
posibil sau nu de exprimat, dar rămas ascuns în spatele 
expresiei reale. 


32? Allan Pease, Alan Garner, Limbajul vorbirii. Arta conversației, Editura 
Polimark, 1994, p. 12 

@: Pragmatica integrată susținută de Ducrot recurge la 
legile discursului pentru a explica o atare situație, legi privite din 
perspectiva celor două componente: componenta lingvistică care dă 
semnificație frazei, entitate abstractă a cărei ocurență este enunţul 
ei, rezultat al enunțării, şi componenta retorică care preia ca input 
output-ul componentei lingvistice, precum şi circumstanţele 
enunțării, iar drept output, sensul enunţului. 

Vorbind de funcționarea legilor discursive, Ducrot 
presupune existenţa a două subcomponente ale componentei 
retorice: prima are drept sarcină atribuirea de valori referenţiale şi 
argumentative, al căror rezultat ar corespunde sensului literal; a 
doua subcomponentă operează asupra unei combinaţii dintre sensul 
literal şi circumstanţele enunţării, deci recurgerea la legile 
discursului presupune posibilitatea unei distincții între două nivele 
de sens: sensul literal (aici produsul instanțierilor referențiale şi 
argumentative) şi diversele efecte de sens sau subînțelesuri 
(determinate aici de combinaţia dintre circumstanţele enunțării şi 
legile discursului) pe care locutorul le lasă să se înţeleagă ori le dă 
de înţeles. (cf. Recanati 1979 b, ap. DEP) 

De altfel, comunicarea verbală oferă numeroase situaţii în 
care auditorul poate să înțeleagă mai mult decât semnifică literal 
frazele vorbitorului, şi aceasta independent de intențiile 
comunicative exacte. Nu întotdeauna însă aceste devieri se 
datorează legilor discursului. Uneori este vorba de aşa-numitele 
norme de comunicare sau convenţii sociale“. Alteori însă intervin 


Sa Exemple: „A vorbi despre un subiect X unui interlocutor Y înseamnă, în 
anumite împrejurări, a spune, la modul implicit, că pe Y îl interesează X. Şi 
invers, pentru auditorul Y, a lăsa locutorul să vorbească despre x poate fi 
interpretat ca o mărturie de interes pentru X.” (Ducrot 1972: 9) Pentru a a se 
realiza anumite acte lingvistice, este nevoie să fie îndeplinite anumite 

o serie de legi care ţin de raționalitate, mai aproape de maximele 
conversaționale ale lui Grice şi au însuşirea de a se asocia unor 
contexte de declanşare speciale. În acest caz se poate vorbi de legi 
ale discursului. (DEP: 203) 

Am ales dintre legile discursului propuse de Ducrot pe cele 
oferite de DEP: legea exhausivităţii şi legea litotei. 

a Legea exhaustivității ar putea fi echivalentul 
maximei de cantitate a lui Grice şi pretinde ca „la tema despre care 
se vorbeşte, vorbitorul să dea informațiile cele mai puternice pe 
care le are şi care sunt susceptibile să intereseze destinatarul.” 
(Ducrot 1972) 

a Legea litotei, care corespunde principiului de 
informativitate la Levinson, „conduce la interpretarea unui enunţ ca 
spunând mai mult decât semnificația sa literală’ (Ducrot 1972: 
137). La fel ca şi celelalte legi ale discursului şi legea litotei 
priveşte numai conținuturile exprimate. Această lege este 
complementară legii exhaustivității. Demersul este următorul: 
„locutorul a ales A, care este cel mai puternic enunț permis, pentru 
că voia, fără îndoială, să spună mai mult, dar nu putea.” (Ducrot 
1972: 137-138) După Ducrot, pentru ca legea litotei să funcționeze, 
trebuie ca anumite condiții contextuale să fie îndeplinite şi, mai ales 
ca „în situaţia de discurs dată, anumite motive (probabil convenții 


condiţii: vezi situaţia de ordin care pentru a fi îndeplinit trebuie să existe 
îndeplinită condiţia de a fi în măsură să dai acest ordin. (Ducrot 1972: 9) 
Sau „A vorbi despre un fapt X cu un auditor Y poate însemna în anumite 
împrejurări [...] că e bine ca Y să fie informat cu X.” (Ducrot 1972: 10) 

sociale) să se opună folosirii unui enunț mai puternic" (1972, 
137) 


Ambiguitatea este o altă problemă care a stat în atenția pragmatici, 
deşi, în general ea este de natură lingvistică, fiind fie de natură sintactică, fie de 
natură semantică. Un termen ambiguu din punct de vedere sintactic este ambiguu 
şi din punct de vedere semantic, în timp ce invers nu e posibil. Ambiguitatea 
sintactică apare când un termen aparține concomitent la două sau mai multe 
categorii sintactice. Ambiguitatea semantică trimite la un termen care poate primi 
două sau mai multe semnificaţii. Ambiguitatea, fie sintactică, fie semantică, se 
elimină în general prin context. 

Termenii vagi Sunt, de asemenea, surse ale nedeterminării unor 
enunțuri. Un termen este vag atunci când extensiunea sa este greu de determinat 
în mod precis. Sperber şi Wilson (1986 b) propun ipoteza pragmatică a definirii 
vagului, arătând că termenii corespund la concepte clar definite, dar sunt folosiţi 
în mod mai puţin literal. După Sperber şi Wilson, majoritatea enunţurilor sunt 
interpretări mai puţin decât literale ale gândirii pe care o reprezintă, 
corespunzând fie unor metafore sau altor figuri retorice, fie unui uz aproximativ 
al limbii. Deci, „deşi au un sens precis, anumiţi termeni sunt aproape întotdeauna 
folosiţi nonliteral”. (4p. DEP: 373) 


@ În continuare, intenţia noastră este de a ne apropia de 
comunicarea orală din perspectivă retorică şi, deci, folosindu-ne de 
datele pragmatici. 

Aceasta, pentru că, în comunicarea orală, în aşa-zisa 
“sintaxă dialogată“ (Slama Cazacu) sau conversaţie (L. lonescu- 
Ruxăndoiu), interesul este îndreptat mai puţin spre sistemul limbii 


34 š $ 3 e ' A sni Š m 

Legea litotei acționează mai ales în zona negației, unde anumite negații 
pot însemna mult mai mult decât transmite sensul literal sau comunicarea 
lingvistică. Ex. Nu te urăsc deloc poate însemna te iubesc etc. 

în ipostaza sa de sintaxă (cu reguli de bună formare) şi semantică 
(cu reguli de compunere), cât mai degrabă spre uzul sistemului în 
care acționează legile discursului şi permit interpretarea completă, 
adică “procesul care atribuie unui enunţ o valoare, aceea care este 
comunicată“ (DEP: 21) 

Urmărind complexitatea utilizării codului, deci a sistemului 
lingvistic în uz, codificarea lingvistică poate fi prezentă cu sau fără 
inferență pragmatică, ori poate lipsi cu totul. Pe de altă parte, 
codificarea vizează şi o categorie specifică de informaţie 
pragmatică “care se identifică cu conceptul de instrucțiune: 
informaţia procedurală“ (DEP: 22). 

În acest ultim caz, aspectele nonvericondiţionale (care nu 
contestă valoarea de adevăr a frazei) şi aspectele procedurale (mai 
ales cele reprezentate de conectori) susțin cealaltă opoziţie care este 
dată de raportul dintre instrucțiune (cuvintele discursului fără 
semnificaţie referenţială) şi inferenţă, iar acestea atestă faptul că se 
creează posibilitatea analizei aspectelor pertinente (relevante), în 
vederea interpretării complete a enunțurilor în context. În acest 
sens, este vorba de “interpretarea «bună», adică aceea pe care 
locutorul intenționa să o comunice atâta timp cât implicaturile sunt 
respectate. (DEP: 121) 

Dintre legile discursului vom avea în vedere, în primul 
rând, legea litotei “care conduce la interpretarea unui enunţ ca 
spunând mai mult decât semnificaţia sa literală“ (Ducrot 1972: 137; 
DEP: 205) prin raportare numai la conținuturile exprimate. 

Se ajunge astfel la interpretarea care depăşeşte structura de 
suprafaţă (sintactică) şi logică (semantică) sau semnificaţia, şi se 
ajunge la sensul enunţului, care este dat, într-o măsură mai mare 
sau mai mică, de structura de adâncime. Nici aceasta nu oferă însă 
întotdeauna toate datele necesare unei «bune» interpretări şi apare 

ca necesară şi analiza contextului situaţional. Se deduce că în 
descrierea unui enunț vom avea în vedere într-o primă etapă 
componenta lingvistică (care dă semnificaţia frazei), iar în etapa 
următoare se va urmări componenta retorică, care preia “drept input 
output-ul componentei lingvistice, dar şi circumstanţele enunţării, 
iar drept output, sensul enunțului“. 

În acest fel, comunicarea orală, stilul dialogic, 
conversațional, în speţă, se constituie ca un domeniu pe care 
locutorii îl pot stăpâni printr-o bună cunoaştere a acțiunii legilor 
discursive, folosindu-se de o decodificare care să pornească de la 
sensul literal ajungând să opereze asupra unei combinaţii dintre 
sensul literal şi circumstanţele enunțării. 

Recurgerea la legile discursului presupune posibilitatea 
unei distincţii între două nivele de sens: sensul /ifera/ (aici produsul 
instanțierii referențiale şi argumentative) şi diversele efecte de sens 
sau  subînțelesuri (determinate aici de combinaţia dintre 
circumstanţele enunțării şi legile discursului) (DEP: 202). 

Dintr-o altă perspectivă, trimiterea ar putea fi percepută 
spre opoziţia sens denotativ/sens conotativ, aceasta însă vizează 
doar literalitatea enunţului, înţelegerea rămânând incompletă sau 
incorectă. 

Să urmărim exemplele: 

-Măi, da’ frumoasă mai eşti! 

-Da, eşti cu adevărat frumoasă! 

În ambele enunţuri se comunică ceva în legătură cu 
înfăţişarea. Adjectivul nume predicativ, în literalitatea sa este de 
expresie pozitivă, atunci când implicaturile sunt prezente. Dacă 
ne-am opri la acest nivel, am interpreta corect, lingvistic, raportul 
subiect-nume predicativ şi semnificația cuvântului frumoasă, 
rezultatul fiind că în ambele cazuri se apreciază înfăţişarea 

interlocutoarei. Dacă depăşim însă acest stadiu şi analizăm 
circumstanţele, luând în considerare toți factorii contextuali care 
pot interveni, evident că rezultatele pot fi foarte diferite. În primul 
exemplu, dacă se încalcă maxima de calitate şi apare ironia, 
corelată cu însuşirea reală a referentului, obţinem rezultatul opus. 
Dacă ironia se corelează cu însuşirea reală a referentului, chiar dacă 
efectul de sens ar putea fi de factură negativă, el poate să nu 
afecteze relaţia dialogică, atâta timp cât interlocutorul are simţul 
umorului şi realizează deblocarea. O formă mult mai concretă de 
interpretare bună este prin integrare contextuală în planul lingvistic, 
bineînţeles, atunci când acesta este realizat. Ne referim aici la 
valoarea pragmatică a enunţurilor anterioare şi posterioare. 

Dacă urmărim dialogul: 

“- Dumneata, domnule locotenent, eşti totuna cu avocatul 
Radu Comşa care ia pe nepoata colonelului Pavel Vardaru? 
glăsuieşte subţire doamna colonel, tocmai din capul mesei, 
tipărindu-şi cu mâinile de o parte şi de alta a tâmplelor părul, care 
e mai negru spre vârf şi mai decolorat spre rădăcină. [...] 

- Treci la raport, locotenent Comşa! 

- Da, doamnă colonel!... răspunse cu politeță rece Radu. 

- Am văzut-o de câteva ori! O ţigăncuşă foarte nostimă... A 
fost colegă cu una din fiicele mele. Lumânărica, Candeluţa? Cum îi 
spune, domnule locotenent... Are un nume cam fistichiu... [...] 

- Se numeşte Luminiţa, doamnă colonel! răspunde Comşa 
respirând greu, ca şi cum ar fi răsturnat un sac de pe umeri. 

- Da, da, Luminiţa! se bucură doamna colonel, trecându-şi 
limba pe buze. Ştiam eu bine că are un nume absurd... Vardarii au 
însă avere şi deputatul e un tip cu foarte mare trecere... Mă mir că 
nu e încă ministru. “ (Cezar Petrescu, Întunecare), la prima vedere, 
textul trimite la o conversaţie de circumstanţă, în care unul dintre 

interlocutori deschide dialogul, doreşte să ştie ceva, recuperează 
incorect o serie de date din memorie pentru a continua dialogul, şi 
încheie tot el conversaţia, în timp ce interlocutorul se implică foarte 
puţin, tinzând chiar să blocheze schimbul de replici. 

Reluând, se reliefează, la nivel semantico-gramatical, în 
structura intermediară, termenii care atrag atenția atât 
interlocutorului cât şi celorlalți participanţi la conversaţie, asupra 

sensului real. “Dumneata“, “eşti totuna“, “ia“, “o ţigăncuşă 
nostimă“, “nume cam  fistichiu“, “nume absurd“ trimit la o 
conversație familiară, cel puţin din partea locutorului, deoarece 
răspunsurile interlocutorului sunt marcate de indici de politeţe, care 
atenționează din nou asupra implicaturilor discursive: “da“, 
“doamnă colonel“. În ceea ce priveşte structura intermediară, alţi 
doi termeni devin problematizanţi: “Candeluţa“, “Lumânărica“, 
devieri semantice cu tentă parodică, de la numele real al fetei 
despre care se vorbeşte: Luminiţa. Se creează astfel posibilitatea de 
decodificare corectă a dialogului, chiar fără interpretarea datelor 
contextuale furnizate de autor. Doamna colonel, femeie curioasă şi 
oarecum invidioasă pe poziţia colonelului Vardaru, deschide 
într-un cadru nepotrivit o discuţie despre o problemă personală a 
unuia dintre meseni, în speţă, tânărul locotenentul Comşa. 

Refacerea textului, utilizând metalimbajul, permite o nouă 
înregistrare: 

“- Dumneata (băiete), domnule locotenent (să respectăm 
totuşi gradul), eşti totuna cu avocatul Radu Comşa (ştiu că eşti) 
care ia pe nepoata colonelului Pavel Vardaru (da” ştiu că te-ai 
aranjat!)? glăsuieşte subțire doamna colonel, tocmai din capul 
mesei, fipărindu-şi cu mâinile de o parte şi de alta a tâmplelor 
părul, care e mai negru spre vârf şi mai decolorat spre rădăcină. 


[...] 

- Treci la raport, locotenent Comşa (Te-a încolțit, Radule. 
Să te văd cum scapi!)! 

- Da, doamnă colonel (Fir-ar...1)!... răspunse cu politeță 
rece Radu. 

- Am văzut-o de câteva ori (Ne mişcăm în aceleaşi sfere)! 
O figăncuşă foarte nostimă (Nu e cine ştie ce de capul ei; o fi 
frumuşică, dar nu pe gustul meu)... A fost colegă cu una din fiicele 
mele (Nu suntem cu nimic mai prejos...). Lumânărica, Candeluţa 
(Ştiu bine cum o cheamă!)? Cum îi spune, domnule locotenent?. 
Are un nume cam fistichiu... [...] (Nu-ţi place ce spun, dar tocmai 
asta vreau!) 

- Se numeşte Luminiţa, doamnă colonel (Să te ia ...! Ştiu 
că ştii cum o cheamă, dar n-am încotro şi trebuie să-ți răspund.)! 
răspunde Comşa respirând greu, ca şi cum ar fi răsturnat un sac de 
pe umeri. 

- Da, da, Luminiţa! (Vezi că n-ai avut încotro?) se bucură 
doamna colonel, trecându-şi limba pe buze. Ştiam eu bine că are un 
nume absurd (O invidiez pentru numele ăsta)!... Vardarii au însă 
avere (probabil că asta te interesează; sunt invidioasă) şi deputatul e 
un tip cu foarte mare trecere... (Deputatul e un şnapan) Mă mir că 
nu e încă ministru. (În ţara asta orice se poate întâmpla.)“ (Cezar 
Petrescu, Întunecare) 

În această perspectivă, posibilităţile de interpretare pot fi 
mai multe, totuşi limita impusă de nivelul de semnificare în raport 
cu organizarea frazei nu permite depăşirea ei. Transparenţa relativă 
a expresiei verbale şi recuperarea destul de facilă a expresiei 
virtuale se datorează şi informaţiilor oferite de contextul situațional 
şi de elementele paralingvistice (gestică, mimică), toate surprinse 
de autor în intervenţiile sale. 

Se constată şi aici, la fel ca în orice situaţie conversaţională 
că sensul literal reprezintă doar punctul de pornire pentru receptare, 
dar şi pentru interpretare şi înţelegere, şi, lipsit de atenţia necesară, 
interlocutorul poate să-l înregistreze şi să înțeleagă greşit întregul 
mesaj. Aceasta pentru că nu a luat în considerare circumstanţele, 
care i-ar fi permis să perceapă concomitent cu sensul literal şi 
efectul sau subînţelesurile, altfel spus, “ceea ce a rămas ascuns“ la 
prima percepere literală, sau, mai bine zis, ceea ce constituie 
expresia virtuală. 

Metalimbajul ca “limbaj ascuns în interiorul limbajului“ 
sau “limbaj care codifică altfel ideile decât limbajul natural““5, 
reprezintă, de cele mai multe ori, limbajul virtual, posibil sau nu de 
exprimat, dar rămas ascuns în spatele expresiei reale. 

“Interpretarea bună“ face apel la metalimbaj, încercând, de 
fapt, să pătrundă corect intenția de comunicare, în momentul în care 
implicaturile nu sunt respectate. 

Având în vedere că legea litotei funcționează aproape în 
toate situațiile de comunicare orală, apelul la metalimbaj, pe baza 
legilor discursive se întrevede a fi una din posibilitățile pe care, 
dacă un vorbitor o foloseşte, îşi asigură, o dată cu perceperea, atât 
interpretarea cât şi înțelegerea corectă a mesajului, în concordanță 
deplină cu intenţia de comunicare, indiferent dacă se respectă sau 
nu implicaturile. 


* Allan Pease, Alan Garner, Limbajul vorbirii. Arta conversaţiei, Editura 
Polimark, 1994, p. 12 

7. Principii. Maxime. Strategii 


@: Cel care dezvoltă această concepție a existenței legilor 
discursului este Grice care inaugurează o analiză pragmatică în care 
se urmăreşte limitarea domeniului semanticii la aspectele 
vericondiţionale“* ale enunțurilor. Grice introduce noţiunea de 
implicatură care permite explicarea frecventei divergențe dintre 
semnificația frazei şi sensul comunicat prin enunţ. Grice propune, 
de asemenea, un principiu general de funcționare a comunicării şi 
anume principiul cooperării, acceptat, de altfel, şi de celelalte 
direcţii, principiu care presupune că în schimbul conversaţional, 
contribuţiile locutorilor sunt conduse de un principiu general, 
acceptat în mod tacit de interlocutori, sau, altfel spus: „În momentul 
în care intervine, contribuţia dumneavoastră să fie conformă 
obiectivului sau direcției acceptate a schimbului verbal în care v-aţi 
angajat.” (DEP: 188) 


@fn urma observaţiilor asupra faptului că anumite 
enunţuri comunică mai mult decât semnifică, Grice introduce 
termenul de implicatură” A convenţională, dacă este declanșată de o 
expresie lingvistică, şi conversațională, dacă este legată de 
principiile generale ale comunicării şi de raționalitate. Implicaturile 
conversaționale sunt deci declanşate de o procedură care presupune 
existența principiului de cooperare şi a maximelor conversaționale. 
Acestea reprezintă categorii generale, legate de cantitatea de 


% Aspectele vericondiţionale presupun respectarea condiţiilor de adevăr ale 
frazei, indiferent dacă fraza este declarativă sau nu. (DEP:107) 

* Termen introdus de Grice pentru a desemna unele concluzii care pot fi 
trase din enunţuri, fără ca relaţia dintre aceste concluzii şi enunţurile în 
cauză să se poată reduce la relaţia logică de implicare (DEP: 506). 

informaţie produsă, de caracterul veridic al acesteia, de relevanța 
sa, ca şi de modul în care este formulată. Deşi ar putea să pară 
normativă şi idealistă, concepţia lui Grice trebuie privită ca o teorie 
a interpretării enunţurilor. De altfel, Grice arată că respectarea 
maximelor nu este o condiţie necesară declanşării implicaturilor; în 
multe cazuri este vorba de exploatarea maximei prin încălcarea ei 
ostensivă. „Astfel, un vorbitor are la dispoziţie două strategii de 
bază pentru declanşarea unei implicaturi: sau să respecte 
maximele, sau să le exploateze, folosindu-se de posibilitatea 
încălcării uneia dintre ele”. 

Maxima de cantitate implică transmiterea unei cantități 
suficiente de informaţie: nici mai puţină, pentru a nu vicia sensul 
enunţului, nici mai multă, pentru a nu vicia relația cu interlocutorul 
care poate refuza excesul informaţional. 

Maxima de veridicitate sau de calitate presupune 
veridicitatea celor transmise, în limita posibilităţii de a dovedi acest 
lucru. 

Maxima de relaţie (relevanţă sau de pertinenţă) se bazează 
pe ideea ca vorbitorul să se încadreze în subiect, să fie relevant prin 
ceea ce afirmă. 

Maxima de mod priveşte exprimarea. Aceasta trebuie să nu 
fie neclară, confuză, trebuie să evite ambiguitatea, prolixitatea, 
dezordinea. 

„Astfel, a da prea multă sau prea puţină informaţie, a aserta 
ceva ce este cunoscut sau ce se consideră fals ori fără garanție de 
adevăr, a spune ceva ce nu are legătură cu obiectul conversaţiei, a 
vorbi neclar, ambiguu, prolix sau dezordonat constituie 
comportamente noncooperative.” (DEP: 189) Tautologiile sunt 
încălcări ale maximei de cantitate, iar exemple în care locutorul 

asertează un enunţ fals din punct de vedere literal sunt numeroase, 
dacă amintim aici doar litota, ironia sau structurile metaforice. 


e: Strategia reprezintă o scurtă interacțiune sau un 
comportament comunicativ de durată limitată care implică folosirea 
deliberată a semnelor verbale şi non-verbale pentru a atinge un scop 
comunicativ (prima strategie: plânsul copilului când îi este foame). 

În ultimul timp se pune tot mai mult problema învăţării 
strategiilor de comunicare în scopul atingerii unor obiective 
comunicaționale cu efecte în mai multe planuri. Un asemenea 
proiect este pus în aplicare în pregătirea persoanelor care sunt 
angajate în serviciile publice, care conduc firme, care sunt angajate 
să promoveze interesele unor întreprinderi şi instituții etc. Se 
dovedeşte astfel faptul că procesul de comunicare poate fi controlat, 
poate fi folosit pentru a obține un efect, fie că suntem sau nu de 
acord cu acesta. Efectul este, de fapt, rezultatul utilizării uneia sau a 
mai multor strategii. 


e: Strategii comunicaţionale 

O clasificare a strategiilor s-ar putea face după tipurile de 
comunicare: interioară, interpersonală, de grup, sau comunicare de 
masă. Se detaşează astfel strategii de convingere, de aprobare sau 
dezaprobare, de a cere scuze, de a evita problemele sau oamenii etc. 

Unele strategii devin prin repetare obiceiuri sau dacă 
acelaşi model de comunicare este folosit în mod repetat, atunci 
devine un ritual. 

e: Strategii ale politeţii în basmul bihorean Zorilă 
Pâmânteanul? 

Basmul popular, prin amplitudinea naraţiunii şi prin 
alternanţa continuă dintre narativ şi dramatic, prin caracterul oral 
spontan-individual al limbajului, oferă un cadru excelent pentru a 
introduce secvenţe conversaţionale ce reproduc, de regulă, modele 
funcționale reale din practica conversațională curentă a comunității 
din care face parte performerul. 

Secvenţele dialogate din cuprinsul basmului reflectă nu 
numai obiectivele strict discursive ale comunicării verbale dintre 
personajele-interlocutori, ci, în foarte multe cazuri, presupun şi 
satisfacerea unor obiective de ordin social "legate de menţinerea şi 
de ameliorarea continuă” a relațiilor dintre eroi. Şi în aceste cazuri 
"Principiul politeţii este complementul necesar al principiului 
cooperativ, ambele reglementând, prin intermediul maximelor pe 
care le subordonează, eficienţa schimburilor verbale”.5% 

Evident că în studiul de faţă politeţea va fi considerată nu 
numai ca o formă de respect a unor norme de conviețuire socială şi 
de comportament interuman bazat pe tradiţie, concretizată în 
formulări verbale speciale, corespunzând deferenţei, ci va fi privită 
din perspectivă pragmatică, drept o permanentă responsabilitate 
faţă de colocutor, de care se ţine seama pe tot parcursul interacțiunii 
verbale. Pe de altă parte, se va avea mereu în vedere că pragmatica 
politeţii este dublată de o estetică a structurilor conversaționale 
corespunzâtoare, fiind vorba de un text literar, receptat ca text scris. 


38 În volumul Folclor românesc din Crişana şi Banat de la începutul 
secolului XX, Editura Umbria, 1998, p. 106. 

9 Liliana Ionescu Ruxândoiu, Conversaţia: structuri şi strategii. Sugestii 
pentru o pragmatică a românei vorbite, Editura All, 1993, p. 84 

Acceptând dintru început o dată cu Liliana Ionescu- 
Ruxăndoiu“ conceptele de face (positive face şi negative face) ca şi 
tipurile de bază ale politeţii: politețe pozitivă şi politețe negativă, 
strategii ale politeţii şi acţiuni redresive propuse de P. Brawn şi 
S. Levinson în teoria pragmatică a politeţii”!, ne-am propus să 
identificăm secvențele din basm în care funcționează principiul 
politeţii şi să determinăm mijloacele şi formele de comunicare din 
perspectiva strategiei politeţii alese de personajele-interlocutori. 

Basmul cuprinde secvenţe dialogate în care intră în relaţii 
verbale: cei trei fii (Cinilă, Mezilă şi Zorilă) cu mama lor; mama lui 
Zorilă cu împăratul; cei trei fii între ei; Zorilă cu cele trei fete de 
împărat, Zorilă cu sabâul (croitorul). 

Secvenţele conversaţionale dezvăluie, cum era de aşteptat, 
o mare simplitate formală a discursului, în care politeţea pozitivă 
predomină, chiar în situaţii când între personaje există diferenţe de 
vârstă sau de statut social. Aşa se întâmplă în adresarea fiilor câtre 
mama lor, când deferenţa care ar marca altfel politeţea negativă, se 
atenuează prin folosirea posesivului mea, adâugat la vocativul 
maică: 

Sı”- Am de cină, maica mea? 

- Ai, puiul meu!” 

S2”- No, maică, am de cină? (Să înţâlege că mai "nainte i-a 
dat bineţe.) 

- AL, puiul meu!” 

S3 "După aceea a venit Zorilă: 

- Viaţă bună, maica mea! 

- Să trăieşti, fiul meu! 


“ Ibidem, p. 84 
4l P. Brawn, S. Levinson, Politeness. Some universals in language usage, 
Cambridge, Cambridge University Press, 1987 

- Ai să-mi dai ceva de cină, mamâ? 

- Am, fiuţul meu! 

- No, dâ-mi să mânc, să mă odihnesc oleacă [ţiră].” 

În strategiile folosite de fii intră şi ocolirea cererii directe, 
legată de aceea a impersonalizării receptorului. Aşa se face că în loc 
de formula: ”Dã-mi” primii doi folosesc o întrebare indirectă, şi 
anume "Am de cină?”. Abia Zorilă va fi cel care se va apropia de 
cererea directă, dar gradat, prin: "Ai să-mi dai ceva de cină, 
mamă?” şi apoi : "No, dă-mi să mânc, să mă odihnesc oleacă 
[ţiră]”. Observăm însă că nici măcar el nu renunţă la o strategie 
simplificată, în sensul adâugârii unei explicații ce atenuează 
caracterul imperativ al solicitării: ”să mă odihnesc oleacâ.” În 
secvența de mai sus, evident pozitivă, apare politeţea în răspunsul 
mamei, care prin vocativele "puiul meu” pentru primii doi şi "fiuţul 
meu” pentru Zorilă, dezvăluie nu numai afecțiunea naturală a 
mamei pentru fiii ei, ci şi o diferenţiere discretă între atitudinea față 
de primii doi şi faţă de cel mai mic, reprezentând totodată şi uzuri 
conservate prin tradiție, aşa cum, de altfel, par să fie şi formulele de 
adresare a fiilor câtre mamă, cu păstrarea intactă a conotaţiilor 
originale. 

Afirmațiile de mai sus sunt susţinute şi de secvenţa 
următoare unde, cu mici variaţii, dialogul dintre fii şi mamă se 
bazează pe aceleaşi strategii ale politeții pozitive, la care se adaugă 
tehnica falsului acord: 

Ss "Când au fost la cină, au venit Cinilă. 

- Viaţă bună, maică! 

- Fii sănătos, fiul meu! 

- Am ce mânca? 

- Ai, puiul meu, numai cina ta nu-i gata bine, dar na 
țipoiul şi iaga aceasta. Mâncă şi bea până a fi gata cina. Fa 1-a făcut 
şi pat cât să încapă trei oameni de omenie pe el să se culce. 

- Da' cui faci aşa mare pat acoale pe jos, mamă? 

- Da” ţie şi la doi oameni de omenie, fiul meu. 

La miază-noapte a venit Mezilă: 

- Viaţă bună, maica mea! 

- Fii sănătos, fiul meu! 

- Da' gata-i miazăza, mamă? 

- Nu-i gata bine, dar până s-a gâta, na iaga şi cipoiul 
acesta, mănâncă, bea. 

- Da” cine-i omul acesta, mamă? 

- Un om de omenie, fiul meu! 

- D' apoi eu unde mă voi culca, mamă? 

- D'apoi pe lângă el, fiul meu, că-i om de omenie! 

După ce au fost gata cina, au mâncat şi s-au culcat pe lângă 
el; 

În zori de ziuă a venit Zorilă: 

- Viaţă bună, maica mea! 

- Sânâtate bună, fiul meu! 

- D`apoi am ce mânca, mamă? 

- Ai, puiul meu, numai nu-i gata bine, dar nu face numică. 
Am un Cipoi şi o iagă cu vin, na, bea şi mâncă! 

A beut ş-a mâncat. 

- Da cine-s culcaţi aici, mamă? 

- Da” doi oameni de omenie, fiul meu! 

- D' apoi eu unde mă voi culca? 

- Pe lângă ei, că oameni buni-s şi de omenie-s, fiul meu!” 

Aceeaşi strategie derivată din uz, care apropie până la 
intersectare cele două tipuri de politeţe, utilizează şi Zonilă în 

momentele în care le întâlneşte pe cele trei fete de împărat furate de 
zmei. Adresarea se realizează tipic prin folosirea unei formule fixe 
de salut: "viaţă bună”, urmată însă de vocativele "sora mea”, "sora 
mea şi draga mea” şi "nevasta mea”, apelative care nu corespund 
prin conţinutul lor realității prezente ci unei intenţii: primele două 
vor deveni cumnatele lui Zorilă, iar cea mai mică va fi nevasta lui. 
Dintre cele trei secvenţe se remarcă cea de-a doua: ”sora mea şi 
draga mea”, formal, prin structura rimată, iar din punctul de vedere 
al conţinutului printr-o clară încârcâtură afectivă, care întăreşte 
impresia de politeţe pozitivă a discursului. 

Ss ”El s-a sclobozit pe pălămariu în jos, până în ţara 
zmeiascâ. Să duce pe acolo şi dă de nişte curți. Să bagă înluntru, în 
ele. Acolo află pe fata cea mai mare a împăratului, adecă pe 
muierea Cinilii. 

- Viaţă bună, sora mea! 

- Să trăieşti, om de pe ceia lume pe asta, dar ce te poartă 
păcatele pe aici?” 

So”Să ie cu fata după el până la Mezâloare: 

- Viaţă bună, sora mea şi draga mea! 

- Să trăieşti, om de pe ceia lume pe asta!” 

So ”S-o luat cu ele şi s-o dus la cea mai mică fată, la 
Zoriloaie. 

- Viaţă bună, nevasta mea! 

Ea-i întreabă: 

- Da” ce-i cu voi? 

- Eu am venit să vă scot de aici, ori n-ai voie? 

- Ba, tu bea, mâncă şi te du cu aste două, dacă ai scâpat cu 
ele! Zmeul meu e de doauă ori mai puternic ca amândoi. Cum te 
vede, cum te înghite.” 

O formulare inedită, întâlnită în limbajul popular, este cea 
în care numele propriu este însoţit de posesivul meu, mea, fără ca 
adjectivul să aibă altă funcție decât cea stilistică, în cazul de faţă 
folosind strategiei pozitive de adresare, în momentul în care relaţiile 
dintre parteneri s-au normalizat. Şi în această secvenţă strategia 
descrisă se completează cu pseudo-acordul, care pare să fie cea mai 
frecventă modalitate de a susține politeţea pozitivă între parteneri: 

Sıı ”- D'apoi ce ceri de la mine, Zorilă meu, pentru binele 
ce făcuşi cu mine? 

- D apoi, să mă scoţi pe ceia lume. 

- Mare lucru ceri, Zorila meu, de la mine, că nu ştiu cum 
te-oi scoate, că-i departe tare. 

- Agiuta-ţi-a Dumnezeu şi mă vei scoate, pasărea mea. 

- Bine-i, Zorila meu, numai îmi frige de undeva un bou 
gras şi-mi adă o bute de vin, că fără aceste nu pot merge, fiind greu 
drumul.” 

Secvența 4 este relevantă pentru modul în care percepe 
povestitorul popular relația dintre omul simplu şi cel care este mai 
presus de el în plan social. Strategia mamei lui Zorilă este, pentru 
început, caracteristică politeţii negative, cu o atitudine de deferenţă 
reprezentată de formula de maximă politeţe "înalţate împărate”, 
atitudine care nu durează, fiindcă mai departe, împăratul foloseşte 
elemente ale unei strategii pozitive, începând cu răspunsul la salut, 
în care apelativul draga mea, caracteristic limbajului familiar, 
reface atmosfera apropiată, permiţând continuarea comunicârii în 
termeni pozitivi. Inclusiv popularul "placă ” pentru poftim, te rog 
corespunde acestei intenții. Mama lui Zorilă respectă deschiderea 
pozitivă şi răspunde printr-o evitare a dezacordului, folosind o 
formulă de pseudo-acord: "Oi hodini, dar...”, iar mai încolo, pentru 
a convinge interlocutorul, intervine printr-o relatare despre ceea ce i 

s-a întâmplat, utilizând tot o strategie a politeţii pozitive: ”Îs 
amâărâtă....”. Registrul se schimbă însă şi mama lui Zorilă revine la 
strategia deferenţei, a distanţării, prin folosirea pronumelui de 
politeţe, e drept, mai puțin oficial: "dumneata”, influențând şi 
răspunsul interlocutorului, care păstrează apropierea de la începutul 
conversaţiei, dar obiectivează oarecum raportul, prin apelativul 
"vecina”. Se observă cu uşurinţă că povestitorul popular este mai 
puţin consecvent în păstrarea tipului de strategie, aspect în 
concordanță deplină cu realitatea strategiilor conversaţionale 
familiare şi populare. 

S4”- Viaţă bună, `nãltate împărate! 

- Să fu sănătoasă, draga mea! Placă hodineşte! 

- Oi hodini, dar nu mult, că am trei feciori făcuţi de ieri 
noapte: unul l-am făcut la cină, pe celălalt la miazâ-noapte şi pe al 
treilea în zori de ziuă şi mă duc să le fac mâncare pe când or veni. 
Îs amărâtă că ei nu ştiu de[olaltă], haba [măcar] s-or întâlni, că 
unul şede pân la cină, unul pân la miazâă-noapte, unul până în 
zori de ziuă şi nu ştiu cum i-aş strânge laolaltă. La dumneata 
pentru aceia am venit, că şi dumneata ai făcut trei fete într-o noapte, 
să mă înveţi. 

- N-am nici o fată, vecina mea! 

- Da” murit-or? 

- Da' cum să moară, ce s-or dus în Bulciu la şezătoare; 
fiindcă or fost tare frumoase, le-a furat trei feciori de zmei din ţara 
zmeiască. Cea mai mică e împărăteasă, cele două îs după doi crai. 
Bărbaţii lor îs frați buni atoția trei.” 

La fel se petrec lucrurile şi în secvenţa întâlnirii celor trei 
feciori cu împâratul, în care este folosită o structură lingvistică fixă, 
caracteristică adresării unui personaj cu un asemenea statut social: 

S6 "Ei s-or hotărât să meargă. S-or dus şi-or făcut contract 
cu el. Zorilă au zis: ”Nâlțate împărate! Dacă eu nu le voi scoate, 
nime nu le-a scoate, numai trabă să-mi dai un palămar (fune) de 
600 de stângeni de lung, că eu ştiu că atâta-i ţara lor de afundă de a 
noastră şi eu trabă să mă sclobod pe palămariu până îă fundul 
pământului, în ţara zmeiascâ.” 

Pseudo-acordul ca strategie a politeţii pozitive apare şi în 
schimbul de replici ale celor trei fii, atunci când unul trebuie să 
coboare pe tărâmul zmeilor: 

S,”Zorilă zice: 

- Bagă-te tu, Cinilă, că eşti mai bătrân ca mine şi eşti mai 


tare! 

Cinilă însă zice: 

- Eu m-aş băga, frații mei, dar eu nu pot umbla numai 
până la cina bună, că mă loveşte somnul, dar bagă-te tu, Mezilă, că 
umbli până la miază-noapte! 

Mezilă zice: 

- Ba bagă-te tu, Zonilă, că umbli până în zori şi poţi face să 
nu dormiţi mai multe nopţi după olaltă, învrednicitu-te-au 
Dumnezeu şi pe tine cu putere destulă! 

- Fraţii mei! - zice Zorilă - eu vârtos am credinţă câtră 
voi, dar eu nu vă ştiu pă voi ce credinţă v-au dat Dumnezeu 
cătră mine, eu îmi pun capul pentru voi. Voi deci nu vă clătiţi nici 
de-a ploua cu sânge până ce-oi veni eu ş-oi legâna de pălămariu....” 

Întâlnirea dintre Zorilă şi sabău (croitor) la întoarcerea de 
pe tărâmul zmeilor este marcată de deferenţă din partea lui Zonilă, 
care vrea să intre calfă pentru a ajunge la împărat, modul de 
adresare situându-se la intersecţia a două sisteme strategice ale 
politeţii: sistemul local şi sistemul limbii literare (jupâne sabâu), în 

timp ce sabâul foloseşte formulele tipice de adresare cuiva mai 
tânăr, specifice strategiei pozitive, cum este apelativul "fiul meu”. 

Aceeaşi inconsecvenţă în utilizarea strategiei face ca Zorilă 
să i se adreseze în continuare sabâului cu apelativul "gazda meu”, 
care poate să ateste însă şi evoluţia pozitivă a relației dintre cele 
două personaje. 

S.3 ”El s-au dus în oraşul în care au fost socrul sâu împărat. 
Împăratul avea un sabâu. EI să duce la sabâu: 

- Bună ziua, jupâne sabãu! 

- Să trăieşti, fiul meu! 

- Am venit să mă primeşti de leghiu [calfă], dacâ-i avea 
mare lipsă de mine. Că eu câte haine-i ave[a] dumneata a coasă 
toate i le voi coasă eu şi singur le-oi curui [coase]. 

- D'apoi, mă, te-oi probâli [examina].” 

S.4 "Dacă au înserat a venit sabâul la el: 

- lacă, mi-au adus împărăteasa şi crâiasa nişte vuguri [val] 
de jiolgiu şi dă mâtasă, să le facem haine nouă pe Duminecă, că au 
un uspăț mare pe atuncea. Haida aici să le curuim! 

- Culcă-te numai, gazda meu, grigea [grija] mea, ştiu eu 
cum le trabă lor.” 

În ultima secvenţă Zorilă revine la strategia iniţială, prin 
folosirea sistemului de prestigiu, cel al limbii literare, în momentul 
în care sabâului nu-i vine să creadă că hainele sunt gata aşa de 
repede, dar şi acesta atenuat printr-un fals posesiv: 

Sı5 ”-Da` cum le-ai făcut, că eu mi-s primul sabâu [croitor] 
în toată ţara şi nu ştiu coasă aşa? 

- N-avea frică, domnul meu, că coasă-oi eu şi mai 
frumoasă!” 

O primă concluzie pe baza celor câteva secvenţe analizate 
este în legătură cu strategiile politeții folosite de personajele- 

interlocutori în basmul Zorilă Pâmânteanul, strategii care se 
circumscriu cu precădere în sfera pozitivului, politeţea negativă 
dezvoltându-se de cele mai multe ori unidirecțional, dinspre 
personajele cu un statut social inferior câtre cei cu statut social 
superior, sau câtre outsideri. În acest tip de politeţe au fost 
înregistrate mai frecvent strategia deferenţei faţă de interlocutor şi 
o strategie aparținând sistemului limbii literare, dar trebuie subliniat 
faptul că oricare dintre strategiile negative sunt ”redresate” prin 
diferite mijloace care conduc în final la crearea unei atmosfere 
familiare, accentuat pozitive. Strategiile pozitive sunt destul de 
simple. În primul rând trebuie menţionate mărcile de identitate care 
subliniază apartenenţa (reală sau nu) a interlocutorilor la acelaşi 
grup. În cazurile în care relaţia nu este reală, formulele de adresare 
în care intră posesivul meu obțin funcții expresive deosebite, 
accentuând deschiderea strategiilor pozitive. Pe de altă parte, la fel 
de frecvent sunt întâlnite formulele de pseudo-acord, de tipul 
”da...dar””?,, utilizate nu numai în raporturile dintre personajele de 
vârste diferite sau cu statut social diferit, dar chiar între frați sau 
surori. Se adaugă la acestea şi contribuţia emiţătorului la dialog 
printr-o relatare prin care doreşte să menţină treaz interesul 
receptorului sau să atragă atenţia asupra problemei puse în discuţie. 

Fiind vorba de un basm, deci de o operă literară, bineînţeles 
că structurile analizate susțin şi din punct de vedere al expresivității 
mesajul artistic. Formulele de adresare dezvoltă o atitudine 
încârcată de afecţiune în cadrul relației mamâă-fui, şi prefigurează o 
relație asemânâtoare între Zorilă şi fetele de împărat, apropiind 
într-un mod particular planurile existenţiale ale personajelor. 


“ Liliana lonescu-Ruxândoiu, op. cit. p. 90. 

€-Strategii ale conversaţiei 

Un set obişnuit de strategii aparţine conversaţiei fatice” 
care, deşi se realizează cu uşurinţă şi pare să aibă un caracter relativ 
spontan, nu se întâmplă totuşi în afara unor reguli destul de bine 
definite ce ţin atât de începerea şi încheierea conversaţiei cât şi de 
menţinerea contactului  comunicațional, întreruperea lui, 
schimbarea direcției conversației etc. 

Desigur, nu toate strategiile sunt convingătoare. Pe de altă 
parte, zilnic sunt folosite o diversitate de strategii. Una dintre ele 
tine de salut. 


Salutul reprezintă una din cele mai simple strategii şi în acelaşi timp cu 
cel mai mare efect atât în construcția comunicării fătice cât şi a celei 
tranzacţionale, deschizând şi închizând schimbul de replici, asigurând doar 
funcţia fatică sau determinând o construcţie dialogică complexă. 

Urmărind diferitele modalități de realizare a salutului, pot fi evidențiate 
variante în culturi diferite sau variante în cadrul aceleiaşi culturi. Principalul rol 
al salutului este de a stabili contacte sociale, de aceea el va îngloba un scop, va 
reflecta un rol şi va crea un efect. Devenite clişee culturale, formulele de salut 
rămân fixe doar în cazul în care distanţa socială dintre interlocutori este mai 


8 Sau comunicare fatică; are drept scop menţinerea şi întărirea relaţiilor 
sociale, mai curând decât transmiterea de informaţie sau producerea de texte 
originale şi creative. Este redundantă, forma ei fiind determinată de 
convențiile sociale şi textuale şi se bazează pe experienţa socială şi culturală 
comună. O bună parte a comunicărilor obişnuite sunt fatice; politeţea este 
de asemenea fatică. Jakobson descrie funcţia fatică a unui mesaj ca fiind 
orientată spre canal, adică funcţia de a stabili şi menţine contactul cu 
destinatarul. Cultura populară la fel ca şi unele stiluri, limbaje sau gusturi 
ale unor subculturi au o importantă funcţie fatică. Comunicarea fatică ajută 
la legarea culturilor şi comunităţilor deoarece ea reprezintă mijloacele de 
exprimare a comunităţii de gusturi, aşteptări şi experienţe şi deci mijloacele 
de identificare şi afirmare a apartenenţei culturale. (CF 2001) 

mare, în celelalte cazuri, formulele, pentru români, variază de la „bună 


> > 


ziua/seara/dimineaţa ”, „salut”, „noroc”, „bună”, „bine ai venit”, „mergi cu 
bine/cu Dumnezeu” etc. la „ciao”, „hola”, sau „Lăudat fie Domnul/Isus ” etc, 
dacă ne referim la expresia lingvistică. Semiotica salutului dezvăluie însă 
corelaţii complexe între aceasta şi mişcarea capului, întinderea mâinii (Pease 


1993), privire, poziția corpului, poziția în spaţiu ş.a. 


6. Aspecte convenţionale şi nonconvenţionale ale 
enunţurilor din secvențele conversaţionale 


e: Conceptele de aspect convențional şi aspect 
nonconvenţional sunt propuse de pragmatică (DEP: 231,475). Sunt 
concepte care, prin gradul de acoperire a realității comunicaționale 
avute în vedere, contribuie la asigurarea coerenţei perspectivelor de 
abordare şi nu intră în conflict cu nici una dintre celelalte discipline 
care se ocupă de actul de comunicare prin limbaj. 

Pe de altă parte, aspectele convenționale şi 
nonconvenționale reprezintă o necesară bază de cercetare, 
exprimând întreaga complexitate a actului dialogic. 

Aspectele convenționale ale construcției dialogice 
reprezintă “ceea ce este exprimat, adică aspectele vericondiționale 
ale enunțului, corespunzând conținutului său logic” (DEP: 231), 
altfel spus, reprezintă expresia lingvistică reală, sintaxa şi semantica 
enunțului. Tot aici însă putem încadra şi trăsăturile stabile ale 
expresiei virtuale (ascunse). 

Datorită caracterului stabil şi uniform, oarecum rigid, al 
expresiei lingvistice convenționale, aceasta a fost cel mai mult 
supusă cercetării lingviştilor (Vezi şi Coşeriu 2000: 238). Fraza, 
desemnarea, semnificaţia şi sensul (Coşeriu 2000: 96) rămân în 
continuare veritabile şi stabile surse de apreciere lingvistică. 

Cuprinse în aşa-zisa gramatică lingvistică, ele constituie 
aspectele convenționale intrinseci, fără de care enunţul nu poate 
exista. În raportul cu enunţul există însă şi aspecte convenționale 


În au 


PE) 


(mimica, gestica) sau anumite principii universale ale gândirii, 
valabile pentru umanitate, în general. Unele din aceste aspecte pot 
fi asimilate tradiției unei anumite comunităţi, altele pot fi fapte 
efectiv „universale” (Coşeriu 2000: 239). 

Dar, aşa cum afirma Tvetan Todorov „convertirea 
sistemului de semne aparținând limbii în activitatea manifestată 
prin discurs reprezintă una dintre problemele cele mai pasionante 
ale ştiinţei limbajului.” (Todorov 1970: 7) Şi aceasta, deoarece, în 
afara acestui „spus” reprezentat de expresia reală + expresia 
virtuală, există o serie de „indici? care convertesc sistemul în 
discurs şi asigură îndeplinirea scopului (dialogul fiind în opinia 
Ancăi Runcan „o suită de acţiuni verbale efectuate de cel puţin doi 
participanți într-o situație dată şi care vizează să modifice 
atitudinile participanţilor cu privire la o stare a lumii descrise prin 
domeniul de discuţie.” — Runcan 1977: 14) 

Aceşti „indici” sunt incluşi în categoria aspectelor 
nonconvenţionale ale enunţului, ele fiind în primul rând în atenţia 
pragmaticii şi a psiholingvisticii, dar şi a socio- sau etnolingvisticii. 

Aspectele nonconvenţionale reprezintă acel ansamblu de 
indici ce ies din sfera expresiei lingvistice reale, asigură realizarea 
schimbului  conversaţional şi-i dau caracterul dinamic şi 
complexitatea. Aspectele  nonconvenționale se constituie ca 
parametri de funcționare a limbii într-un act individual de 
comunicare (Benveniste 1970; 12) şi cuprind situația de 
comunicare (participanţi, timp, loc, relaţii între participanţi) şi actul 

de comunicare ca rezultat al relaţiei dintre interlocutori, dar şi dintre 
aceştia şi enunţ, dintre aceştia şi lumea înconjurătoare. 

Privite în relație cu enunţarea ca act de discurs sau act 
dialogic, aspectele nonconvenționale sunt şi ele intrinseci, când 
vizează partea din contextul situațional fără de care nu ar putea 
exista dialogul (participanţi, intenție de enunţare, enunțarea, 
modalitățile sau relaţiile dintre interlocutori şi dintre aceştia şi 
enunț), şi extrinseci când vizează factorii care pot varia în raport cu 
participanţii şi cu enunţarea. Este vorba de loc, timp, raporturi 
sociale etc. 

Introducerea celor două concepte în cercetarea dialogului 
ne permite ca pe un fond tradițional retoric să intervenim cu 
elemente de natură interdisciplinară şi multidisciplinară, care să nu 
afecteze unitatea şi coerenţa demersului, iar, pe de altă parte, să 
ajute la depăşirea perspectivei pur lingvistice în care se integra de 
cele mai multe ori studiul dialogului. 

Comunicarea interpersonală şi semiotica sa 


0. Ştiinţă a semnelor, a producerii şi utilizării lor în 
procesul de comunicare, semiotica prefigurează de fapt ştiinţele 
comunicării şi informaţiei. 


A Două curente sunt recunoscute în semiotică: unul 
logocentrist, aparţinând lui Roland Barthes" care vede în această 
ştiinţă un fel de superlingvistică, şi altul, cel inițiat de Charles S. 
Peirce“, pentru care totul este semn. Considerat părinte al 
semioticii, Peirce propune trei trihotomii ale semnului, bazate pe: 
criteriul calității (semnul în sine); criteriul reprezentării (raportul 
semn-obiect) şi criteriul relației (raportul semn - interpretant). 


+ BI susține că sarcina semiologului este de a ridica discursul „mut” sau 
confuz la nivelul explicitării logice proprii numai logosului. Acest 
logocentrism postulează că pe măsură ce omul este mai cultivat se foloseşte 
tot mai mult de limbaj, „interpretant universal” şi semnificant prin 
excelenţă. 

45 Charles S. Peirce, Écrit sur le signe, trad. fr. şi prezentare de G. Deledalle, Paris, 
Seuil, 1978. 

Peirce propune trecerea din semn în semn, orice „obiect” 
putând servi drept semn pentru alt semn şi aşa mai departe. Schema 
binară saussuriană este înlocuită cu triunghiul în care relaţia între 
semn şi obiect se realizează prin intermediul unui interpretant văzut 
ca punct de vedere, ca un cod sau ansamblu de cunoştinţe 
constituite, convenţia care permite raportarea unui semn la un 
anumit obiect (vezi supra, schema). 

Din punctul nostru de vedere interesează perspectivele 
exploatării semnului în viziune peirceiană, având în vedere că 
dialogul reprezintă un produs efectiv al actului de comunicare, în 
care coduri diferite se susţin reciproc în transmiterea sensului. 

Comunicarea lingvistică se bazează pe semne simbolice, 
aflate la nivelul cel mai înalt în piramida semiotică, semne care-şi 
reprezintă obiectul în conformitate cu o lege generală şi efectivă. 
Sunt semne stabilite prin convenţie, printr-un contract social, 
reprezentând nivelul digitalizării, cu gradul cel mai mare de 
abstractizare în raportul semn-obiect. 

În ontogeneză, indicii deschid posibilitatea utilizării 
semnelor în comunicare, aflându-se la baza procesului de 
semnificare, datorită caracterului lor de metonimii ale obiectelor pe 
care le reprezintă: fumul pentru existența focului, strigătul pentru 
existența durerii, râsul ca expresie a bucuriei, claxonul pentru 
existența maşinii, dar şi a pericolului etc. Pentru construcția 
dialogică, în “sintaxa mixtă” propusă de Tatiana Slama Cazacu 
(1999), indicii sunt reprezentaţi de mimică, gestică, mişcări ale 
corpului, poziţii corporale, îmbrăcăminte, elemente de paralimbaj, 
dar şi componente ale codului lingvistic, pronumele personal eu, tu, 
el, adverbele de loc sau de timp sau aşa-numitele deixisuri 
personale, temporale spaţiale sau modale etc. Comunicarea 
indicială este, în anumite limite, funcțională la nivelul întregii lumi 

vii (vezi fitosemiotica, zoosemiotica) Pe de altă parte nu există 
indicialitate pură, după cum nu există nici simbol sau icon absolut 
pur, Peirce apreciind că "Ar fi dificil, dacă nu chiar imposibil să 
găsim un semn lipsit de calitatea indicială" (Peirce 1935-1966: 
306). 

Iconicul se află la întâlnirea dintre indice şi semnul 
simbolic în sensul în care trimite la obiectul său în virtutea unei 
analogii, a faptului că proprietăţile sale corespund într-un anumit fel 
proprietăților obiectului: fotografia, diagrama, tabloul, o formulă 
logică. Iconicitatea pare să domine lumea contemporană, 
codificarea iconică fiind un mijloc de stăpânire a creşterii 
exponențiale a informației (vezi iconuri convenționale în 
comunicarea prin Internet; grile perceptive construite în acest scop 
etc.) 

Semnul iconic poate intra în sintaxa mixtă a replicilor, cu 
funcție de concentrare, rezumare sau eliminare a enunţului 
lingvistic (vezi prezentarea unei fotografii în locul descrierii 
verbale). 

Raportându-ne la comunicare din perspectiva utilizării 
semnelor, dialogul exploatează dinamic şi concomitent cele două 
tipuri: comunicarea analogică pe bază de indici şi iconuri şi 
comunicarea digitală, nemotivată sau simbolică. 

Într-o abordare antropologică şi semiotic-pragmatică a 
codificării/decodificării non problematice a mesajelor, Bateson, 
Goffman, Watzlawik şi Hall formulează cinci postulate ale 
comunicării, inaugurând noua lor concepţie: 

"i) este imposibil să nu comunici (on ne peut pas ne pas 
communiquer), prin cuvinte sau tăceri, prin gesturi voluntare şi 
involuntare, actorul social intră în sistemul complex, orchestral al 
comunicării plurinivelare; 

ii) comunicarea se desfăşoară pe două niveluri: al 
conținutului (transmis) şi al relației instituite; în cazuri patologice 
sau de non cooperare «negocierea» relației devine unicul obiect al 
comunicării, iar transmiterea conţinutului nu se realizează; 

iii) comunicarea digitală (lingvistică) este dublată de cea 
analogică (gestuală); unele situaţii de comunicare sunt exclusiv sau 
precumpănitor analogice (interacţiunea îndrăgostiților sau îngrijirea 
unui bolnav), altele sunt precumpănitor digitale (comunicarea 
didactică, mediatică, ştiinţifică); 

iv) comunicarea se desfăşoară pe secvențe: 
inițiativă/reacție, replică/răspuns, a căror gestionare defectuoasă 
conduce la malentendu-uri şi conflicte de comunicare; 

v) relația comunicativă se instituie între parteneri similar 
poziționați în ierarhia socială - relația simetrică sau între 
înterlocutori cu statut şi rol social diferit - relație asimetrică 
(complementară). (Apud Rovenţa-Frumuşani 1999: 184) 

Din aceste postulate se deduce participarea constantă la 
comunicare a partenerilor de dialog printr-o combinaţie multiplă a 
diferitelor mijloace de comunicare. 


2. Semnele verbale aparţin unui sistem semiotic de 
factură simbolică. 


2A Semnele limbajului articulat au valoare simbolică, 
adică o valoare care nu rezidă în semnele materiale ca atare, valoare 
la care doar se referă. 

În limbajul articulat, cuvântul reprezintă ”semnul” 
fundamental, constituit ca unitate lingvistică complexă, realizată 

simultan ca unitate fonetică, semantică şi gramaticală (ŞAL 1997: 
146.6. 

Definiția semnului lingvistic a fost dată de Ferdinand de 
Saussure“. Conform acestuia, semnul lingvistic este o entitate cu 
două feţe: semnificantul şi semnificatul, în relaţie de presupunere 
reciprocă, conform metaforii foii de hârtie (nu se poate decupa 
niciuna dintre feţele foii, fără a o decupa şi pe cealaltă). 

După Saussure, semnul lingvistic uneşte un concept cu o 
imagine acustică. Imaginea acustică nu reprezintă sunetul material, 
ci "amprenta psihică a acestui sunet”. Cuvântul exprimă un concept 


oarecare numai în măsura în care acesta este asociat cu un complex 
48 
sonor (Saussure 1998: 86) . 


4 Cuvintele fiecărei limbi au o anumită structură fonologică de sunete 
(combinaţii determinate de foneme vocale şi foneme consoane în diferite 
poziţii care alcătuiesc complexul sonor), o structură morfologică 
(combinaţii determinate de morfeme), semantică (dezvoltare specială a 
polisemiei, relaţii de sens proprii-sinonimie, antonimie, hiponimie) şi o 
anumită structură sintactică (se respectă anumite reguli de combinare 
proprii în enunţ). Cuvântul intră în relaţie cu unităţi mai mici decât el 
(fonemul, morfemul) sau mai mari decât el (sintagma, propoziţia, fraza, 
enunţul, textul) şi se defineşte ca unitate relativ autonomă pentru că poate fi 
izolat din enunţ prin: permutare (schimbarea poziţiei); substituție (înlocuirea 
cu alt element de acelaşi tip). 

47 Simbol în sensul în care nu există o relaţie între semn şi obiect, simbolul 
fiind stabilit prin convenţie. Deşi Saussure consideră simbol doar semnul 
motivat, totuşi el vorbeşte la un moment dat de simbol convenţional (1894). 
Hjelmslev consideră că simbolul este un non-semn, fiind o unitate 
monoplană, iar Ogden şi Richards îl suprapune semnificantului saussurian. 
Teza saussuriană a arbitrarului semnului lingvistic susţine însă caracterul 
simbolic al semnului lingvistic atât în planul lingvisticii generale cât şi în 
semiotica acestuia. 

483 Practic, nu este nevoie neapărat să auzi sunetul pronunţat; poţi vorbi cu 
tine însuţi, fără să deschizi gura, cuvintele limbii fiind imagini acustice. 

Din acest punct de vedere, cuvântul poate fi definit ca 
relaţie interdependentă şi arbitrară dintre un semnificant şi un 
semnificat, în felul acesta prin cuvânt fiind posibil să ne referim la 
realitatea extralingvistică sau la referent. 

Semnul lingvistic are caracter binar, rezultat din rolul său 
de intermediar între gândire şi sunete, dat fiind că ideile se 
delimitează între ele numai în măsura în care sunt asociate cu 
anumite complexe sonore. 

Semnul lingvistic este Jinear, ceea ce înseamnă câ e 
unidimensional sau că se desfăşoară într-o singură direcţie, fie că e 
perceput vizual, fie că e perceput auditiv. În felul acesta semnul 
lingvistic se opune altor semne multidimensionale (maritime, de 
€x.). Când a caracterizat semnul ca linear, Saussure a avut în vedere 
mai ales semnificantul; semnificatul nu e nici linear, nici non- 
linear, neexistând ca realitate temporală sau spaţială. 

Semnul lingvistic este arbitrar sau convențional, 
caracteristică ce garantează buna lui funcționare. Saussure a arâtat 
că semnificantul este arbitrar în raport cu semnificatul, în sensul că 
nu există nici o legătură necesară între complexul sonor şi 
conceptul pe care îl exprimă. Aceasta înseamnă că nimic din natura 
conceptului nu impune exprimarea printr-un anumit complex 
sonor”. Argumente pentru această interpretare sunt: faptul că 
acelaşi concept se poate exprima prin mai multe sinonime într-o 
anumită limbă; acelaşi concept se exprimă prin cuvinte diferite în 
diverse limbi. Diversitatea limbilor demonstrează că legătura dintre 
semnificant şi semnificat nu e condiționată de necesități naturale 


# Încă înainte de Saussure, Aristotel spunea despre cuvinte că nu semnifică 
„prin natura lor” ci „în virtutea a ceea ce s-a stabilit”, sau în acord cu 
tradiţiile istorice şi culturale. În lingvistica medievală este folosit chiar 
termenul de „arbitrar”. (Coşeriu 2000: 6, 11) 

nici în ceea ce priveşte realitatea extralingvistică (nici chiar 
onomatopeele nu se exprimă exact la fel în toate limbile). Legătura 
dintre sunete şi sens sau dintre semnificant şi semnificat este nu 
numai convenţională, ci şi culturală, presupunând un acord colectiv 
între vorbitorii aceleiaşi limbi la un moment dat. 

Există doar câteva categorii de cuvinte pentru care semnul 
apare parțial motivat sau parţial determinat: 

o motivație fonică în onomatopee, omofone, rime; 

o motivație morfologică (în derivate); 

o motivație semantică (în relaţia dintre sensul propriu şi 

sensul figurat). 

Între caracterul arbitrar, motivare şi convenţie există o 
strânsă legătură. Caracterul arbitrar se opune celui motivat şi îl are 
drept corolar pe cel convenţional, dat fiind că, în absenţa oricărei 
motivări, doar convenția asigură funcţionarea semnului. Dar 
caracterul convenţional nu îl exclude pe cel motivat, caracterul 
convenţional fiind primordial pentru semn, iar cel motivat fiind 
secundar. De aceea, chiar şi atunci când motivarea există, ea tinde 
să se şteargă, să dispară“. 


* Saussure nu a luat în considerare realitatea extralingvistică, pentru că 
semnul, în ansamblul lui, stă pentru această realitate necuprinsă în semn. 
Semnul face numai referință la lumea extralingvistică reală sau imaginară. 
De aceea, semnul are o valoare definită numai în raport cu valorile altor 
semne. De fapt, în semn se reunesc două realităţi extralingvistice care sunt 
exterioare lui: realitatea extralingvistică (imaginea obiectului) şi realitatea 
exterioară (sau inventarul sunetelor limbii). Conform acestei scheme, 
semnificatul pom este asociat constant cu semnificantul pom care evocă în 
mintea vorbitorilor români ideea generală, abstractă, de "plantă...”, 
neglijând o serie de detalii. (Vezi şi F. de Saussure, Curs de lingvistică 
generală, pp. 85-86.) 

Semnul lingvistic are un caracter imuabil, imuabilitatea 
fiind determinată de caracterul arbitrar şi convențional, impunând 
să nu fie schimbat sau înlocuit de vorbitorii unei anumite limbi. 
Relaţia dintre un semnificant şi un anumit semnificat trebuie să fie, 
în principiu, mereu aceeaşi, ceea ce înseamnă introducerea 
caracterului social al relaţiei semn-referent. Imuabilitatea semnului 
înseamnă, de fapt, caracterul lui stabil, asigurat prin manifestarea 
socială: colectivitatea nu alege semnele, ci le foloseşte prin 
transmitere de la o generaţie la alta împreună cu regulile la care se 
supun. Timpul alterează însă, mai mult sau mai puţin, semnele 
lingvistice. Factorii de alterare sunt numeroşi, dar sunt exteriori 
limbii. Schimbârile pot fi fonetice, morfologice, sintactice sau 
lexicale şi duc la mutabilitatea semnului lingvistic. 


A Interpretarea semiotică porneşte de la faptul că 
simbolul este o terțitate, o ens relationes bazată pe regularitate şi 
convenție (Pierce 1935-1966: 464), un semn al cărui caracter 
reprezentativ rezidă în faptul că există o regulă care îi determină 
interpretantul”.. 

Pornind de la afirmaţia lui Peirce că "Aranjamentul 
cuvintelor în propoziţie trebuie să se realizeze iconic pentru ca 
propoziția să fie înţeleasă" (Peirce 1935-1966: 544), se poate 
constata că în cercetările recente apare tot mai des probleme legate 
de  iconicitatea limbilor naturale, o relație paradigmatică 
semnificant /semnificat fiind completată cu una sintagmatică de 


[| Mi 


tipul semnificat - alți semnificaţi (o distincţie "tare" în ceea ce 


51 : å š 
Interpretantul corespunde semnificatului la Saussure sau sensului la 

Ogden şi Richards, cu precizarea că sunt incluse aici o serie de componente 

culturale care permit în ultimă instanţă să se interpreteze corect sensul. 

priveşte conţinutul trimite la o opoziţie de acelaşi fel în planul 
expresiei: mare/mic, dar mare/măricel). 


3. Mijloacele non-verbale (extralingvistice) reprezintă 
cca. 60% din ansamblul comunicării umane. 


2A Folosite de orice ființă pentru a comunica, mijloacele 
non-verbale se constituie în paradigme specifice atunci când devin 
componente ale sistemului de comunicare umană. Într-un fel sau 
altul, ele se adaugă mijlocului fundamental care este limbajul 
articulat, considerat în forma sa individuală de produs-text (Coşeriu 
2000). Codul lingvistic, aparent suficient în celelalte tipuri de 
comunicare, se completează în comunicarea orală cu semne care 
vin din alte coduri, cele mai utilizate fiind codul paralingvistic, cel 
gestual, al mimicii, al mişcărilor trupului, al obiectelor 
extracorporale, proxemic, iconic etc, semne care se adaugă 
competenţei idiomatice, venind dintr-o tradiție a comunității 
culturale sau se adaugă atât competenţei elocuţionale, idiomatice 
cât şi competenţei expresive, aparținând individului ca act de 
creație. Semne indiciale de cele mai multe ori, mijloacele non- 
verbale de comunicare reprezintă mijloacele primare sau aşa-zişii 
indici ostensivi primari sau secundari ai comunicării umane. De 
altfel, E.T. Hall afirma că 60% din comunicările noastre sunt non- 
verbale, iar cercetătorii domeniului comunicării au identificat şapte 
sute de mii de semnale fizice, Birdwhistell estimând că doar 
mimica feţei modulează 250.000 de expresii, iar mâna generează 
5000 de gesturi verbalizabile (apud Rovenţa-Frumuşani 1999; 
181). "Înnăscute sau dobândite, voluntare sau involuntare, 
codificate sau personalizate, gesturile însoțesc, explică, 

condensează sau comentează comunicarea  interpersonală." 
(Rovenţa-Frumuşani 1999: 181) 


3. Capacitatea de a da un sens modului nuanţat în care 
priveşte, de a folosi gesturi diferite, poziţii diferite ale corpului, 
de a da un anumit sens fiecărei schimbări a muşchilor feţei, de 
a utiliza obiecte din jur şi de a se folosi de mediul care-l 
înconjoară pentru a comunica, reprezintă tot atâtea posibilităţi 
care, prin vechime şi rezistenţă, demonstrează că a comunica 
nu însemnă numai a vorbi. 


A Un curent de cercetare foarte important studiază 
organizarea socială a comportamentului vizual şi gestual în 
interacțiune şi consecinţele lor asupra angajamentului tacit dintre 
interlocutori. S-a dedus astfel că anumite aspecte ale 
comportamentului gestual şi vizual al locutorului contribuie la 
organizarea modalităților de participare a interlocutorului sau 
interlocutorilor la activitatea în curs. Anumite gesturi pot contribui, 
când sunt realizate în anumite circumstanțe secvențiale, la 
dezvoltarea unui ritm interacțional stabil şi tacit coordonat de 
„mişcările trupului” între interactanți şi la stabilirea unui cadru 
interacțional împărțit. 


Æ Limbajul trupului 

Amplu tratat în cartea Limbajul trupului de Alan Pease, 
codul non-verbal este şi cel mai vechi mijloc de comunicare utilizat 
de om. Capacitatea de a da un sens modului nuanţat în care 
priveşte, de a folosi gesturi diferite, poziţii diferite ale corpului, de a 
da un anumit sens fiecărei schimbări a mușchilor feţei, de a utiliza 
obiecte din jur şi de a se folosi de mediul care-l înconjoară pentru a 

ej... 


rezistență, demonstrează că a comunica nu însemnă numai a vorbi. 

Ele rămân totuşi elemente conexe ale codului lingvistic, datorită 

limitelor pe care le impun vorbitorului prin valoarea lor 

monosemiotică*?. 

În 1952 antropologul american Ray Birdwhistell pune 
bazele unei noi ştiinţe: aceea a comunicării prin gesturi sau kinezica 
(gr.  kinesis=mişcare). El a atribuit comunicării gestuale 
următoarele caracteristici: 

a stricta codificare; 

a dependența de o comunitate socio culturală (fiecare cultură are 
propriile sale norme de interacţiune), norme interiorizate prin 
socializare; 

a integrarea într-un sistem plurinivelar (implicând utilizarea 
spaţiului şi a timpului, precum şi parakinezica sau prozodia 
gesturilor: intensitate, durată, amplitudine, flux); 

a  contextualizarea (semnificaţia nu decurge din gest în sine, ci 
din situație în sens larg - vezi semnificația cercului exprimat 
prin arătător şi degetul mare). 

Relaționată cu lingvistica discursului, cu teoriile 
comunicării şi ale semioticii, kinezica cu componentele gramatică 
gestuală, proxemică şi limbaj, tinde să se constituie tot mai mult ca 
prolegomene la o semiotică a acțiunii (Rovența-Frumugani 1999: 
185-186). 

Din punctul de vedere al relației gest-cuvânt, au fost 
determinate trei situații: 

a gesturile însoțesc discursul; 

a gesturile completează discursul 


52 În timp ce semnul lingvistic este singurul semn dublu semiotic. 

a gesturile substituie discursul (H. Wespi, Die Geste als 
Ausdruck und ihre Beziehungen zur Rede). 


Æ Contactul vizual 

Dialogul sau comunicarea „față în faţă” utilizează în cel 
mai mare grad contactul vizual în strategia de atingere a scopului 
comunicării. Privirea, considerată drept “oglindă a sufletului” poate 
fi inclusă atât de locutor cât şi de destinatar în strategia de 
codificare şi de decodificare a mesajului, cu precizarea că fiecare 
trebuie să stăpânească suficient de bine tehnica de utilizare şi de 
descifrare a semnificaţiilor acesteia în ansamblul simbolurilor în 
care se integrează. Importanţa codului privirii se constată mai ales 
în momentul în care se înregistrează lipsa acestuia în conversaţia 
telefonică sau în ciberspaţiu (cel puţin deocamdată). Într-un studiu 
publicat în 19805, Tatiana Slama Cazacu prezintă rezultatele unui 
experiment asupra funcției privirii în comunicare, subliniind rolul 
central pe care îl deţine atât în emitere cât şi în receptare. Din acest 
punct de vedere distanţa dintre partenerii de dialog nu este deloc 
indiferentă pentru eficienţa comunicării. 


Semnificaţia feţei surăzătoare a cuiva care te întâmpină poate fi 
contrazisă de privirea sa rece sau dură, vorba aspră de privirea veselă şi caldă, 
seriozitatea comunicării verbale poate fi susţinută de privirea serioasă, reținerea, 
timiditatea, dar şi viclenia, intenţiile ascunse pot fi însoţite de tendinţa de a pleca 
ochii, de ascundere a privirii, în timp ce sinceritatea, va fi susținută de o privire 
deschisă, prietenoasă. În general, în schimbul dialogic, interlocutorii îşi pot regla 
cu uşurinţă Strategia dacă sunt atenți la funcţionarea contactului vizual ca mijloc 
de comunicare. 


À Conceptul de "sintaxă mixtă", în vol. Studii de stilistică, poetică, 
semiotică, Cluj-Napoca, 1980, pp. 301-307. 

2A Gestica 

Conform lui Birdwhistell, gesturile reprezintă cultura 
încorporată, iar corpul acea a treia instanță (mediatoare) între 
cultură şi personalitate (apud Rovenţa-Frumuşani 1999: 183). 
Revelator psiho-socio-cultural, gestul marchează "articularea dintre 
individ şi grupurile de apartenenţă şi referință, personalul în 
colectiv şi socialul în individual"5*. Gesturile au de cele mai multe 
ori funcţie de subliniere a semnificației mesajului, dar pot constitui 
şi secvenţe comunicaționale independente. Mâinile sunt cel mai 
mult folosite pentru a da o anumită valoare celor comunicate prin 
gesturi. Se poate vorbi chiar de o valoare intrinsecă a mişcărilor 
mâinilor în comunicarea verbală. Dar şi mişcările capului, ale 
corpului, ale picioarelor se pot constitui în semne cu valoare 
simbolică. 


Un vorbitor supărat va folosi mişcări tăioase ale mâinilor pentru a-şi 
sublinia cele spuse, un altul, expansiv, bucuros, va face gesturi deschise, 
„vesele”, altul deosebit de stăpânit îşi va cenzura mişcările mâinilor şi va 
impresiona prin aceasta. Un vorbitor implicat în discuţie va folosi o gamă largă 
de gesturi cu ajutorul cărora va dori să convingă. Va da din cap în sens afirmativ 
când este de acord, va refuza oferta verbal dar şi prin gesturi ale capului, va 
arăta ce-l interesează, indicând direcţia cu mâna, dar şi prin gesturi cu capul sau 
ale trupului căruia îi schimbă direcţia. Furia poate fi exprimată verbal, dar şi 
prin lovituri cu piciorul sau cu picioarele etc. 


A Mimica 
Datorită muşchilor feței, omul poate să-şi modifice cu 
uşurinţă expresia, oferind cea mai mare varietate printr-un mijloc 


** Calbris & Porcher 1989: 36. Apud Rovenţa-Frumuşani 1999: 183. 

static de comunicare non-verbală. Paul Ekman (1978: 124-156) 
stabileşte o ierarhie de 21 de trăsături faciale care sunt repartizate în 
trei grupe: statice, mobile, lente şi rapide, care oferă 18 tipuri de 
informaţii: personal identity, kin, race, gender, temperament, 
personality, beauty, sexual attractiveness, intelligence, disease, 
emotion, mood, emblems, adaptors, illustrators, regulators, 
age, previous emotional life. 


Râsul, surâsul sau zâmbetul, cele trei variante ale expresiei pozitive, se 
opun expresiei serioase, supărate sau încruntate. O faţă schimonosită poate 
comunica furia dar şi suferinţa, ridicarea trăsăturilor poate sugera mirarea sau 
nedumerirea, dar şi interesul, lăsarea trăsăturilor poate semnifica resemnarea, 
dar şi oboseala, plictiseala, o faţă imobilă poate susţine atât un grad de stăpânire 
deosebită, dar şi o boală. 

Într-un studiu publicat în 1980”, Solomon Marcus prezenta observaţiile 
de natură semiotică asupra zâmbetului, ca unul dintre cele mai simple acte de 
comunicare umană. Pornind de la cele mai obişnuite situaţii în care zâmbetul 
îndeplineşte o funcţie de comunicare, deci o funcţie socială, autorul dezvăluie 
complexitatea semiotică şi algoritmică a problemelor de interpretare pe care le 
poate pune acesta o dată ce intră în relaţie cu suspiciunea. De la cele şase 
interpretări posibile pentru o situaţie în care zâmbetul este înregistrat pe fața unei 
persoane care zâmbeşte de una singură (zâmbet conştient- neintenţionat - amar, 
de bucurie; intenţionat - amar, de bucurie şi zâmbet neconştient - amar, de 
bucurie, bună dispoziție), unde zâmbetul reprezintă un proces de semnificare, prin 
trecerea la interpretarea zâmbetului ca formă de comunicare în momentul în care 
există un partener, Solomon Marcus analizează modul în care semiotici de ordin 
Superior se bazează pe semiotici de ordin inferior, dezvăluind mecanismul de 
"proliferare a atitudinilor de suspiciune, atitudinile inițiale de neîncredere între 
parteneri." cum anumite "incompatibilități inițiale între anumite variante se 


55 . . A . . . E E A 
Semiotica zâmbetului. (Aspecte algoritmice ale comunicării umane), în 
vol. Studii de stilistică, poetică, semiotică, Cluj-Napoca, 1980, pp. 189-194. 

influenţează comunicarea insuficienta cunoaştere de către unul dintre parteneri a 
poziţiei celuilalt partener, proliferând cursa gafelor, suspiciunilor şi neîncrederii 
reciproce. 

Ca mijloc de comunicare, zâmbetul poate fi: expresia unei stări de bună 
dispoziție, deci de satisfacție; expresia unei amărăciuni de care subiectul se 
distanțează cu oarecare umor, un semn de simpatie adresat partenerului; o ironie 
la adresa partenerului. Prin combinarea acestora, dar şi prin adăugarea altor 
de interpretări. În planul performanţei însă, subiectul uman exploatează un 
număr limitat de posibilităţi, în funcţie de capacitatea efectivă de analiză pe care 
o deține. Cu cât gradul de suspiciune la adresa partenerului este mai mare, cu 
atât capacitatea de analiză creşte. Evident că dintr-o greşită evaluare a 
capacităţii de analiză a partenerului se poate ajunge la interpretări total 
incorecte, efectul cuantificându-se în drame, prejudicii, gafe care ne pot afecta 
relaţiile cu partenerii. 


A Poziția corpului 

Protagoniştii actului dialogic comunică indirect inclusiv 
prin modul în care îşi stabilesc poziția. Apropierea sau depărtarea, 
înclinarea sau întoarcerea parțială a corpului pot fi interpretate în 
relație cu semnificația enunțului performat. 


În general, o discuție oficială impune o anumită distanță între 
interlocutori, în timp ce una familiară nu se supune vreunei reguli. Încălcarea 
regulilor poate bloca dialogul, aşa cum respectarea acestora poate susține buna 
sa desfăşurare. 

AA proximitatea 

Constituind domeniul de studiu al unei noi ştiinţe numite 
proxemica“€, proximitatea implică existenţa unui cadru care într-un 
fel sau altul este ales sau impus vorbitorului, cadru în care sunt 
dispuse obiecte, dar care este caracterizat şi prin anumite 
particularităţi neobiectuale. Caracteristicile locului, includerea 
protagoniştilor în spaţiu, raportul pe care ei îl stabilesc cu acest 
spaţiu sau cu obiectele pe care le conţine, cu starea atmosferică sau 
cu timpul constituie tot atâtea repere în stabilirea unei strategii 
comunicaţionale eficiente. 

Proxemica distinge spaţiile cu organizare fixă (casa), 
spaţiile cu organizare semi-fixă (spaţiul de distribuire a scaunelor, 
băncilor) şi spaţiile informale (distanţa personală). Hall prezintă 
spaţii sociopete şi spaţii sociofuge. (Dispunerea izolată a camerelor 
din bloc, de exemplu, reprezintă un spaţiu centrifug, membrii 
familiei fiind obligaţi să aşeze între ei componenta spațială). 

Spaţiul dinamic al distanțelor interpersonale a fost studiat 
pe baza următorilor parametrii: postura, intensitatea vocală (de la 
şoaptă la strigăt), codul (vizual, olfactiv, tactil, termal), factorii 
kinestezici şi opoziţia sociopet/sociofug, pe care E.T. Hall şi G. L 
Trager i-au analizat la un eşantion martor (nord-american). 
Distanţele proxemice apar ca dependente de modelul cultural. 

Au fost decelate patru situații: 

i) distanţa intimă, distanţa dragostei, protecției, mângâierii, 
îmbrățişării, dansului, dar şi a agresiunii, a încleştării violente; este 
situată între 0 - 0,5m şi permite atingerea interlocutorului, 


*% Datorată antropologului american E.T. Hall, aceasta se ocupă cu "studiul 
perceperii şi utilizării spaţiului de către om"; apud Rovenţa Frumuşani 
1999: 208) 

pătrunderea în spaţiul său. Verbalizarea are un rol minim, fiind 
dominante alte coduri: tactil, olfactiv, termic etc. 

ii) distanţa personală este distanţa salutului, a strângerii de 
mână a conversației amicale; spaţiul este de 1-1,20 m; 

iii) distanța socială are rolul de a insulariza individul şi 
vizează raporturile sociale; spaţiul este de 1,20-3,50 m. Această 
distanță poate fi manevrată conform intenţiilor de comunicare: în 
sens sociopet sau sociofug. 

iv) distanţa publică este distanţa discursului public, al 
conferințelor, lecţiilor, spectacolului. Comunicarea facială este 
diminuată, în schimb se amplifică gesturile iar vocea trebuie 
supradimensionată. (apud Rovenţa-Frumuşani 1999: 215) 

Mai iconic decât limbajul verbal, limbajul proxemic 
reprezintă o categorie universală şi anume afectivitatea în scara +- 
simpatie, prin semnificantul apropiere /depărtare. Pe de altă parte, 
comunicarea spațială este influenţată de poziţia socială, de afinități 
şi statute ca universalii psiho-sociologice. Transgreasarea spațiului 
se poate produce voluntar, la inițiativa locutorului şi cu 
acceptarea/non-acceptarea interlocutorului, sau involuntar (în 
situaţii independente de locutori). 

Tendinţa de personalizare a spaţiului presupune că fiecare 
personalitate are şi o dominantă spaţială pe care o utilizează în 
stabilirea raporturilor cu ceilalţi. În general s-a observat că indivizii 
au tendinţa de a ocupa, personaliza, mai întâi spaţiile fixe şi numai 
apoi pe cele semifixe. 

Uneori societatea impune constrângeri de natură 
proxemică, necunoaşterea lor conducând de foarte multe ori la 
aculturație proxemică şi implicit la eşecuri comunicative datorită 
interpretării egocentrice, deoarece o regulă universală într-o cultură 
poate reprezenta o interdicție în alta. 

Plasat într-un spaţiu familiar, vorbitorul va dovedi o mai mare stăpânire 
de sine şi va conduce cu siguranţă conversaţia. Aşezat într-un loc străin, 
înconjurat de obiecte care îl domină, într-un moment care nu-l avantajează şi sub 
o ploaie puternică, vorbitorul va deveni nesigur va fi fie anihilat, fie va face un 
efort uriaş să-şi impună propria strategie. Pe de altă parte, individul poate fi 
supus violării spaţiale : incursiunea - (privirea insistentă: vezi hărţuirea sexuală), 
intruziunea (apropierea prea mare de celălalt, fără a avea acordul acestuia) şi 
agresiunea violarea şi contaminarea spaţiului personal - (vezi agresiunea 
sexuală). 


2 Comunicarea în context 

Cercetările antropologului american Edward T. Hall au 
urmărit îndeosebi legăturile pe care individul le întreţine cu alţii şi 
cu mediul său şi, pe de altă parte, cu schemele sale perceptive şi 
cognitive. Transsemiotice în cele mai multe cazuri, observaţiile sale 
vizează raportul comunicare-cultură (Cultura este comunicare şi 
comunicarea este cultură. Hall 1984: 219), urmărind îndeosebi 
modul în care sunt percepute spaţiul şi timpul şi în care aceste două 
categorii fundamentale ale înţelegerii structurează capacităţile de 
acțiune (Hall 1971). Subliniind diferenţele culturale în ceea ce 
priveşte percepția timpului, Hall arată cum aceasta orientează 
raporturile, fie către tradiţie, fie către proiecția în viitor. 

Pornind de la identificarea comunicare-cultură, Hall acordă 
contextului o importanță fundamentală, considerând codul 
insuficient pentru a realiza comunicarea corectă şi completă. Pentru 
Hall, contextul este compus din: subiectul comunicării, situaţie, 
statutul comunicatorilor, experienţele anterioare, fiind importante 
pentru realizarea dialogului atât ceea ce contează pentru 
interlocutor cât şi ceea ce este ignorat de acesta (Apud Caune 2000; 
98). 

Hall introduce două tipuri de contexte, deci două tipuri de 
mesaje: mesaje bogate în context sau comunicare în context bogat 
şi mesaje sărace în context sau comunicare în context sărac. 

Foarte importante pentru o posibilă scalare a culturilor, cele 
două tipuri de contexte nu vizează complexitatea culturii ci atrage 
atenția asupra faptului că modul de a evalua informaţia conținută în 
mesajul verbal sau non-verbal trebuie raportat obligatoriu la cadrele 
de gândire implicite oricărei culturi (Caune 2000: 98). Astfel 
contextul sărac presupune că informaţia este inclusă într-un enunţ 
explicit (vezi documente administrative, denotative), grila de 
selecție culturală având un rol foarte slab în filtrarea informaţiilor 
care sunt transmise prin mesajul propriu-zis. În acest context 
sistemul de comunicare ia foarte rar o formă artistică, actele de 
comunicare fiind extrem de vulnerabile, datorită lipsei de rezistență 
şi caracterului lor schimbător. Acest tip de acte de comunicare este 
specific culturilor tehnice, tinzând să fie cât mai explicite, înăuntru 
şi în afara contextului. 

Comunicarea în context bogat reprezintă suportul de 
rezistență al unei culturi stabile datorită legăturilor puternice cu 
trecutul, rezistenţei la schimbări, originii informaţiei, preluată 
îndeosebi din contextul fizic sau interiorizată. „Expresia calitativă 
se produce invariabil într-un context bogat, cea non-calitativă are 
loc întotdeauna într-un context sărac", afirmă Hall 1987: 93, 
aceasta pentru că orice creaţie artistică este polisemică şi ambiguă, 
lăsând loc interpretărilor şi prin aceasta păstrându-şi o valoare 
durabilă, iar pe de altă parte semnificaţia rezistând în timp datorită 
contextului în care s-a născut (Caune 2000: 100). Comunicarea în 
context bogat este economică, rapidă, eficientă şi satisfăcătoare, dar 
şi durabilă şi rezistentă la schimbare, deoarece presupune nu numai 

efort de decodificare, ci şi efort de programare, ambele vizând 
relaţia cu contextul. 


2 Obiecte extracorporale — îmbrăcămintea 

Momentul pătrunderii în spaţiul comunicaţional este însoțit 
întotdeauna de percepţia fizică a interlocutorului. Cu toate că 
interpretarea mesajului poate fi influenţată în mod diferit pentru 
interlocutori diferiți, de modul în care sunt îmbrăcaţi, totuşi, 
îmbrăcămintea pare să fie unul dintre cei mai vechi indici cu impact 
asupra receptării şi interpretării anumitor mesaje în anumite 
contexte. Având o funcție fatică, se relaționează, în cele mai multe 
cazuri cu o reprezentare a gradului percepţiei de sine şi a celorlalți, 
cu respectul de sine şi faţă de ceilalți, dar şi cu o anumită încadrare 
în ierarhia socială şi culturală. Importanța acordată modei de-a 
lungul timpului este o dovadă suficientă pentru importanţa 
îmbrăcămintei în stabilirea contactelor sociale. 


A Paralimbajul 

Cuprinse în sistemul mijloacelor nonverbale, procesele 
paralingvistice reprezintă manifestări ale vocii, însoțind sau nu 
limbajul articulat. 

Intonaţia, ritmul, timbrul sau volumul emiterii sunt 
componente suprasegmentale la nivel articulatoriu sau acustic, 
constituindu-se drept indici de comunicare, legătură între ceea ce se 
spune şi cum se spune: a vorbi cu voce joasă sau înaltă, lent, 
ezitant, rapid, cu un timbru sonor sau grav, în şoaptă sau țipând, dar 
şi ca expresie nearticulată a diferitelor sentimente: râs, plâns, suspin 
etc. 

Psihologia actului de comunicare 


0. Din perspectivă psihologică, emiterea este un act 
intenţionat, cu scop precis, acela de a transforma un conţinut 
psihic într-un fapt obiectiv. 


lg; Situaţia de comunicare se creează prin punerea într-o 
relație de comunicare a tuturor factorilor comunicaționali. Se 
creează un context specific numit şi context comunicațional sau 
context situațional, care include ca o componentă contextul 
lingvistic. 

Contextul este unul din conceptele fundamentale cu care 
operează psiholingvistica, dar el se regăseşte la toate disciplinele 
care se ocupă de comunicare. 

Acesta priveşte în primul rând pe emiţător şi pe receptor. 
Atât primul cât şi celălalt reprezintă o unitate creată prin joncţiunea, 
pe de o parte a coordonatelor interne (particularităţi organice, 
fiziologice, organizarea psihică, temperament, experienţă de viaţă) 
şi pe de alta a coordonatelor externe (ambianţă social-istorică şi, în 
acest cadru, momentul personal). Cele două tipuri de coordonate se 
intersectează şi se întrepătrund permanent datorită intenţiei şi 
scopului comunicării, care aparţin interlocutorilor. 

Din perspectivă psihologică, emiterea este un act 
intenţionat, cu scop precis, acela de a transforma un conţinut psihic 
într-un fapt obiectiv, care are o valoare semnificativă codată, clară 
pentru celălalt, spre a-l transmite interlocutorului prin intermediul 
mesajului (cu tot ceea ce cuprinde acesta ca elemente explicite şi 
implicite) (Slama Cazacu 1999: 102) 

Receptarea este un proces la fel de complex ca şi emiterea, 
relaţia cu emiterea fiind reversibilă. Receptarea constă în raportarea 
la modul în care este organizată expresia. Este un proces dinamic, 
activ şi complex care presupune activitatea conştientă a 
receptorului de a percepe informaţiile, de a selecta mesajul 
(izolându-l de ceilalți stimuli), folosindu-se de ceilalţi indici în afara 
expresiei lingvistice: voce, gestică, mimică, proximitate etc. 

Receptarea presupune o atitudine activă, de interes pentru 
ceea ce exprimă emițătorul, dovedind efort de înţelegere, pentru a 
pune în valoare ceea ce a fost exteriorizat şi ceea ce este implicit, 
neexprimat. 


1. Principala funcţie a limbajului este cea de cunoaştere 
şi comunicare. 


S În 1934 Karl Buhler propunea o primă clasificare în 
lingvistica modernă a funcţiilor limbii din perspectivă filozofică şi 
psihologică, determinând: funcția de reprezentare sau referenţială 
(despre obiectul discutat), funcția de expresie sau subiectivă 
(privitoare la vorbitor), funcția intersubiectivă, referitoare la 
receptor. În 1963, Roman Jakobson enumeră şase funcţii care se 
ierarhizează diferit, în funcție de situaţie (de «context): funcția 
emoțională (expresivă), centrată pe emițător; referențială, centrată 
pe context; poetică, centrată pe mesaj; fatică, centrată pe contactul 

dintre parteneri; conativă, vizând receptorul sau destinatarul; şi 
metalingvistică, orientată către cod.” 

Au existat şi alte clasificări, dar oricare din funcțiile 
determinate nu sunt altceva decât «subfuncții» ale funcției de 
comunicare, funcţie primordială şi principală. Funcție a limbajului, 
funcția de comunicare este evident o realizare a acestuia, privit ca 
proces cu doi poli: emiterea ca act intenţional, care presupune 
transformarea unui conţinut psihic într-un fapt obiectiv cu o anume 
semnificație codată, prin intermediul unui mesaj, şi receptarea, ca 
atitudine activă de preluare a mesajului şi de înţelegere a acestuia 
prin efortul de decodare. 


2. "Caracterul bipolar al limbajului cere ca expresia să 
fie inteligibilă pentru cei care recepționează şi ca înţelegerea să 
fie adaptată la modul de a se exprima al persoanei care emite.” 
(Slama-Cazacu 1999: 103). 


&& Pentru a ajunge să comunice, vorbitorii trebuie să 
utilizeze un anumit cod constituit din semne cu valoare constantă şi 
generală pentru membrii aceleiaşi societăți, dar având totodată şi o 
valoare variabilă, adaptată contextului. Cel mai utilizat cod pentru 


“TR. Jakobson întocmeşte şi schema în care sunt distribuite funcţiile: 
REFERENȚIALĂ 
Context 
EMOȚIONALĂ POETICĂ CONATIVĂ 
Destinator Mesaj Destinatar 
FATICĂ 
Contact 
METALINGVISTICĂ 
Cod 
“5 Fr. Kainz, Renzo Titone, T. Slama Cazacu etc. 

comunicarea interumană rămâne codul lingvistic, adică limba. 
Dacă în cazul comunicării orale, vorbitorul se foloseşte de sunete, 
ca variante fonetice, prin intermediul vocii, în comunicarea scrisă 
semnele utilizate sunt cele grafice ca reprezentări ale invariantelor 
fonologice. În orice act de comunicare emițătorul nu articulează 
orice şi oricum, ci el selectează din sistemul de deprinderi 
fonematice componentele necesare construirii unei secvențe 
semnificative, mişcarea articulatorie reprezentând o intenție de 
semnificare, (Slama-Cazacu 1999: 104) Autoarea atrage atenția 
asupra  permanentelor feed-back-uri de natură  perceptuală 
(autoreglări, prin perceperea propriilor mişcări articulatorii şi 
producţii sonore), asupra selectărilor şi reglărilor ce țin de procese 
interioare, desfăşurate la nivelurile superioare. Astfel, dacă 
articularea fonemelor ca sisteme de opoziții intră în "patrimoniul 
deprinderilor automatizate” ale unui individ, construirea lanţului 
discursiv cu toate  particularitățile sale segmentale şi 
suprasegmentale (tonalitate, accent) implică intervenția elementelor 
de semnificație, adică intervenția unor procese psihice şi fiziologice 
superioare, procesul integrativ fiind, de altfel, necesar în tot ceea ce 
înseamnă organizarea semnelor, producerea şirurilor de segmente 
semnificative. (Slama-Cazacu 1999: 104) 

Receptarea este şi ea un proces complex, foarte asemănător 
cu emiterea. Un rol important în receptare îl au deprinderile 
articulatorii ale receptorului, feed-back-ul audio-kinestezic şi 
structurile mentale relative la anumite trăsături invariante. În 
receptarea semnalelor verbale un rol deosebit îl are realitatea 
materială a sunetelor auzite. Ele reprezintă variante libere dacă ne 
raportăm la actul lingvistic concret, dar percepţia se realizează dacă 
în momentul audiţiei se face raportarea la un sistem bine definit de 
invariante, la un sistem invariabil de referință, care este dat de 

formele mentale, pe baza cărora s-au cristalizat «obiceiuri» în însuşi 
sistemul de articulare al receptorului. (Slama-Cazacu 1999: 104) 
Mecanismul perceperii nu poate fi identificat complet cu cel al 
articulării, deoarece la receptare intervine adaptarea contextuală 
care presupune, în limitele schemei invariante, ajustări 
interpretative care o îndepărtează de emitere. 

Pornind de la aceste observaţii de natură acustico- 
articulatorie, se poate determina că limba prezintă o foarte mare 
deschidere în comunicarea orală, lăsând loc exploatării creative la 
toate nivelurile limbii, în timp ce în comunicarea scrisă acţiunea 
normei, a regulilor este mult mai strictă şi necesară. Existenţa 
codului, existența unor baze fiziologice normale care să permită 
analiza şi decodificarea mesajului, condiţiile psihice generale, care 
creează «atitudinea de limbaj», reprezintă tot atâtea premise ale 
actului comunicării. 


3. Comunicarea presupune o continuă adaptare a 
interlocutorilor, în sensul creării unui echilibru final, pe baza 
mesajului (Slama-Cazacu 1999: 104). 


& În actul de comunicare, emiterea şi receptarea sunt 
două componente care se realizează prin intermediul mesajelor 
(denumire pe care o vom păstra în accepțiunea sa de construcție 
lingvistică dotată cu sens). 

Mesajul se particularizează în secvențele dialogate, datorită 
relaţiilor specifice pe care le contractează cu emiţătorii şi receptorii 
(fiecare dintre ei având trăsături psihologice distincte), integrați în 
contextele de comunicare şi determinaţi de diversele niveluri 
contextuale, aflate într-o continuă dinamică. Comunicarea 
presupune deci o continuă adaptare a interlocutorilor, în sensul 

creării unui echilibru final, pe baza mesajului ((Slama-Cazacu 
1999: 104)). În realizarea acestui echilibru un rol important îl are 
codul care trebuie să fie comun ambilor vorbitori. Dar nu codul în 
sensul său general, ci ca produs al unei selecții în sistemul limbii, ca 
sistem lingvistic individual, care în comunicare devine fapt 
lingvistic individual, mesaj. 


Faptele de limbaj sunt realizările concrete (mesajele sau faptele 
lingvistice individuale) şi substraturile lor psihice. Ele nu sunt imuabile, nu sunt 
izolate şi fin de variațiile necontenite ale acțiunii şi locului de întâlnire a 
coordonatelor emiţătorului şi ale receptorului, ale contextului comunicaţional. 

Faptul de limbaj sau mesajul este rezultatul unei activități psihice în 
care se pot discerne, prin analiză, trei faze complexe: 

o faza creării unei Stări psihice globale; 

o fazaprelucrării analitice şi adaptarea la intenţia de comunicare, 

o utilizarea uneltelor, a materialului (codului) pentru a realiza mesajul 
codificat. 

Încercarea de a disocia aceste faze este oarecum artificială şi de natură 
metodologică, aceasta deoarece procesele psihice sunt strâns legate între ele. 

În faza prelocutorie””, gândirea este rapidă, eliptică, procedează prin 
salturi şi nu foloseşte cuvinte pentru toate fazele ei; adesea analiza are loc, dar 
lipsesc din ea toate mijloacele exterioare pentru a expune conţinutul în forme 
organizate. (Slama-Cazacu, 1999: 106). 

Expresia exterioară succesivă, secvenţială impune alegerea semnelor 
celor mai proprii pentru a face inteligibil conţinutul interior. 

Alegerea cuvintelor reprezintă un proces complex de oglindire şi de 
exprimare a relaţiilor existente în realitate. Este vorba, în primul rând, de o 
activitate intelectuală superioară de gândire care să poată discerne raporturile 
dintre lucruri, dar şi raporturile dintre cuvinte pe baza semnificației acordate. Pe 

Vezi faza creării unei stări psihice globale, premergătoare organizării 
lingvistice a ideilor în conformitate cu regulile gramaticale ale limbii 
materne. 

de altă parte, alegerea nu priveşte numai un raport simplu obiect-cuvânt, ci şi 
raportul acestora cu întregul pe care-l reprezintă enunţarea. 

În acelaşi timp, alegerea înseamnă şi o selecţie între numeroasele 

„Orice alegere este mai întâi o actualizare a unui nucleu semnificativ, 
după care urmează o «creaţie» prin completarea nucleului pentru a ajunge la 
semnificaţia prezentă a semnului. ” (Slama: Cazacu, 1999: 107) 

Legătura între cuvinte trebuie astfel realizată încât prin organizarea 
expresiei, aceasta să devină inteligibilă. În acest moment deşi cuvintele exprimă 
de fiecare dată o realitate distinctă, organizarea lor păstrează ceea ce este 
general în aceste cuvinte, ca puncte de reper general-valabile în aceeaşi limbă. 

În acest cadru, codul este reprezentat atât de valoarea constantă a 
semnelor cât şi de variabile datorate realităţii dinamice exprimate. În alegerea 
semnelor, a mijloacelor de exprimare, în general, întregul sistem de coordonate 
ale situaţiei de moment are un rol fundamental. Manifestarea de limbaj reprezintă 
de fapt o atitudine al cărei efect exterior este expresia. Nucleul convenţional 
constant numit nucleu semnificativ este permanent îmbogăţit prin ansamblul în 
care sunt folosite cuvintele. Emiţătorul recurge şi la auxiliare nonverbale pentru 
a-şi preciza intenția de comunicare şi aceasta într-un mod rapid (Şi concomitent 
economic): gesturi, mimică, manifestări verbale nearticulate, semne create din 
materiale extracorporale. Pe lângă acestea emițătorul foloseşte şi aşa-numitele 
«corelate situaţionale» care permit să se realizeze economia lingvistică necesară. 

Folosirea unor mijloace diverse în conturarea expresiei, îi asigură 
acesteia aspectul unui ansamblu pluridimensional. 

În activitatea de organizare a expresiei, emițătorul este călăuzit de 
intenţia de se adapta la receptor, partenerii influențându-se reciproc. Receptorul 
pentru a înțelege expresia interlocutorului, se raportează la modul ei de 
organizare, sistemul de referință pentru nucleul semnificativ fiind contextul. 
Înțelegerea este de fapt o interpretare care corespunde la celălalt pol, organizării 
expresiei. Înțelegerea presupune adaptare la interlocutor, dar şi la context în 
întregul său. 

În momentul comunicării se formează ansambluri numite de Tatiana 
Slama-Cazacu (1999: 121) niveluri contextuale. 

Contextul verbal (sau discursiv) de tip oral sau grafic poate fi: 

a Explicit — format din componenta verbală şi componente 
auxiliare: gesturi, mimică, intonaţie, corelate situaţional; 

a Implicit — marchează semnul şi conţine tot ceea ce cunoaşte 
receptorul despre emițător — nu este exprimat exterior decât eventual prin 
anaforice sau deictice. Aparține unui context total care vine dinspre emiţător şi 
reprezintă întregul sistem de coordonate ale emiţătorului utilizate în momentul 
creării expresiei exterioare. 

Contextul real al faptului lingvistic este deci o organizare din care 
numai o parte este explicitată lingvistic, această parte trebuind să fie interpretată 
de către receptor prin raportarea ei la ceea ce rămâne implicit şi fără de care 
expresia ar fi incorect înțeleasă (Slama-Cazacu, 1999: 122). 

Acţiunea contextului nu este însă nelimitată, ea se opreşte la limita 
impusă de nucleul semantic de bază. Capacitatea de acţiune depinde şi de gradul 
de organizare a expresiei, de forța cu care se impune această organizare, de 
valoarea semnificativă a ambianţei generale, de cunoştinţele comune ale 
interlocutorilor. Foarte importantă poate fi lungimea contextului sau poziția 
contextuală a unei componente. 

Acţiunea contextului este posibilă în primul rând datorită complexității 
şi fineţii tehnicii limbajului care ar putea fi numită contextuală şi în care intră în 
joc „principiul adaptării la context”, devenit în ultimă instanţă legea adaptării la 
context. Şi aceasta datorită faptului că limbajul este sincronizat dinamismului 
realităţii, prin adaptare la context. Tehnica limbajului este bazată pe un principiu 
de productivitate, de posibilitatea de a răspunde adecvat la situaţii, datorită 
funcţiilor de comutare şi de sistematizare proprii unei materii nervoase plastice. 

În timpul comunicării se desfăşoară o adevărată activitate, numită şi 
activitate de limbaj, care presupune o tehnică aplicată unui material interior — 
Starea psihică — şi unuia exterior — sistemul de semne al limbii (interiorizat) — 
pentru a le face apte să comunice adecvat într-un anumit moment. În timpul 
acestei activităţi se formează atitudinea de limbaj ca unul dintre aspectele în care 
se prezintă întreaga persoană la un moment dat şi alcătuieşte una dintre cele mai 
complexe manifestări umane şi cel mai eficace mijloc pentru activitatea în comun. 
(Slama-Cazacu, 1999) 


E Aşa cum arată pragmatica comunicării, şi, în particular 
Paul Watzlawick, se pot distinge două tipuri de comunicare: 
digitală şi analogică, exprimând imagini diferite ale lumii. Limbajul 

digital este cel care funcţionează cu ajutorul unităţilor discrete, aşa 
cum sunt cifrele, de exemplu, a căror semnificație este o pură 
convenţie. Modul în care funcționează comunicarea digitală este 
acela al comnunicării logice, analitice, definiționale: este limbajul 
rațiunii, al ştiinţei, al explicaţiei. Dimpotrivă, limbajul analogic este 
acela al metaforei în care semnul este în relaţie de similitudine cu 
lucrul pe care-l desemnează. Este, de exemplu, cazul hărții de 
geografie, aflată în raport de analogie cu teritoriul pe care-l 
reprezintă. Modul de comunicare analogic este al percepției 
totalizante (Gestalt ca formă globală). Pe de o parte, este de 
semnalat că distincţia între comunicarea digitală şi comunicarea 
analogică este de aceeaşi natură ca şi cea între explicaţie şi 
înţelegere. Pe de altă parte, termenii amintiţi sunt în raport şi cu 
distincţia între cele două emisfere cerebrale. 

Emisfera stângă are ca funcție primordială de a traduce 
orice percepţie într-o reprezentare logică şi de a-şi exercita funcțiile 
asupra domeniului limbajului codat şi al comunicării digitale. În 
general, este denumită emisfera verbalității. Emisfera dreaptă are în 
schimb o funcţie diferită, fiind specializată în percepţia globalizantă 
a relaţiilor şi a configuraţiilor complexe. Aceasta are competența 
percepției holistice, având capacitatea de a restitui totalitatea 
plecând de la elementele constitutive. Limbajul emisferei drepte 
este arhaic: este modul exprimării emoțiilor şi a ceea ce psihanaliza 
numeşte în general procese primare, care nu cunosc nici logica 
temporală, nici negația. De aici şi funcționarea diferențiată a 
culturilor. Astfel Goody consideră că dihotomia între „gândirea 
sălbatică” (primitivă) şi „gândirea domestică” (a popoarelor 
civilizate) are un caracter specific care rezultă din transformarea 
modurilor de comunicare şi a formelor de scriitură. Culturile se 
disting mai puțin prin procesele cognitive (procesele magice ale 

gândirii sălbatice sau procesele logice ale gândirii civilizate), cât 
prin modurile de comunicare. Scriitura, alfabetică în special, a 
transformat activitatea intelectuală a societăţilor, permiţând fixarea 
analizei critice a cunoştinţelor. Scriitura a modificat natura 
comunicării, extinzând-o dincolo de contactul personal: „Problema 
memorizării va înceta să domine viața intelectuală, spiritul uman se 
poate apleca studiului unui text static, eliberat de piedicile proprii 
condițiilor dinamice ale enunțării, ceea ce permite omului să ia o 
atitudine critică față de creație, examinând-o mai abstract, mai 
general, mai rațional”(Goody 1979: 87). 

Diferenţa se plasează mai puţin între gândirea primitivă şi 
gândirea civilizată şi mai mult între cultura orală şi cea scrisă. 
Prima este globalizantă şi relevă principiul participării. Lucrurile, 
semnele, ființele coexistă în acelaşi univers, care este definit ca o 
totalitate a mediului în care cultura dobândită prin experienţă este 
utilizată pentru a crea sens. Cea de-a doua este o cultură critică, 
dezvoltându-se în baza unei tradiţii argumentative, cumulative, 
facilitate cu ajutorul scrisului. Raţionalitatea culturii scrise face 
astfel să apară independenţa cuvintelor, a ideilor, a realului. 

Distincția dintre un mod de gândire sintetic şi intuitiv, 
propriu emisferei cerebrale drepte, specific culturilor orale şi un 
mod de gândire analitic şi rațional, propriu emisferei stângi, 
dezvoltat în culturile scrise a dat naştere unui mod de clasificare a 
culturilor de organizație. Astfel, întreprinderile japoneze, care au la 
bază cultura grupului, insistă pe relațiile interpersonale, solidaritate 
şi cooperare, în timp ce organizațiile americane sunt fondate mai 
ales pe culturi individualiste, privilegiind analiza, separarea şi 
izolarea elementelor. (Ap. Caune 2000: 72-74) 

SS Reluând, amintim că ipostaza fundamentală a 
limbajului este situația de dialog înțeles ca un proces bilateral 
reversibil, dar şi ca o multiplicitate de rețele, fapt ce derivă din 
caracterul său social. Contextul va fi cel care va influența direct 
realizarea actului dialogic, act condus de intenționalitate, 
presupunând interes şi adaptare a vorbitorilor. 

Supusă subconştientului, drept comunicare spontană, 
emoțională, involuntară, sau supusă conştientului, drept comunicare 
elaborată, aceasta va depinde permanent de ce vrea, cum vrea şi 
când vrea să comunice emițătorul, în modul care-i este propriu şi 
cu mijloacele pe care le are la îndemână. Mijloacelor lingvistice li 
se aplică deci o discriminare, prin acordarea de roluri diferite şi, de 
aici, forme şi locuri diverse, în raport cu funcția pe care o au de 
îndeplinit. 

Sinteza precedă expresia propriu-zisă şi ţine de expresia 
organizată interior. În această fază, sinteza interioară asigură 
coerenţa expresiei, permițând perceperea unui sens global şi 
asigurând receptarea justă a acestuia prin utilizarea unor modalități 
de exprimare potrivite. 

Expresia exterioară este de fapt „ceea ce ajunge la 
interlocutor şi tinde să se identifice cu expresia organizată interior”. 
(Slama-Cazacu 1999: 108) 

Perceperea este un act psihologic, stimulii acustici verbali 
punându-și amprenta asupra perceperii lor. Complexitatea 
perceperii derivă şi din faptul că stimulii verbali nu apar ca unităţi 
izolate, ci sub forma unor secvenţe, grupe sonore, organizate ca 
atare de către emiţător. Secvenţele fonice sunt decodificate într-un 
mod suprafonemic ce derivă din însăşi experienţa lingvistică a 
receptorului (Slama-Cazacu 1999: 110-111). 

Perceperea mesajului nu înseamnă şi înţelegerea sa. 
Urmează ca receptorul să reconstruiască semnificaţia vizată în actul 
emiterii, punând-o de acord cu sine, deci acordându-i propriile 
conotaţii. Semnificațiile formelor sunt acum selectate de receptor, 
acesta bazându-se nu numai pe ceea ce-i oferă codul în sens lexical 
şi semantic, dar şi pe contextul care trebuie să corespundă cu acela 
creat de emiţător. În cadrul acestuia cuvintele îşi vor păstra locul şi 
funcția, dar concomitent receptorul va ţine seama şi de 
semnificaţiile virtuale implicate în microstructura semantică a 
cuvântului respectiv şi de raporturile semnificative virtuale cu toate 
celelalte cuvinte. 

Receptarea implică o continuă creaţie. Pentru înțelegerea 
mesajului nu este suficient să se surprindă corect raportul semnului 
cu obiectul, ci este necesar să se raporteze cuvântul la întregul 
ansamblu organizat al mesajului care implică nu numai descifrarea 
raportului cu celelalte semne lingvistice, ci şi cu mijloacele 
extralingvistice care constituie contextul comunicațional. 


& Bariere în comunicare 

Decodificarea şi înțelegerea mesajului depinde în cea mai 
mare măsură de gestionarea corectă de către interlocutori a 
contextului comunicaţional, intrând aici, cod, canal, spațiu, 
moment, strategie de abordare, feed-back, percepţie etc. 

Am văzut că o comunicare totală rămâne un ideal şi una din 
cauze se află chiar în esenţa comunicării şi anume în relația dintre 
gândire şi limbaj. Expresia verbală va rămâne fundamentală în 
procesul de comunicare, dar totodată insuficientă în comunicarea 
dialogică, unde prezenţa unei „sintaxe mixte” cere o decodificare ce 
depăşeşte expresia lingvistică. 

Piedicile în calea înţelegerii pot fi de natură fizică, 
psihologică sau semantică. 

1. Barierele fizice se pot datora distanţei, poziției sau 
handicapului. 

2. Barierele psihologice apar în cazurile în care 
prejudecățile, opiniile diferite, percepţia greşită de sine şi a 
celorlalți, atitudinile negative creează premisele pentru alterarea sau 
blocarea schimbului dialogic. 

3. Barierele semantice se datorează  perceperii 
personalizate a sensurilor, fără a face eforturi de decodificare 
corectă: fie a sensului cuvintelor în paradigma limbii şi în context, 
fie a intenției de comunicare, fie a celorlalte mijloace adiacente, 
mai ales care țin de mimică, gestică, intonaţie, fie a tuturor la un 
loc. Bazat în mare măsură pe o combinaţie a denotatelor cu 
conotatele, în favoarea ultimelor, dialogul este, din acest punct de 
vedere, locul în care vorbitorul abil este concomitent ascultător 
atent şi decodificator desăvârşit. 

Dialogul şi societatea 


0. Studiul dialogului din perspectiva sociolingvisticii 
urmăreşte variaţia lingvistică în relaţie cu contextul social. 


fse Ceea ce are în vedere studiul dialogului din 
perspectiva sociolingvisticii derivă de fapt din însuşi obiectul 
acesteia: variația lingvistică în relație cu contextul social, cu atenția 
îndreptată spre două premise teoretice fundamentale: 

a vorbirea unui individ depinde de statutul social al acestuia 
(clasă socială, profesiune, vârstă, sex etc.) şi de contextul 
situațional în care se desfăşoară; 

m  eterogenitatea lingvistică este un izvor de inovaţii lingvistice, 
iar multe dintre aceste inovaţii au o motivaţie socială, deși sunt 
individuale. 


În unele comunităţi lingvistice diferenţele diastratice sunt reprezentate 
de diferenţele dintre vorbitorii aparținând la straturi sociale diferite, care 
diferenţiere se datorează în primul rând raportului pe care îl stabilesc cu norma. 
Cei din stratul de jos vor încălca mai des norma, pe care nu o cunosc bine, având 

ca bază norma dialectală. Cei din stratul de mijloc vor oscila între o coborâre 
spre stratul de jos din care provin sau vor tinde să atingă performanțele stratului 
de sus, care respectă norma. De aici apar formele hipercorecte, datorită 
necunoaşterii sau cunoaşterii insuficiente a normei. Pe de altă parte, aşa cum 
prezintă profesorul Coşeriu, vorbitorii din stratul de sus îşi vor crea un fel de 
jargon propriu, prezentându-şi sociolectul ca variantă de prestigiu, pe care vor 
încerca să-l menţină şi să-l impună. În acelaşi timp, aceşti vorbitori vor utiliza 
registre diferite ale limbajului în funcţie de context: un registru oficial, un registru 
familiar sau mixt, iar uneori, chiar dialectal. 

Diferenţele profesionale sunt înregistrate de limbajele specifice 
diferitelor tipuri de meserii sau ştiinţe, tot aici fiind inclus argoul care prezintă 
trăsături interesante tocmai datorită situaţiei comunicative în care se foloseşte. 

Diferenţele lingvistice referitoare la sex au fost semnalate de mai mult 
timp, arătându-se că femeile folosesc mai mult diminutivele, că vorbesc mai 
îngrijit, mai politicos, mai puţin vulgar decât bărbaţii, mai variat şi mai expresiv 
(Hudson 1980; Tuson 1984). 

Diferenţele datorate vârstei pun în valoare deschiderea tinerilor spre 
interferența de registre, spre utilizarea argoului, a inovaţiilor lingvistice, a 
neologismului, chiar spre promovarea unui bilingvism artificial datorat 


condiţiilor de globalizare a comunicării. 
S 


fse Deşi apare explicit relația limbă-context social, 


cercetările sociolingvistice au în vedere, de fapt, întregul context 
comunicațional în care se realizează comunicarea, cu precizarea că 
spre deosebire de psiholingvistică unde interesa contextul ca 
element de punere în valoare a modului de producere şi receptare a 
mesajului în relaţie cu alte sisteme cognitive (percepţia, memoria, 
judecata), aici, pe primul plan stau elementele care intervin în 
situaţia de comunicare şi care conduc la variaţia lingvistică. Altfel 
spus, interesează atât datele referitoare la locutor şi interlocutor, cât 
şi cele referitoare la tema discuţiei sau conversaţiei, la funcția 
mesajului, la canalul comunicării sau la ambianța respectivă. 

Actul lingvistic este, conform sociolingvisticii, fapt de 
interacțiune între indivizi şi manifestare coordonată a unor 
elemente lingvistice (cf. Burgelin 1967). Variația lingvistică apare 
ca o imagine a unei structuri diversificate prin acţiunea unui 
complex de factori externi. Deci variația liberă postulată de 
structuralişti este în realitate o variație condiţionată, având un 
caracter sistematic şi fiind modelabilă. Interacțiunea este un proces 
social în care enunţurile sunt selectate în concordanţă cu anumite 
norme şi probabilități social recunoscute. Regulile gramaticale 
definesc nişte limite ale probabilităților expresiei lingvistice, dar 
alegerea în actul lingvistic concret este relevantă doar pentru o serie 
de aspecte cum ar fi: proveniența familială, apartenenţa socială, 
proveniența regională, atitudinea faţă de interlocutor etc. 

Diversitatea este conceptul cheie pentru sociolingvistică 
(Bright). Factorii extralingvistici care condiționează diversitatea 
lingvistică sunt: 

a statutul locutorului (vârstă, sex, nivel cultural, profesie 

etc.); 

a condițiile contextuale în care are loc comunicarea 
(interlocutor, subiect de discuţie, cadru etc) (Gadet, 
Marcellesi). 

Interesează deci modul şi măsura în care structura unei 
limbi şi a unei societăți care o foloseşte îşi corespund (covariație 
sistematică a celor două tipuri de structuri, în concepția lui Bright). 

Sociolingvistica oferă Sociologiei indici lingvistici siguri ai 
structurii şi interacțiunii sociale (ex. intrusul social), ai proceselor 
de formare şi destrămare a grupurilor, de stratificare socială, iar 
Lingvisticii îi oferă înţelegerea caracterului sistematic, social 
modelat, al variaţiei „libere”. 

O serie de noțiuni vehiculate de sociolingvistică pot fi 
exploatate firesc de studiul dialogului. 

Astfel noțiunea de comunitate lingvistică trimite, cf. lui 
Gumperz, la „orice colectivitate umană căreia îi este caracteristică 
interacțiunea regulată şi frecventă dintre membri ei, prin 
intermediul unui corpus comun de semne verbale şi care se distinge 
de colectivităţi similare prin diferenţe semnificative în folosirea 
limbii (comunităţi monolingve, bilingve, multilingve)”. 

Unitatea de bază, recunoscută la nivelul unei comunități 
lingvistice este sociolectul. Acesta reprezintă un cod relativ 
uniform, definit prin ansamblul trăsăturilor comune ale idiolectelor 
membrilor unei anumite comunităţi şi nerecunoscute în vorbirea 
membrilor altor comunități. Sociolectul constituie varietatea 
socială, în timp ce idiolectul este varianta individuală, ca inventar al 
deprinderilor verbale ale unui individ într-o anumită perioadă a 
vieţii (din acest punct de vedere, un individ poate avea mai multe 
idiolecte, după vârstă, profesie etc). 


fse Registre 


Sociolectele conțin registre de adresare, între care reținem: 
registrul înalt, în care norma este respectată în totalitate, registrul 
mediu, unde norma este respectată, dar există frecvente încălcări ale 
acesteia prin trecere spre registrul următor, registrul familiar, mai 
puţin îngrijit în ceea ce priveşte norma, dar mai complex şi mai 
expresiv. 


Roluri 


Fiecare vorbitor îndeplineşte un rol care impune modul, 
funcțional, de a acționa comunicațional, într-o societate (rol de 

părinte, prieten, fiu, fiică, cunoscut etc). Fiecare din aceste roluri 
trimite la o serie de atribute care vizează caracteristici referitoare la 
gestică, vestimentaţie, etichetă şi comportament verbal. Ele sunt 
relevante dacă prezenţa sau absenţa lor schimbă percepţia rolului, 
sau sunt considerate periferice dacă nu au acest efect. 

Totalitatea rolurilor de comunicare identificate într-o 
comunitate creează o matrice a comunicării (Gumperz), căreia îi 
corespunde în plan lingvistic o matrice a codurilor (limbile) şi a 
subcodurilor (graiurile, dialectele). 

În orice comunitate lingvistică există posibilitatea creării 
distanțelor lingvistice prin diferenţierea mai mare sau mai mică a 
modului de utilizare a codurilor şi subcodurilor. De exemplu, în 
societăţile urbanizate subcodurile se diferențiază mai ales prin 
sintaxă şi lexic, pe când în cele rurale diferențierea poate fi şi de 
natură fonetică. Pe de altă parte, o serie de varietăți sunt folosite în 
mod regulat de membrii unei comunități lingvistice în cursul 
interacțiunii sociale semnificative, creând adevărate repertorii 
verbale. Ele pot fi compartimentate adică specializate, sau fluide, 
cu posibilitatea tranziţiei între varietăți. Se creează în cursul acestor 
interacțiuni o competență sociolingvistică ce constă într-un 
comportament lingvistic amendat sau nu de comunitate. 

Particularitatea interacțiunilor impune prezența unor reguli 
sociolingvistice numite de Susan Ervin Tripp: 

a reguli de alternanță care predictează selecția între mai multe 
forme posibile de adresare sau exprimare"; 


Există în societăţile stratificate atribute marcate: convenţii rituale şi 
comportamentale (vezi atributele rolurilor din casele regale etc). 
4! Vezi alegerea între Dumnealui, el, domnul, Ion etc. 

a reguli de succesiune când se procedează la alegerea unor 
formule mai mult sau mai puţin fixate şi o anumită succesiune a 
lor: saluturi, invitaţii, prezentări, refuzuri, scuze etc.; 

a reguli de coocurenţă care predictează fie selecția elementelor 
posibile la un anumit nivel al limbii (coocurenţă orizontală 
lexicală, de ex.), fie la toate nivelurile (coocurenţă verticală) ? 


[sec] Abilități 

O abilitate de comunicare este o capacitate de a folosi 
eficient mijloacele de comunicare, acordând atenţie nevoilor celor 
implicaţi. 

Trebuie subliniat faptul că a fi eficace nu înseamnă acelaşi 
lucru cu a impune propria voinţă. Mai ales dacă e vorba de 
comunicare interpersonală, ideea eficacităţii include considerație şi 
înțelegere pentru cealaltă persoană. Se înţelege, de asemenea, că o 
abilitate implică mai mult decât o simplă pricepere mecanică de a 
folosi un mijloc de comunicare dat. În legătură cui priceperile de a 
comunica verbal, o primă problemă vizează stabilirea contactului 
cu ceilalți. 

Este o abilitate să poți folosi strategii în mod eficace, să te 
prezinți pe tine în mod eficace, să-i percepi pe ceilalți în mod 
eficient, să poţi empatiza cu ceilalți, să poți da un răspuns pozitiv la 
feed-back., să poţi da semne de recunoaştere şi de aprobare altora. 
Este o măiestrie să ştii să asculți. 


€ De exemplu o conversaţie desfăşurată în registrul înalt va exclude 
utilizarea termenilor argotici sau populari, pronunţarea regională sau 
construcții sintactice de tip colocvial. 

fse] Percepția 


Când vorbim despre percepție şi comunicare ne referim la 
modul în care apreciem situaţia de comunicare în care suntem 
incluşi alături de locutori şi la rezultatele interacțiunii. De modul în 
care îl percepem pe interlocutor şi cum ne percepem pe noi înşine 
în ipostaza de colocutor depinde în ultimă instanţă succesul 
comunicării, pentru că o strategie corectă se aplică numai acolo 
unde feed-backul şi percepția se apropie în foarte mare măsură. O 
percepere corectă a contextului comunicaţional vizează nu numai 
semnalele verbale, ci şi pe cele non-verbale, pe cel proxemice etc., 
vizează nu numai interlocutorul, ci şi locutorul. O percepție de sine 
şi a celorlalți, de calitate, reprezintă chei ale unei corecte 
decodificări a mesajelor. Pe de altă parte, educaţia în sensul acestui 
tip de percepţie, contribuie la reglarea interacțiunii comunicaționale 
şi ne poate transforma în vorbitori abili. 


Tehnici de comunicare 


Marshall McLuhan atribuie tehnicilor de comunicare un rol 
fundamental în prelungirea capacităţilor senzoriale ale indivizilor. 
Apariţia unei tehnici noi, fie că a fost scriitura alfabetică, stampa, 
tipografia sau imaginea provoacă în cultură raporturi noi de sens 
(McLuhan 1977). Pe de o parte, o dată cu alfabetul şi tipografia, 
teoria a ocupat un loc dominant în artă, făcând diferenţă între sensul 
tactil şi auditiv. Pe de altă parte, McLuhan susţine ideea că limbile 
pot fi considerate o prelungire sau o expresie a tuturor sensurilor pe 
care le atribuim. Jack Goody a prelungit aceste observaţii despre 
relaţia dintre tehnică şi comunicare, indicând în Raison graphique 
cum schimbările în sistemul de comunicare au, necesar, efecte 
asupra conţinuturilor transmise (Goody 1979) 

Stilistica şi dialogul 


1. Silistica funcţională include în sistemele sale, în 
limbajul oral, limbajul conversaţional“, iar stilistica generală 
consideră dialogul literar şi nu numai, un domeniu de 
manifestare a stilului. 


U Stulistica de azi este de fapt o continuatoare a retoricii. 
Termenul apare în secolul XIX, înainte chiar de a se fi pus bazele 
stilisticii ca ştiinţă independentă. Existenţa ei este legată de ideea de 
stil, dar noțiunea de stil se regăseşte şi în retorica antică, unde se 
vorbea de stilul simplu, de stilul mediu sau mediocru şi stilul înalt 
sau sublim. 


Prefigurată în lucrările lui Wilhelm Wackernagel (1873), Stilistica este 
recunoscută ca ştiinţă independentă o dată cu apariţia lucrărilor lui Charles 


“3 Ion Coteanu, Stilistica funcţională a limbii române, I, Editura Academiei, 
Bucureşti 1973; Dumitru Irimia, Sistemul stilistic al limbii române, EŞE, 
Bucureşti, 1986. 

Bally şi, mai ales, cu apariția Tratatului de stilistică franceză din 1909. Bally 
merge pe ideea unei stilistici a vorbirii, în accepțiune saussuriană, nu pe aceea de 
stilistică literară. Pentru Bally, limbajul exprimă idei şi sentimente, stilistica fiind 
interesată de expresia acestor sentimente. În realizarea expresiei există la Bally 
două tipuri de raporturi pe care le numeşte efecte naturale şi efecte prin evocare; 
prin primele suntem informaţi asupra sentimentelor încercate de locutor; celelalte 
dau informaţii privind mediul său lingvistic. Aceste efecte sunt obținute prin 
alegeri judicioase printre mărcile variabile ale limbii, mai ales de la nivelul 
lexicului şi sintaxei. De altfel, stilistica limbii este o stilistică a alegerii stilistice, în 
timp ce stilistica literară este cunoscută ca stilistică a devierii de la normă, stilul 
literar fiind acceptat ca singularitate care se opune normelor colective. 

Karl Vossler şi mai târziu Leo Spitzer sunt doi dintre cei mai cunoscuți 
reprezentanți ai stilisticii literare, ultimul făcând un prim pas spre o stilistică 
generală, în momentul în care se orientează nu numai spre stilul ca deviere, de 
natură individuală, expresivă şi psihologică, ci şi spre sistemul de procedee 
stilistice imanente textelor dezvoltând „o metodă structurală care caută să 
definească unitatea operei fără să facă apel la personalitatea autorului.” (Spitzer 
1958, apud ND 1995: 182) 

Dar această împărțire în stilistică a limbii şi stilistică literară nu este 
Singura. Apar mai multe distincții în funcţie de diverşi factori. Stilistica colectivă 
şi stilistica individuală se diferenţiază în funcţie de ideea că stilul literar rezidă în 
devierea individuală, aceasta însemnând că este privilegiată analiza stilistică a 
operei individuale şi, în interiorul acestei opere, a faptelor verbale diferenţiatoare 
de natură individuală, opusă ideii că orice activitate discursivă este în acelaşi 
timp repetiţie şi deviere (Rastier, 1994): „această dualitate defineşte natura însăşi 
a mesajului lingvistic şi nu serveşte doar ca trăsătură distinctivă a stilului literar, 
chiar dacă ar fi absurd să negăm ca anumiţi autori cultivă în mod conştient o arta 
a devierii stilistice în raport cu limba vernaculară sau în raport cu idiomul literar 
dominant în momentul în care ei scriu.” (ND 1995: 184) 

Stilistica lingvistică se înscrie în cadrul mai vast al unei stilistici 
teoretice, construite ca parte integrată a lingvisticii. Ea oferă cadrul, metodele şi 
mijloacele de investigare a valorilor stilistice la nivel de sistem sau subsistem, dar 
analiza stilului ca aspect individual al devierii de la normă se realizează prin 
raportare la texte sau discursuri concrete, deci se ajunge la critica stilistică, 
relativ în opoziţie cu stilistica teoretică. 

Nevoia de clarificare a domeniului şi de unitate metodologică a făcut să 
se impună o nouă împărţire, prin apariția Stilisticii generale, care are drept 

domeniu de studiu atât stilurile individuale cât şi pe cele colective, opusă stilisticii 
particulare a anumitor registre sau tipuri discursive funcţionale. 

Noţiunile de alegere şi de variaţie joacă un rol important în stilistica 
generală, unde sunt utilizate în mod deosebit pentru a studia diversele nivele şi 
registre discursive prezente într-o limbă dată, părând mai promițătoare decât 
devierea, mai ales prin faptul că ele tratează diferenţierile lingvistice ca 
dimensiuni inerente activităţii discursive mai degrabă decât elemente supra- 
adăugate la o bază neutră. 

Stilistica generală porneşte de la faptul că limba însăşi deţine suficiente 
resurse de natură estetică sau expresivă, care sunt puse în valoare prin alegere şi 
îmbinare discursivă. Faptul stilistic devine în acest caz o caracteristică continuă a 
actelor verbale: „orice alegere lingvistică este semnificantă şi în consecință, 
Chiar dacă mai puţin puternică, este pertinentă stilistic” (Halliday, 1970, apud 
ND 1995: 190). Rezultă că nu există texte cu stil şi texte fără stil: orice text are o 
anumită dimensiune stilistică (Leech et Short, 1981, 18; Genette 1991: 135) 
Întrebarea la care trebuie să răspundă stilistica nu este aceea dacă există sau 
nu stil ci de a stabili deosebirile dintre diferitele stiluri şi diferitele funcţii 
stilistice. 

Definit ca manieră individuală sau colectivă de a marca personalitatea 
vorbitorului/autorului în enunţ, prin utilizarea unor forme/procedee ale 
expresivităţii, stilul demonstrează că limbajul deţine o funcție specifică, funcţia 
stilistică, care subliniază trăsăturile enunţului şi scoate în evidenţă structurile cu 
un anumit rol în realizarea scopului comunicării. 

Cea mai puțin controversată părere este aceea că stilul este alegere şi 
combinare (St. Ullmann, R Jakobson), la care se adaugă teoria contextului 
stilistic a lui Riffaterre, unde contextul stilistic este înţeles ca model accidentat de 
prezenţa unui element nepredictibil. Textul devine în acest caz un lanţ de opoziții 
binare cu termenii inseparabili context/fapt de stil (vezi cazul oximoronului). 

Alături de noţiunea de stil apare, mai ales în lingvistica funcţională, 
termenul de limbaj, pe care îl vom utiliza şi noi în raport cu dialogul natural, 
având în vedere că limbajul/stilul funcţional este definit ca varietate a limbii 
literare comune, având o funcţie de comunicare în sfere determinate de activitate. 
Fiecare limbaj sau stil funcţional deține un număr de procedee specifice situate la 
toate nivelurile limbii. Încadrat de o parte din stilisticieni în sfera mai largă a 
limbajului oral, limbajul colocvial sau familiar poate fi considerat suport de 
natură stilistică în studiul dialogului natural, în timp ce stilul beletristic poate 
avea acelaşi rol pentru discuţiile privind dialogul ficțional. 

U Pentru a continua discuţia privind relaţia dialog — 
stilistică, ni s-au părut elocvente ideile înaintate de Ştefan 
Munteanu în Introducere în stilistica operei literare, în capitolul 
special intitulat O incursiune în stilistica dialogului. 

Printre altele, autorul arată că întreaga complexitate a 
actului dialogic, imposibil de abordat doar dintr-o anume 
perspectivă, derivă şi din raportul dintre ceea ce spunem şi ceea ce 
am dori să spunem. Diferenţa se datorează nu numai problemelor 
create de raportul limbă-gândire, ci şi datorită unor ingerințe de 
natură psihologică, verbală sau extraverbală. 

A trece dincolo de aceste ingerinţe şi de aspectul formal al 
expresiei înseamnă de fapt a ajunge la descifrarea structurii de 
adâncime care poate fi interpretată ca o punere de acord 
aproximativ a conţinutului exprimat cu conţinutul virtual, rămas 
ascuns „sub înțelesurile clare şi proprii ale cuvintelor”. 

În acest subtext generator de sensuri acoperite (este vorba 
de opera literară, deci de dialogul ficțional) găseşte originea stilului 
Ştefan Munteanu (1995: 70), care continuă, arătând că ceea ce face 
cercetarea stilistică este un proces de eliberare a acestor sensuri 
ascunse. 

Desigur că atunci când este vorba de stilul scriitorului, 
potenţele limbii capătă valenţe specifice, de aceea textul literar deşi 
va avea acelaşi gen proxim cu textul comunicațional obişnuit, va 
avea totuşi o diferență specifică. Această diferență specifică ne 
îndreptăţeşte însă să găsim linia de unire a celor două tipuri de texte 
şi să le supunem aceluiaşi gen de cercetare. 

De fapt, atât în cazul dialogului natural cât şi în cazul 
dialogului ficțional, modul de utilizare a mijloacelor, inclusiv a 
limbii, cât şi caracterul individual, de tip creativ, al felului în care 

sensurile virtuale sunt puse de acord cu sensurile reale comunicate, 
realizând din fiecare act lingvistic un produs ce poartă amprenta 
vorbitorului, toate acestea conduc la posibilitatea de a considera că 
ambele includ ideea de stil, cel ficțional adăugându-şi la stilul 
scriitorului şi stilul personajului. Ideea de stil poate fi păstrată în 
accepţiune funcțională, iar ceea ce s-a spus despre dialog de către 
celelalte ştiinţe poate fi preluat „paşnic”, păstrând de la stilistică tot 
ceea ce trimite la caracterul său integrator. 


U Mărcile stilistice, şi într-un plan şi în altul, vin dinspre 
perceperea rolurilor diferite pe care le îndeplinesc componentele 
sistemelor de semnificare, diferența fiind mai mult de substanţă, în 
sensul în care percepţia semnelor şi semnalelor din comunicarea 
directă, nonficțională este diferită de cea din comunicarea 
ficțională. Orice interpretare stilistică a dialogului nu se poate 
dispensa de semiotica şi pragmatica sa, şi acest lucru este valabil 
mai ales în dialogul ficțional, unde se poate vorbi de o 
referenţialitate falsă, creată, fără însă a deţine un limbaj ficțional, 
diferit de limbajul real. Diferenţa constă, mai degrabă, în folosirea 
într-un alt fel a limbajului real. 

Sperber şi Wilson propun o teorie simplificată a actelor de 
vorbire. Ei disting trei acte ilocuţionare de bază: actul de a spune 
că, de a spune să şi de a întreba dacă. Primul corespunde afirmației 
sau aserțiunii, al doilea ordinului sau rugăminţii, iar al treilea cererii 
de informaţii sau întrebării. În cazul enunţurilor ficționale cu formă 
asertivă corespunde actul de a spune că, act ce nu implică angajarea 
locutorului faşă de adevărul propoziției exprimate în enunţul său, 
după cum nu implică nici faptul că enunţul ar fi literal (DEP: 420). 

După Ducrot, discursul ficțional corespunde indirect 
descrierii unei stări de lucruri reale. Nu este vorba de o reprezentare 

literală a lumii reale, ci aşa cum afirmă Sperber şi Wilson este 
vorba de o asemănare între două reprezentări cu forme 
propoziționale interpretate în raport cu acelaşi context. După 
Ducrot: 

a Un discurs ficțional este o reprezentare mai puţin decât 
literală a gândului unui locutor, acest gând fiind conceput ca o 
descriere a lumii reale, adică drept o mulțime de convingeri foarte 
generale despre lume. 

a Discursul ficțional este alcătuit dintr-o succesiune de 
enunţuri care sunt tot atâtea acte de a spune că... nonliterale, în care 
locutorul nu-şi asumă  responsabilitatea asupra adevărului 
propoziției exprimate. 

Pe lângă nonliteralitate, discursul ficțional mai are încă o 
proprietate comună cu metafora: inexistența vreunui alt mijloc de a 
comunica gândul locutorului în mod literal. 

Ca şi metafora, şi din aceleaşi motive, un discurs ficțional 
creativ nu poate fi parafrazat în mod satisfăcător. 

Dialogul ficțional prezent în opera literară se supune 
aceloraşi reguli, în sensul că se aseamănă cu modelul real al 
dialogului natural, dar scriitorul îl încadrează în actul ilocuţionar de 
a spune că..., lăsându-ne libertatea de a interpreta cum vrem, în 
funcţie de modul nostru de înţelegere a lumii. Evident că stilul va fi 
considerat şi aici din perspectiva mijloacelor folosite de un 
personaj/vorbitor sau altul pentru a echilibra eforturile de prelucrare 
şi efectele interpretative. (DEP: 511) 


u În cazul dialogului ficțional, întâlnirea dintre semiotică şi 
stilistică se petrece tocmai în această zonă a unui act ilocuționar de 
tip metaforic, adică marcat preponderent de conotații, datorită 
valorilor polisemice ale textului. Considerarea ca semn pentru alt 

semn, mereu deschis interpretărilor, a textului dialogic din opera 
literară presupune o abordare trihotomică în care referentul este 
obiectul real sau ficțional (despre care se spune că există), în timp 
ce semnificaţia sau interpretantul derivă din organizarea semnului 
— text în relaţie cu contextul în care intră personajul creator de text. 
Personajul devine astfel şi el un semn care este folosit pentru a 
trimite la un alt semn, sau aşa cum afirma Coşeriu, personajul 
reprezintă un intermediar, un simbol, care ajută scriitorului să 
vorbească despre altceva. (Coşeriu 2000: 247) Planul sensului este 
dublu semiotic, astfel că un semnificant şi un semnificat de limbă 
constituie o primă serie de relaţii, urmată de altă serie, în care 
semnificatul de limbă sau desemnatul devine la rândul său 
semnificant pentru conţinutul textului sau pentru sens. Semnele 
lingvistice ale textului literar constituie deci semnificantul pentru 
ceea ce vrea să comunice scriitorul, şi ele trebuie interpretate ca 
atare în momentul în care analizăm textul din punct de vedere 
stilistic. 

Aceleaşi mijloace sunt deci utilizate în alt mod şi trebuie 
interpretate diferit. În timp ce în dialogul natural mărcile stilistice 
sunt detectabile la nivelul semnificantului şi semnificatului de 
limbă, desemnarea şi sensul combinându-se şi succedându-se sub 
ochii noştri, completându-se cu celelalte mijloace extraverbale care 
intră în aşa zisa „sintaxă mixtă” şi solicitând o decodificare rapidă 
şi cât mai aproape de intenția de comunicare, mărcile stilistice ale 
dialogului ficțional sunt percepute la nivelul semnificantului şi 
semnificatului de limbă, dar din perspectiva sensului textual, 
trecute deci prin dublul filtru al semnificatului lingvistic şi al 
sensului textual, care în unele cazuri pot să coincidă. 

Redundanţa, insuficienţa, elipsa, coordonarea, deixisul, 
elementele de sintaxă şi semantică afectivă, pronunţarea 

personalizată, ca şi personalizarea componentelor non-verbale, dar 
şi opusul acestora pot fi percepute drept mărci stilistice. 


LL Orice act de comunicare implică evenimente în a căror 
desfăşurare circulară se succed: intenţia de comunicare sau 
decizia de a transmite o semnificaţie, formularea mesajului 
intenţionat într-un limbaj sau cod, actul de transmitere şi 
receptarea. (Denis McOuail 1999: 29) Urmărind în mod special 
dinamica expresiei lingvistice sub presiunea celorlalte mijloace 
de comunicare adiacente, propunem o succintă analiză a 
acesteia în diferite cadre sau «dispozitive de comunicare». 


Conceptul de dispozitiv a fost prima dată introdus de Michel 
Foucault: "Un ensemble resolument heterogene, comportant des discours, 
des institutions, d'aménagements architecturaux, des décisions 
réglementaires, des lois, des mesures administratives, des énoncés 
scientifiques, des propositions philosophiques, morales, philanthropiques, 
bref: du dit, aussi bien que du non-dit, voilă les éléments du dispositif. Le 
dispositif lui-même, c'est le réseau qu'on peut établir entre ces éléments". 
(Foucault citat de Belin, 1999, p. 251). 


U Am ales dintre matricele comunicaționale 
conversaţia (Ştiinţa comunicării 1998) nu numai pentru că ea 
se oferă ca un domeniu încă prea puțin cercetat, dar şi pentru că 
aduce un material lingvistic bogat şi nuanțat, iar în privința 
„dispozitivului de comunicare” se impune prin diversitate şi 
complexitate (luăm în considerare faptul că nu orice schimb de 
replici are scopul de a transmite informație, de foarte multe ori 
fiind vorba doar de stabilire a unor contacte sociale). 

Mijloacele tradiționale de comunicare  dialogică 
implică, în varianta acceptată de noi, cele două tipuri: mijloace 
verbale propriu-zise, folosind drept canal vocea, paralimbajul, 
şi mijloace non-verbale constituite din limbajul trupului, 
(gestică, mimică, poziția corpului, contactul vizual, contactul 
fizic etc.), obiecte extracorporale şi proximitate. 

Ceea ce trebuie subliniat este exploatarea concomitentă şi 
obligatorie a mijloacelor verbale în combinare cu unul sau mai 
multe din mijloacele extraverbale, fapt care influențează în 
mod specific structura expresiei lingvistice. 

În comunicarea orală tradițională atât emiterea cât şi 
receptarea folosesc în mod creativ combinația de limbaje, 
pentru receptor fiind de o mare importanță mijloacele 
extraverbale care completează „insuficiența? enunțului 
lingvistic marcat în cele mai multe cazuri de elipsă, clişee, 
formule sau fiind percepute gramatical ca enunţuri neîncheiate. 
Tot la receptare, înţelegerea enunţului depinde de acordul sau 
dezacordul semantic dintre expresia lingvistică şi celelalte 
mijloace de comunicare utilizate. Numai prin perceperea 
întregului creat de toate aceste mijloace, receptorul poate să-şi 
elaboreze rapid şi corect strategia de răspuns, absolut necesară 
în fluidizarea” comunicării. Realizarea feed-back-ului este 
esenţială pentru evoluţia conversaţiei. 

În alt sens, atunci când nu se impun restricţii temporale 
şi de eficienţă comunicaţională, expresia lingvistică spontană 
este marcată de redundanţă, repetițiile, reluările, explicaţiile, 
tautologiile fiind principalele cauze ale lungirii enunţului, fără 
ca semnificaţia acestuia să aibă de câştigat, ba uneori, chiar de 
pierdut. 

Această complexitate a comunicării orale directe are un 
efect stilistic recunoscut. Expresia lingvistică devine generoasă, 
fiecare individ având posibilitatea de a exploata într-un mod 
propriu codul lingvistic, în limitele impuse de intenția de 
comunicare, oferind o imagine dinamică, nuanţată, deschisă a 
limbii-cod.  Conotaţia domină  denotația în enunţul 
conversaţional „față în faţă”. Ironia, gluma, eufemismul, 
metafora dezvoltă enunţul expresiv, care, în prezenţa 
mijloacelor extraverbale, poate fi decodificat corect, asigurând 
continuarea dialogului. 

Ce se întâmplă însă în momentul în care comunicarea 
de tip conversaţional se foloseşte de mijloace tehnice care 
intermediază schimbul de replici, îndepărtând spaţial şi, uneori, 
temporal interlocutorii? 

Telefonul este un asemenea instrument şi deşi poate fi 
considerat ca având o vechime respectabilă în schimbul 
comunicațional uman (1877 Boston; 1900 Europa), totuşi noi 
l-am inclus printre noile mijloace de comunicare, deoarece el 
intră masiv în sistemul de comunicare, cel puţin în România, 
abia după anii '70 ai secolului trecut. 


U Retferindu-ne doar la telefonia tradiţională, cele 
câteva studii proprii efectuate asupra unor secvenţe înregistrate 
arată că pentru conversaţie reprezintă o treaptă intermediară de 
schimbare în structura  comunicaţională, în sensul că, prin 
reducerea feed-back-ului la expresia verbală şi la elemente de 
paralimbaj  (intonaţie, accentuare, suspensie, sunete 
nearticulate, râs etc.), o bună parte din naturalețea comunicării 
directe se pierde. Gluma, ironia, eufemismul pot rămâne 
insuficient receptate. Contextul lingvistic devine mult mai 

important, iar elementele  suprasegmentale încearcă să 
suplinească celelalte mijloace de comunicare extraverbale. 
Spontaneitatea corelată cu desfăşurarea în timp real asigură 
păstrarea în bună parte a trăsăturilor stilistice specifice 
dialogului natural. Totuşi, restricțiile temporale şi distanța 
limitează creativitatea lingvistică, conotaţia intrând sub 
dominaţia denotaţiei. Totul trebuie transmis mai clar, mai 
repede, mai eficient, cu doar cele câteva mijloace pe care le 
poate prelua unda sonoră. În unele cazuri enunţurile aşa-zis 
neelaborate din conversaţia “faţă în față” devin transpuneri 
elaborate de mesaje verbale. Impresia de libertate şi ubicuitate 
poate susţine creativitatea lingvistică a vorbitorilor, fără a avea 
cu ce să suplinească însă unul din cele mai relevante mijloace 
de comunicare adiacente şi anume contactul vizual. 


u Treapta următoare poate fi considerată telefonia 
mobilă, unde începe să se piardă primatul oralitățiu, prin 
exploatarea SMS-ului. Transpunerea unui mesaj oral în mesaj 
scris impune vorbitorului un comportament comunicaţional 
care se îndepărtează de oralitate şi trece în literalitate. 
Elaborarea este evidentă chiar dacă este vorba de enunţuri 
colocviale. Mijloacele extraverbale deja eliminate de telefonia 
tradițională sunt urmate de elementele de paralimbaj. Rămâne 
un text scris, scurt, concentrat. Este nevoie de mijloace de 
expresie care vin din zona comunicării scrise, dar care obţin 
funcţii comunicaţionale mult mai accentuate: semne de 
exclamare, puncte de suspensie, semne de întrebare etc. 


LL O altă formă, comunicarea prin Internet în varianta 
„chat? poate fi considerată ca fiind destul de apropiată de 

conversaţia naturală, deoarece se desfăşoară în timp real, este 
în linii mari spontană, iar enunţul este un rezultat al acestei 
spontaneităţi. Şi totuşi câteva elemente o fac să fie foarte 
diferită de conversaţia “faţă în faţă”, prin simplul fapt că în 
prezent, cel puţin, se desfăşoară sub forma replicilor scrise. 
Canalul este complet altul, mijloacele extraverbale şi 
paralimbajul nu mai există în forma lor clasică, în schimb sunt 
puse la dispoziţie o multitudine de alte mijloace de natură 
simbolică, marcatori de emoție. Expresia lingvistică apare 
„încărcată” cu semne simbolice şi de foarte multe ori 
presupune încălcări ale normei lingvistice, deoarece se produce 
o suprapunere incompletă a regulilor comunicării orale peste 
regulile comunicării scrise. Un nou cod se poate constitui prin 
acordul tacit al interlocutorilor. Un argou al intimităţii sau un 
argou al libertăţii de exprimare pare să se construiască sub 
ochii noştri. Restricţiile temporale nu mai sunt atât de 
puternice, spaţiul de comunicare este nelimitat, în schimb pot 
să apară restricţii de natură psiho-fizică. Scrierea rapidă 
depinde acum de deprinderi şi priceperi tehnice, cum este 
mânuirea tastaturii; de cunoaşterea şi utilizarea unor coduri 
combinate; de performanţa de a opera pe calculator în general. 
Totodată libertatea de a spune ce-ţi trece prin minte, fiind 
ascuns în spatele calculatorului sub un nume adevărat sau de 
împrumut conduce la denaturarea contactului uman, fără a 
comunica, de fapt, ci trăind doar iluzia comunicării. 


u În concluzie, se poate constata că sub impactul noilor 
mijloace de comunicare, expresia lingvistică pierde din 
valoarea sa expresivă în favoarea denotativului şi a stereotipiei, 
iar în alt plan, suprapune reguli ale comunicării scrise peste 

regulile comunicării orale, constituind o zonă gri în norma 
lingvistică. De asemenea, posibilitatea mult mai mare de a 
disimula atestă adevărul afirmației că noile mijloace pot avea o 
dublă acţiune: pot promova deopotrivă tendinţe “centripete” şi 
“centrifuge” în societate. (Carey citat de McOuail1999: 27). 


CONVERSAŢIA NATURALĂ „FAŢĂ ÎN FAŢĂ” 


MIJLOACE MIJLOACE 
EXTRAVERBALE EXPRESIE EXTRAVERBALE 
PARALIMBAJ LINGVISTICĂ PARALIMBAJ 
PROXIMITATE PROXIMITATE 


ORALĂ 
MARCATĂ EXPRESIV 
DOMINANT CONOTATIVĂ 
ELIPTICUL 
REDUNDANŢA 
NICI O RESTRICŢIE 

CONVERSAŢIA MEDIATĂ 
TELEFONIA TRADIŢIONALA 


PARALIMBAJ 


EXPRESIE 
LINGVISTICĂ 


PARALIMBAJ 


ORALĂ 
MARCATĂ EXPRESIV 
CONOTATIV - DENOTATIVĂ 
ELIPTICUL, REDUNDANŢA REDUSE 
RESTRICŢIE TEMPORALĂ 


CONVERSAŢIA MEDIATĂ 
TELEFONIA MOBILA 
SMS (SHORT TEXT MESSAGES) 


EXPRESIE 
LINGVISTICĂ 


MARCATORI MARCATORI 


ORALĂ / SCRISĂ 
DENOTATIVĂ 
CONCENTRATĂ 

RESTRICŢIE SPAŢIALĂ ŞI 


TEMPORALĂ 

CONVERSAŢIA ÎN SISTEM CHATTING (INTERNET) 


Momon | — [nea | — | mester 
LINGVISTICĂ 


SCRISĂ ALTERATĂ 
MARCATĂ EXPRESIV 
CONOTAȚIE- DENOTAŢIE 


RESTRICŢIE SPAŢIALĂ (UNEORI TEMPORALĂ) 
UN NOU COD IMPROVIZAT 
CIFRU, ABREVIERE, ARGOU 

